
UPORABLJENE KRATICE
MOKK – Mestna občina Krško
TUS – trajnostna urbana strategija
CTN – celostne teritorialne naložbe
CLLD – Community Led Local Development (lokalni razvoj, ki ga vodi skupnost)
DRR – Dogovor za razvoj regij
ESRR – Evropski sklad za regionalni razvoj
ZRSZ – ???????????????
SURS – Statistični urad republike Slovenije
AJPES – Agencija Republike Slovenije za javnopravne evidence in storitve 
ZZZS – Zavod za zdravstveno zavarovanje Slovenije
OPN – občinski prostorski načrt
SD OPN – Spremembe in dopolnitve občinskega prostorskega načrta
CPS – celostna prometna strategija
P + R – park and ride
JSKD – Javni sklad za kulturne dejavnosti
CPT – Center za podjetništvo in turizem
MOST – Projekt integrirane oskrbe v Občini Krško
JEK – Jedrska elektrarna Krško
AC – avtocesta
PC – poslovne cone
VKO – vizualni komunikacijski objekti
OVE – obnovljivi viri energije
BDP – bruto domači proizvod
HE – hidroelektrana
SWOT – strengths, weaknesses, opportunities, threats (prednosti, slabosti, priložnosti, nevarnosti)
SPOT – Slovenska poslovna točka
OŠ – osnova šola
STO – Slovenska turistična organizacija
ITP – integralni turistični produkt
PZA – počivališče za avtodome
SRIP – strateško razvojno inovacijsko partnerstvo
IKT – informacijsko-komunikacijska tehnologija
LEK – lokalni energetski koncept
URE – učinkovita raba energije
JPP – javni potniški promet
TEN-T – Trans European Transport Network
DPN – državni prostorski načrt
PND – pomoč na domu
ZD – zdravstveni dom
MSP – mala in srednja podjetja
TEN-E – Trans European Transport for Energy
















2 UVOD
2.1 NAMEN IN CILJI STRATEŠKEGA RAZVOJA 
Poslanstvo Mestne občine Krško (v nadaljevanju: MOKK) je urejanje in upravljanje zadev javnega pomena, ki ustvarjajo prijazno življenjsko bivalno in delovno okolje za občane. Če želimo uresničevati poslanstvo MOKK, moramo zasledovati trajnostne, urbane in strateške razvojne cilje. Ti bodo doseženi, če bomo uresničevali cilje gospodarskega razvoja, kulturne identitete mesta, dediščine preteklosti ter skrbeli za zeleni oddih in sprostitev, ki ju ponuja pestrost pokrajine, ter ohranjali vitalno in poseljeno podeželje.
Krško je zeleno, aktivno, zdravo in digitalno konkurenčno mesto z vrhunskimi pogoji za ustvarjanje in inoviranje ter aktiviranje trajnostnega razvoja urbanega okolja in spodbujanja inovativnosti. 
Prihodnost prinaša nove izzive in Krško se mora nanje pripraviti. Zaradi tega so izrednega pomena prave odločitve in priprava ključnih projektov in ukrepov, če želimo doseči zastavljene razvojne cilje. Trajnostna urbana strategija (v nadaljevanju: TUS) je skladna s Strategijo 2040+.
Za potrebe črpanja sredstev iz naslova trajnostnega urbanega razvoja v okviru določil Uredbe o Evropskem skladu za regionalni razvoj je potrebno, da ima posamezno mesto oz. občina izbrano urbano območje in sprejeto celovito strategijo TUS, iz katere izhajajo celostni ukrepi za spopadanje z razvojnimi izzivi urbanega območja. Tudi zato je MOKK pristopila k pripravi Trajnostne urbane strategije za obdobje do leta 2030. Dokument je izhodišče za pripravo projektov, s katerimi bo mestna občina kandidirala za sredstva Evropske unije znotraj ciljev Sporazuma o partnerstvu med Slovenijo in Evropsko komisijo za obdobje 2020–2027. Hkrati bo dokument strateška podlaga za izvajanje nove urbane politike Evropske unije, kakor se uresničuje v lokalnih urbanih skupnostih, ki po dogovoru s pristojno državno administracijo uvajajo instrument celovitih prostorskih naložb - CTN (angl. integrated territorial investment – ITI). 
Namen trajnostne urbane strategije MOKK je analizirati obstoječe stanje ter opredeliti izzive, cilje in ukrepe, ki bodo zagotavljali gospodarski, okoljski in družbeni razvoj z namenom izboljšanja kakovosti bivanja ter privlačnosti okolja v Krškem. 
2.2 VELJAVNOST 
Obdobje veljavnosti TUS smo opredelili do leta 2030 zaradi sovpadanja s finančno perspektivo EU 2021–2027, prav tako se do leta 2030 lahko izvedejo ukrepi in aktivnosti, ki omogočajo trajnostni razvoj mest. 
2.3 METODOLOGIJA PRIPRAVE
Z izzivom definiranja razvojnih potreb mesta, skladnih z razvojnimi dokumenti MOKK, in pripravo TUS-a smo pričeli v mesecu v januarju 2022 zaradi dejstva, da smo v februarju 2022 postali 12. mestna občina v Sloveniji. Sprva smo na podlagi sklepa o določitvi projektne skupine določili ožjo in širšo projektno skupino, ki sta bili zadolženi za pripravo osnutka TUS-a in pokrivanje svojih strokovnih delovnih področij. Po snovanju osnutka smo pričeli z izvajanjem različnih delavnic s fokusnimi skupinami in širšo javnostjo, ki je izrazila svoje poglede, se opredelila do prednosti in slabosti, predstavili projekte MOKK ter pozvali udeležence k predložitvi projektnih predlogov. Aktivno sodelovanje deležnikov smo razdelili glede na različna področja delovanja in je podrobneje opredeljeno pod točko 11 Sodelovanje deležnikov in javnosti. Dokument je pripravljen po metodologiji in terminskem načrtu, prikazanem spodaj.
Metodologija priprave TUS ter IN TUS:

ŽUPAN


VODJA PROJEKTNE SKUPINE


KOORDINATOR

OŽJA PROJEKTNA SKUPINA


KRŠKO BLIŽE PODEŽELJU
DRUŽBENO ODGOVORNO KRŠKO
POVEZANO KRŠKO
ZELENO KRŠKO
PAMETNO KRŠKO



ŠIRŠA PROJEKTNA SKUPINA

SESTANKI IN DELAVNICE FOKUSNIH SKUPIN

OSNUTEK TUS

PODAJANJE PREDLOGOV KRAJEVNE SKUPNOSTI


DELAVNICE – ŠIRŠA ZAINTERESIRANA JAVNOST

POBUDE IN PREDLOGI – JAVNA OBJAVA NA SPLETNI STRANI


OŽJA PROJEKTNA SKUPINA – PREDLOG TUS

LEKTORIRANJE IN OBLIKOVANJE TUS

TUS MOKK

IN TUS MOKK











	Aktivnost
	Pričetek (mesec, leto)
	Zaključek (mesec, leto)

	Priprava dispozicije TUS (vsebinska področja določi ožja projektna skupina)
	Januar 2022
	Februar 2022

	Sestanki in fokusne skupine s širšo projektno skupino
	Februar 2022
	Marec 2022

	Priprava osnutka TUS 
	Februar 2022
	Maj 2022

	Izvedba delavnic, pobude in predlogi različnih deležnikov v prostoru zainteresirane javnosti
	September 2022
	November 2022

	Priprava osnutka IN TUS
	September 2022
	Februar 2023

	Poziv krajevnih skupnostim za predložitev predlogov celovitih projektov in predlogi za pripravo TUS 
	November 2022
	Februar 2023

	Javna razprava z zainteresirano javnostjo
	Januar 2023
	Februar 2023

	Objava TUS ter IN TUS na spletni strani MOKK
	Februar 2023
	April 2023

	Lektoriranje in oblikovanje TUS
	Februar 2023
	April 2023

	Priprava predloga TUS ter IN TUS
	April 2023
	Maj 2023

	Obravnava osnutka in predloga TUS na seji občinskega sveta
	April 2023
	Julij 2023



2.4 STRUKTURA TUS
SKLADNOST Z DOKUMENTI
1. Skladnost TUS s Programom evropske kohezijske politike
2. Skladnost TUS s Strategijo razvoja Slovenije 2030
3. Skladnost TUS z Regionalnim razvojnim programom 2030
4. Vključevanje javnosti

3. Prednostna področja, ukrepi in kazalniki

STRATEGIJA
1. Vizija prihodnosti
2. Strateški cilji
3. Aktivnosti in ukrepi po področjih
4. Kazalniki

ANALIZA  
1. Predstavitev MOKK
2. Prikaz urbanega območja in območja MOKK
3. Analiza stanja po področjih
4. SWOT-analiza
5. Izzivi 












3 PREDSTAVITEV MESTNE OBČINE
3.1 SPLOŠNI PODATKI

MOKK se nahaja v jugovzhodnem delu Slovenije, tam, kjer se dolina reke Save razširi v prostrano Krško polje. Od Ljubljane je oddaljena 100 kilometrov, od Zagreba pa 35 kilometrov. MOKK ima 158 naselij in 16 krajevnih skupnosti, v njej živi ca. 25.800 prebivalcev. Danes je Krško osrednje mesto Posavja in občinsko središče. Največje naselje je občinsko središče – mesto Krško, ki šteje 6.755 prebivalcev.[footnoteRef:1] Mesto Krško je upravno, kulturno in gospodarsko središče Posavja. Ena od bistvenih konkurenčnih prednosti območja je njegova geografska lega. Območje namreč leži neposredno ob desetem koridorju, ki povezuje sever in jug Evrope. Priključek pri Krškem predstavlja pomemben razcep tudi v državnem prometnem omrežju. Tu se od jugovzhodnega kraka državnega cestnega križa odcepi glavna povezava za Celje in s tem navezava na V. prometni koridor. Območje se nahaja na tretji razvojni osi, ki povezuje regionalna središča Koroške, savinjsko-šaleške regije, Dolenjske in Bele krajine. Z geografskega vidika pa je pomembna še lega ob meji z Republiko Hrvaško, tako zaradi dostopnosti nabavnih in prodajnih trgov kot tudi zaradi izvajanja storitev pri prehajanju meje. MOKK je od 11. novembra ena izmed 12 mestnih občin v Sloveniji.  [1:  Vir: SURS, podatki za l. 2022.] 


[image: ]

MOKK spada v statistično regijo Posavje. Pokriva 30 % celotne površine regije, v njej živi 34,1 % celotnega prebivalstva regije, povprečna starost občana v Krškem je 43,4 leta in je za 1,2 leta nižja od povprečja regije.[footnoteRef:2] V 578 družbah v občini je bilo v letu 2021 zaposlenih skoraj polovica vseh zaposlenih v družbah v regiji (48,3 %), tako da je 5.875 zaposlenih ustvarilo 4.723 milijonov evrov prihodkov oziroma kar 82,5 % prihodkov posavskih družb, prav tako pa kar 68,3 % v Posavju ustvarjenega čistega dobička. Neto dodana vrednost na zaposlenega je v regiji znašala 61.481 evrov, v MOKK pa kar za 30,8 % več. Kot vsa leta prej je bilo tudi v letu 2021 v MOKK največ podjetnikov v primerjavi z ostalimi občinami v regiji Posavje, ustvarili so 80 milijonov evrov prihodkov in zaposlovali največ (kar 35,2 %) delavcev v regiji. Največ, kar 34,5 % dodane vrednosti v regiji so ustvarili krški podjetniki, ki so imeli tudi najvišjo neto dodano vrednost (25,0 milijona evrov). Krško tako predstavlja središče Posavja ter upravno, izobraževalno, gospodarsko in kulturno središče ter je nosilec gospodarskega razvoja v regiji. Že danes je eno izmed močnejših mest gospodarskega razvoja, predvsem zaradi večjih energetskih in drugih uspešnih podjetij, kot so GEN-I, GEN, NEK, Kostak, Zrno, Willy Stadler I. H. S., Metalna Senovo, Delta team Krško, Evrosad Krško, OE-EKO, Grieshaber logistika. Nedvomno bodo ta podjetja imela vpliv na nadaljnji razvoj mesta Krško in regije. Danes poleg energetskega sektorja in predelovalne dejavnosti prevladuje tudi podjetništvo oz. obrtna dejavnost in trgovina. Vedno bolj se uveljavlja tudi turizem, ki z ustreznimi pristopi in organizacijo izkorišča nove poslovne priložnosti. Ena od bistvenih konkurenčnih prednosti je geografska lega. Območje leži neposredno ob 10. koridorju, ki povezuje sever in jug Evrope. Sicer je MOKK, ki je ustanoviteljica oz. soustanoviteljica kar 22 javnih zavodov, v katerih je zaposlenih nekaj več kot 1.080 ljudi, tudi mesto šolstva, kulture, športa, zdravstva in socialnega varstva, v zadnjem času pa tudi turizma, kar med drugim dokazuje s pridobljenim zlatim znakom zelene destinacije. [2:  VIR: SURS, podatki za prvo polletje l. 2022.] 

 
	PODATKI ZA LETO 2021 na dan 1. januar
	MOKK
	SLOVENIJA 

	Površina v km2 
	287
	20.271

	Število prebivalcev 
	25.904
	2.108.977

	Število moških 
	13.219
	1.059.938

	[bookmark: _GoBack]Število žensk
	12.685
	1.049.039

	Naravni prirast
	–35
	–4.277

	Skupni prirast 
	–92
	–1797

	Število vrtcev
	17
	980

	Število otrok v vrtcih
	1.154
	85.957

	Število učencev v osnovnih šolah
	2.513
	195.414

	Število dijakov (po prebivališču)
	946
	75.414

	Število študentov (po prebivališču)
	923
	81.715

	Število delovno aktivnih prebivalcev (po prebivališču)
	11.147
	900.262

	Število zaposlenih oseb (po delovnem mestu)
	9.262
	804.432

	Število samozaposlenih oseb (po delovnem mestu)
	1.123
	95.830

	Stopnja delovne aktivnosti (%)
	68,1
	66,7

	Povprečna mesečna bruto plača na zaposleno osebo (EUR)
	2.010,88
	1.969,59

	Povprečna mesečna neto plača na zaposleno osebo (EUR)
	1.294,40
	1.270,30

	Število podjetij
	2.105
	211.188

	Prihodek podjetij (1.000 EUR)
	4.748.911
	137.819.826

	Število stanovanj 
	10.515
	864.323

	Število osebnih avtomobilov
	15.593
	1.189.457

	Komunalni odpadki, zbrani z javnim odvozom (tone)
	11.007
	769.030

	Komunalni odpadki, zbrani z javnim odvozom (kg/prebivalca)
	427
	365


Vir: https://pxweb.stat.si/SiStatData/pxweb/sl/Data/-/2640010S.px/table/tableViewLayout2/
3.2 PRIKAZ URBANEGA OBMOČJA (karta, merilo 1 : 50.000)

Evropska kohezijska politika načrtuje razvoj posameznih držav članic na podlagi partnerskega sporazuma med Slovenijo in Evropsko komisijo za obdobje 2021–2027. Glavni cilji politike partnerskega sporazuma so naslednji: POVEZANA EVROPA 
EVROPA BLIŽE DRŽAVLJANOM EVROPA 
ZELENA EVROPA 
DRUŽBENA EVROPA 
PAMETNA EVROPA 



Ob upoštevanju Programa za izvajanje evropske kohezijske politike v obdobju 2021–2027 in Uredbe o izvajanju postopkov pri porabi sredstev evropske kohezijske politike v obdobju 2021–2027 bo Slovenija podpirala celostni trajnostni razvoj prek pristopa k celostnim teritorialnim naložbam urbanega razvoja (CTN), lokalnega razvoja, ki ga vodi skupnost (CLLD), ter prek teritorialnega pristopa (DRR). Trajnostni razvoj mest se tako osredotoča na gospodarske, okoljske, podnebne, demografske in socialne izzive in bo podprt na podlagi sprejetih teritorialnih strategij, kot to določa 9. člen Uredbe o ESRR in KS 21-27. Upravičeno območje financiranja iz evropskih sredstev je opredeljeno kot naselje Krško oz. celotno območje MOKK. V  Sloveniji je trenutno s sklepom Državnega zbora RS določenih 69 mest, od tega v naši občini samo Krško.
Urbano območje zajema vsa naselja v MOKK, saj je povezava med urbanim in podeželskim območjem nujna. Mestna občina zajema 16 krajevnih skupnosti, ki so samostojne pravne osebe, zato strategijo svojega razvoja sprejemajo v okviru delovanja sveta krajevne skupnosti kot svojega temeljnega organa delovanja v sodelovanju z občinsko upravo MOKK. Vse krajevne skupnosti si prizadevajo, da postanejo svojim prebivalcem prijazne in jim nudijo čim višjo kakovost dela in življenja z možnostjo nadaljnjega razvoja v domačem okolju.
Glede na to, da urbano pomeni »mestno«, se izraz »urbano območje« nanaša na mestna območja oz. naselja, ki imajo pomembnejše mestotvorne funkcije. Definicije v Zakonu o urejanju prostora (ZUreP-3) so naslednje: 
Mesto je gospodarsko, družbeno in kulturno središče širšega območja ter ima status mesta, pridobljen v skladu s predpisi, ki urejajo lokalno samoupravo; ima kulturnozgodovinske, urbanistične in arhitektonske značilnosti, ki ga ločijo od drugih naselij, in opravlja več funkcij.
Naselje je območje obstoječega naselja, ki obsega zemljišča, pozidana s stanovanjskimi in drugimi stavbami ter gradbeno-inženirskimi objekti in pripadajočimi površinami, potrebnimi za njihovo uporabo, ter javne površine; naselje tvori skupina najmanj desetih stanovanjskih stavb; naselja se med seboj razlikujejo po funkciji in vlogi v omrežju naselij ter velikosti, urbanistični ureditvi in arhitekturi; naselja se razvrščajo na mesta, druga urbana naselja in druga naselja.

Urbanistična zasnova je strokovna podlaga, namenjena analizi obstoječega stanja v prostoru, prepoznavi omejitev, potreb in kakovosti ter usmerjanju in podrobnejši določitvi urbanistično-arhitekturnega razvoja naselja. 








3.3 PRIKAZ ZALEDJA IN PODEŽELSKEGA OBMOČJA

4 ANALIZA STANJA OBMOČJA MESTNE OBČINE KRŠKO S POUDARKOM NA URBANEM OBMOČJU
4.1 GOSPODARSKO PODROČJE
4.1.1 Prebivalstvo in demografija
Konec leta 2020 je imela občina 26.078 prebivalcev (13.346 moških in 12.732 žensk), kar predstavlja 34,11 % prebivalcev razvojne regije Posavje. Konec leta 2021 je imela mestna občina nekoliko manj prebivalcev (25.755 prebivalcev, od tega 13.084 moških in 12.691 žensk). Konec prvega polletja 2022 je imela mestna občina 25.833 prebivalcev (od tega 13.145 moških in 12.688 žensk). 
Po številu prebivalcev je na 11. mestu med občinami v Sloveniji. Na kvadratnem kilometru površine občine živi povprečno 90 prebivalcev. Gostota naseljenosti je manjša kot v celotni državi (103 prebivalci na km2). Največ prebivalcev živi v mestu Krško, in sicer 6.471, ostali prebivalci živijo v 157 naseljih. Večja naselja so Koprivnica, Senovo, Brestanica, Leskovec pri Krškem, Raka, Podbočje in Krško.
            
Vir: Statistični urad RS (SURS).
Število živorojenih je bilo manjše od števila umrlih. Naravni prirast na 1.000 prebivalcev v občini je bil torej v tem letu negativen, znašal je –1,5. Število tistih, ki so se iz te občine odselili, je bilo višje od števila tistih, ki so se vanjo priselili. Selitveni prirast na 1.000 prebivalcev v občini je bil torej negativen, znašal je –8,8. Seštevek naravnega in selitvenega prirasta na 1.000 prebivalcev v občini je bil negativen, znašal je –10,3. Povprečna starost občanov je bila 42,9 leta in tako nižja od povprečne starosti prebivalcev Slovenije (43,4 leta).
Za MOKK je značilno, da ima več starega prebivalstva. Delež prebivalcev, starih 65 ali več let, je konec leta 2020 znašal 20,2 %; delež prebivalcev, mlajših od 15 let, pa je znašal 16,2 %. Indeks staranja, to je vrednost, ki izraža razmerje med številom oseb, starih 65 ali več let, in številom oseb, mlajših od 15 let, je znašal 124. Za občino je značilno, da je vrednost tega indeksa nižja od vrednosti tega indeksa za celotno Slovenijo (ta je bila 133). Pove pa tudi, da se povprečna starost prebivalcev občine dviga počasneje kot v celotni državi.
V MOKK je bilo – tako kot v večini slovenskih občin – med ženskami več takih, ki so bile stare 65 let ali več, kot takih, ki so bile stare manj kot 15 let; pri moških je bila slika enaka.



Vir: Statistični urad RS (SURS).
4.1.2 Zaposlenost
a) Delovno aktivno prebivalstvo 
Delovno aktivno prebivalstvo se je v desetletnem obdobju v Krškem spreminjalo s podobnim trendom kot na nivoju celotne Slovenije. V Krškem je bilo leta 2020 skupaj 1,26 % delovno aktivnega prebivalstva celotne Slovenije. Tudi stopnja delovne aktivnosti, ki predstavlja odstotni delež zaposlenih v delovno sposobnem prebivalstvu (prebivalci, stari 15 let ali več), se je v desetih letih v Krškem spreminjala podobno kot na nivoju cele Slovenije in je v letu 2020 za Krško znašala 50,9 %.

Tabela in grafa: Delovno aktivno prebivalstvo v obdobju 2011 – 2020
	
	2011
	2012
	2013
	2014
	2015
	2016
	2017
	2018
	2019
	2020

	SLOVENIJA
	823.967
	810.001
	793.597
	797.792
	804.637
	817.209
	845.454
	872.772
	894.229
	888.918

	Krško
	10.460
	10.550
	10.339
	10.296
	10.317
	10.401
	10.756
	11.117
	11.511
	11.176


        
                              [image: ]
Vir: Statistični urad RS (SURS).
Tudi stopnja delovne aktivnosti, ki predstavlja odstotni delež zaposlenih v delovno sposobnem prebivalstvu (prebivalci, stari 15 let ali več), se je v desetih letih v Krškem spreminjala podobno kot na nivoju cele Slovenije in je v letu 2020 za Krško znašala 50,9 %.
       [image: ]

Vir: Statistični urad RS (SURS).
b) Stopnja registrirane brezposelnosti
V letu 2020 je bil tako na nivoju Slovenije kot tudi v Krškem prekinjen pozitiven trend zmanjševanja stopnje registrirane brezposelnosti. Leta 2019 je v Krškem sicer znašala 10,0 % (Slovenija 7,7 %), v letu 2020 pa je narasla na 11,3 % (Slovenija 8,7 %). Oktobra 2021 se je stanje izboljšalo, tako da je stopnja registrirane brezposelnosti v Krškem znašala 9,5 % (Slovenija 6,8 %) in je najnižja v zadnjih desetih letih.
Nadpovprečna nezaposlenost v MOKK je tudi posledica številčne romske skupnosti, ki prebiva na njenem območju. Romi so v državnih strateških dokumentih s področja zaposlovanja prepoznani kot ena izmed ranljivih skupin prebivalstva, za katero je še posebej značilna dolgotrajna brezposelnost.

       Tabela in graf: Stopnja registrirane brezposelnosti v letih 2011–2020 (okt. 2021)
	
	2011
	2012
	2013
	2014
	2015
	2016
	2017
	2018
	2019
	2020
	okt.21

	SLOVENIJA
	11,8
	12,0
	13,1
	13,1
	12,3
	11,2
	9,5
	80,2
	7,7
	8,7
	6,8

	Krško
	13,9
	14,5
	15,7
	15,4
	14,6
	14,0
	11,9
	10,9
	10,0
	11,3
	9,5



Vir: 2011–2016, podatki SURS; 2016–2020, podatki ZRSZ.

Vir: Statistični urad RS (SURS).
c) Registrirani poslovni subjekti in število zaposlenih 
Število gospodarskih družb in število zaposlenih v teh družbah v zadnjem desetletju konstantno narašča. Pri podatkih za samostojne podjetnike je opaziti padanje števila registriranih samostojnih podjetnikov v letih 2014 in 2015, za kar je predvidoma razlog v tem, da od takrat samostojni podjetniki, ki so obdavčeni z upoštevanjem normiranih odhodkov, niso zavezani k predložitvi letnega poročila. Posledično teh podjetij ni v statističnih evidencah, ki zajemajo podatke iz letnih poročil. Pri številu zaposlenih pri samostojnih podjetnikih pa je treba opozoriti, da po zakonodaji podjetniki kot lastniki in nosilci dejavnosti niso vključeni v število zaposlenih, zato je dejansko število zaposlenih večje.

Tabele in graf: Struktura podjetij in število zaposlenih v gospodarskih družbah in pri samostojnih podjetnikih 
	
	2011
	2012
	2013
	2014
	2015
	2016
	2017
	2018
	2019
	2020
	2021

	Gospodarske družbe
	453
	478
	499
	493
	514
	534
	565
	560
	558
	564
	578

	Samostojni podjetniki 
	932
	912
	908
	873
	801
	728
	711
	688
	660
	644
	639

	
	
	
	
	
	
	
	
	
	
	
	

	
	2011
	2012
	2013
	2014
	2015
	2016
	2017
	2018
	2019
	2020
	2021

	Zaposleni v gosp. druž.
	4.174
	4.340
	4.261
	4.264
	4.415
	4.759
	5.317
	5.577
	5.791
	5.893
	5875

	Zaposleni pri s. p.
	841
	795
	735
	683
	688
	711
	735
	730
	758
	710
	683


          
Vir: AJPES, portal Fi-Po, avg. 2022.
d) Migracije delovno aktivnega prebivalstva
Delovni migranti (brez kmetov), ki delajo zunaj občine prebivališča, predstavljajo skoraj polovico vseh delovno aktivnih prebivalcev v občini. Tako na nivoju celotne Sloveniji kot v Krškem se odstotek delovnih migrantov povečuje. Za Krško je v letu 2020 znašal 47,1 %, v Sloveniji pa 54,4 %.

e) Največji poslovni subjekti v Mestni občini Krško
Ena od bistvenih konkurenčnih prednosti krškega gospodarstva je geografska lega. Območje leži neposredno ob pomembnih evropskih in državnih prometnicah. V Krškem poleg energetskega sektorja in predelovalne dejavnosti prevladujejo podjetništvo oz. obrtna dejavnost in trgovina.

Čeprav je bilo leto 2020 zaradi epidemije koronavirusne bolezni zelo specifično, to ni bistveno vplivalo na spremembe v poslovanju največjih podjetij v občini. Na vrhu poslovnih rezultatov krškega gospodarstva prevladujejo velika energetska podjetja, ki so nosilci in prispevajo levji delež tudi k skupnim rezultatom regijskega gospodarstva. Tukaj so namreč locirane Nuklearna elektrarna Krško (v nadaljevanju: NEK), Termoelektrarna Brestanica, veriga hidroelektrarn na Spodnji Savi (HE Boštanj, HE Blanca, HE Krško, HE Brežice) in podjetje Gen energija, katerega naloga je predvsem prodaja slovenskega deleža električne energije, proizvedene v NEK, in je v skladu s koalicijsko pogodbo vlade postala drugi energetski steber Slovenije (prvi steber pa Holding slovenske elektrarne).

4.1.3 Gospodarske družbe
MOKK je v devetdesetih letih, ko so s poslovanjem prenehala podjetja, ki so bila v preteklosti nosilci razvoja v občini, močno spremenila svojo nekdanjo gospodarsko strukturo. Iz nekdanje velike industrije so nastala številna zasebna podjetja na področju gradbeništva, kovinskopredelovalne, papirne, tekstilne, lesnopredelovalne, kmetijske, trgovske in prometno-transportne dejavnosti. 
V občini je čutiti ugodno podjetniško klimo, oblikovanje novih poslovnih in obrtnih con pa je eden pomembnejših dejavnikov nadaljnjega razvoja in odpiranja novih delovnih mest. Poslovno okolje občine Krško predstavlja največji energetski bazen Slovenije, saj se v njem nahajajo številna uspešna energetska podjetja. Temelj gospodarskega razvoja določa tudi konkurenčna ponudba komunalno opremljenih zemljišč v poslovnih conah, ki se ponašajo z izjemno strateško pozicijo. Ležijo namreč ob glavnem cestnem in železniškem koridorju ter tako omogočajo izjemno ugodne logistične povezave, kar poleg razvite podporne dejavnosti, urejene infrastrukture in nabora kadrov pomeni konkurenčno prednost, ki jo s pridom izkorišča veliko lokalnih, nacionalnih in svetovnih podjetij. Investitorji lahko izbirajo med 83 hektarji še nezasedenih površin, na preostalih 82 hektarjih pa so že umeščene poslovne dejavnosti, ki so v MOKK v zadnjih letih omogočile več kot 700 delovnih mest.
Gospodarski razvoj je s podjetništvom, trgovino, obrtjo, kmetijstvom in turizmom v vse večjem razmahu.
GOSPODARSKE DRUŽBE MOKK so po podatkih AJPES poslovanje v letu 2021 zaključile precej bolj uspešno. Poleg zvišanja prihodkov (kar za 46 %) se je zvišal tudi čisti dobiček (kar za 54 %). Družbe zaposlujejo slabo polovico zaposlencev (v vseh družbah) v regiji in ustvarijo kar 83 %  prihodkov vseh družb v Posavju. 
Število družb				Število zaposlenih 			Povprečna plača 
					(na podlagi del. ur)			na zaposlenega

[image: ]          578               				5.875				         2.479 €	
[image: ][image: ]   			    		
–14		                  –18	                +18 %


Vir: Center za podjetništvo in turizem – Analiza podjetništva na osnovi podatkov za leto 2021.
V občini je prevladujoča dejavnost »Oskrba z elektriko, plinom in paro«, saj v skupnih prihodkih 80 % zavzemajo maloštevilne družbe iz dejavnosti energetike. Drugi največji delež v skupnih prihodkih zavzemajo predelovalne dejavnosti (6 %), sledijo družbe s področja dejavnosti financ in zavarovanja ter nato družbe s področja dejavnosti trgovine, vzdrževanja in popravil motornih vozil. 

Delež posameznih dejavnosti v skupnih prihodkih gospodarskih družb v MOKK v letu 2021

[image: ]
Vir: AJPES, oktober 2022. 
Kmetijstvo
Kmetijstvo je gospodarska panoga z izrazitimi multiplikativnimi učinki. Več kot polovica kmetijskih zemljišč v MOKK leži na območju z omejenimi dejavniki. Poleg odličnih sadjarskih in vinogradniških leg je živinoreja glavna dejavnost, ki zagotavlja obdelanost teh območij – preprečuje zaraščanje in izgubo kmetijskih zemljišč ter ohranja značilnosti kmetijske krajine. Urejena kmetijska krajina je poleg ljudi, domačinov osnova za razvoj turizma na podeželju. Po podatkih SURS je bilo v letu 2010 v občini Krško 1.764 kmetijskih gospodarstev. Po statističnih podatkih in po podatkih o oddanih zbirnih vlogah se število kmetijskih gospodarstev zmanjšuje, in sicer v desetletnem obdobju za približno 10 %, torej na 1.588 kmetijskih gospodarstev, kar je posledica koncentracije proizvodnje na profesionalnih kmetijskih gospodarstvih in na drugi strani opuščanja kmetovanja, zlasti na manjših kmetijah. Ta trend še ni končan, o čemer priča število zdravstvenih zavarovancev iz kmetijstva, ki se zmanjšuje. Po podatkih Zavoda za zdravstveno zavarovanje Slovenije (v nadaljevanju: ZZZS) je število oseb padlo z 289 v letu 2010 na 236 v letu 2020 (za 18 %).
Strukturne spremembe se nadaljujejo s povečano intenzivnostjo. V letu 2019 je kmetijsko gospodarstvo obdelovalo v povprečju 7,2 hektarja  kmetijskih površin, v primerjavi z letom 2006 je bila ta površina 6,1 hektarja. Opazni so trendi koncentracije, specializacije in profesionalizacije pridelave v vseh kmetijskih panogah. Ti trendi zagotovo najbolj veljajo za vrtnarstvo, mlečno prirejo in vinogradništvo. Prav tako so opazni trendi povečevanja obsega kmetijske pridelave, vključene v sheme kakovosti (IK – zbrana kakovost mleka, meso, sadje, ekološka usmerjenost kmetije ter predelava in pridelava).
Izrazit premik glede osnovnega pogoja konkurenčnosti v kmetijstvu so zemljiške operacije –komasacije, agromelioracije in namakanje, kjer je občina kot nosilka projektov izvedla projekte komasacije na 1.053 hektarjih kmetijskih površin in 150 hektarjih za namakanje. Individualni namakalni sistemi se nahajajo na 130 hektarjih na trajnih nasadih ter proizvodnji poljščin in zelenjave.
Obseg živinoreje se ne povečuje, vedno manj kmetij se ukvarja z živinorejo. Postopno prihaja do koncentracije več živali na manj kmetijah in večje prireje po glavi. Poljedelstvo je na veliko kmetijah namenjeno lastni pridelavi krme za živino. Z zmanjševanjem števila živinorejskih kmetij se povečuje pridelava poljščin za trg, zlasti žit, krompirja, koruze in oljne ogrščice. Zelenjadarstvo je na območju mestne občine zelo razširjeno. Trend širitve tržne pridelave na specializiranih kmetijah se nadaljuje, kar potrjuje tudi povečanje pokritih površin v zadnjem desetletju. Sadjarstvo s 399 hektarji intenzivnih sadovnjakov in 665 hektarji ekstenzivnih sadovnjakov je zaradi ugodnih klimatskih in talnih razmer tradicionalno razvito. V zadnjem desetletju beležimo 10 % zmanjšanje površin intenzivnih nasadov in hkrati velik napredek v tehnologiji, kar se tiče zaščite pred točo. Vinogradništvo z 827 hektarji površin ima dolgo tradicijo v obeh vinorodnih okoliših, to je v dolenjskem in bizeljsko-sremiškem vinorodnem okolišu. 
Za celotno kmetijstvo je izjemnega pomena tržna organiziranost proizvajalcev. Na območju MOKK deluje pet kmetijskih zadrug in več podjetij, ki odkupujejo kmetijske pridelke od kmetov. Kmetje so organizirani tudi v strokovna društva, in sicer v 12 panožnih društev, ki skrbijo za strokovni napredek, promocijo dejavnosti in tudi druženje.
Podeželski prostor je bil nekoč skoraj izključno namenjen pridelavi hrane in bivanju kmečkih ljudi. Danes obenem postaja vse bolj tudi prostor, namenjen kakovostnemu bivanju, sprostitvi in rekreaciji. Zaradi dobre infrastrukturne opremljenosti je za bivanje zelo zanimiv in dostopen, hkrati pa tudi predmet različnih interesov glede izrabe njegovih naravnih danosti. Zato prihaja do vse bolj različnih pogledov na prihodnjo vlogo in razvoj podeželskega prostora, prav tako pa tudi na način kmetovanja, njegovo vlogo in pomen. Kmet je na odprtem trgu, trudi se priti na obseg ekonomije proizvodnje, da preživi. To je moto kmetovanja. Ključna sta cena in prilagajanje odprtemu trgu Evropske unije.
Turizem
MOKK ima bogato zgodovino, saj so se na njenem ozemlju prepletale usode in življenjske poti številnih zgodovinsko pomembnih osebnosti. Še danes se v občini nahajajo različni objekti, ki s svojo kulturno ali zgodovinsko vsebino pričajo o zanimivostih in lepotah preteklosti. Ti objekti v svojem osrčju skrivajo razne muzeje, galerije in ostale znamenitosti, v večini primerov pa so že sami po sebi kulturnozgodovinski spomenik oz. kulturna dediščina. MOKK ima bogata arheološka najdišča ter sakralno dediščino s številnimi cerkvami, pa tudi naravne znamenitosti, ki predstavljajo potencial za nadaljnji razvoj turizma v občini.

Poseben segment doživetij predstavlja turizem na podeželju, ki živi v sožitju z naravo in kulturo ter vpliva na zdravje in dobro počutje. Med drugimi so nosilci turizma na podeželju tudi turistične kmetije in vinske kleti. 

Ponuja možnosti preživljanja aktivnega oddiha in priprav za športnike in športne ekipe. Rekreativno, profesionalno ali zgolj iz radovednosti se lahko turisti vključijo v športne aktivnosti, hkrati pa spoznajo tudi naravo in ljudi, ki bivajo na tem območju. Pomembnejše aktivnosti so pohodništvo, kolesarjenje, lov, ribolov, kopanje in plavanje, speedway, gokart, konjeništvo idr. 
Razvoj turizma se osredotoča na naravne danosti, s tem pa so pomembno povezani lokalna gastronomija, aktivno preživljanje prostega časa, razvoj kolesarskih in pohodnih poti idr. Med pomembnejše lokacije oziroma območja za razvoj turizma sodijo med drugim tudi staro mestno jedro Krško ter jedra v lokalnih središčih, objekti kulturne dediščine, naravne vrednote, reka Sava in Krka, vinogradništvo in vinarstvo ter turizem na kmetijah. 

Po podatkih Statističnega urada RS (v nadaljevanju: SURS) je bilo v letu 2021 v MOKK registriranih 735 stalnih ležišč. 
Podatki SURS kažejo, da se je po letu 2011 število prihodov in nočitev tujih gostov na ravni Slovenije do vključno 2019 povečevalo. V letu 2020 pa je Slovenijo obiskalo precej manj obiskovalcev kot leto prej, saj so se posledice epidemije pokazale predvsem v turističnem sektorju. Tako se je število obiskovalcev v letu 2020 prepolovilo. 
Zaradi nekoliko drugačnega zajemanja podatkov na nacionalni ravni (SURS) ter posebnega leta 2020 teh podatkov ne moremo povsem primerjati s predhodnimi obdobji oz. leti, kljub vsemu pa spodnja grafa (Prihodi in nočitve v Sloveniji v obdobju 2010–2021 ter Prihodi in nočitve v občini Krško v obdobju 2010–2021) dajeta sliko gibanja prihodov in nočitev na državni ravni ter v MOKK – tako domačih kot tujih gostov.  
Prihodi in nočitve v Sloveniji v obdobju 2010–2021

Vir: SURS, september 2022.
V letu 2019 je Slovenijo obiskalo več kot 6,2 milijona obiskovalcev, v letu 2020 pa le tri milijone,  ki so ustvarili nekaj več kot devet milijonov nočitev (oz. le 58 % glede na leto poprej). Spremenila se je tudi struktura – prihodi domačih turistov so se za petino povečali (nočitve celo za tretjino). V tem letu so se drastično zmanjšali prihodi tujih gostov (na le četrtino iz leta 2019), prav tako tudi njihove nočitve (na le 30 % iz leta 2019). 

V letu 2021 je opaziti pozitiven trend, predvsem pri tujih gostih: glede na prejšnje leto so se prihodi zvišali kar za 31 % (tuji gostje kar za 51 %), nočitve pa za 22 % (predvsem nočitve tujih gostov – za 43 %). 

Podobne razmere so bile tudi v Krškem.

Spodnji graf prikazuje gibanje prihodov in nočitev v MOKK tako domačih kot tujih gostov v obdobju 2008–2021.  


Prihodi in nočitve v MOKK v obdobju 2010–2021 

Vir: SURS, september 2022.
Zadnja leta (z izjemo 2020) je delež tujih gostov še naraščal – tako po prihodih kot po nočitvah. Tako je glede na strukturo vseskozi v mestni občini več prihodov s strani tujih gostov kot domačih. Tudi v letu 2021 število prihodov tujih gostov presega število domačih za 10 %. 
V letu 2021 so v občini zabeležili skupaj 7.926 prihodov, kar je celo za 9 % več kot v letu 2019.  Poraslo je predvsem število prihodov tujih gostov (kar za 86 %  glede na leto 2020) in se približalo številkam iz l. 2019.  
Že vsa leta pred tem je v MOKK zabeleženih tudi več prenočitev tujih gostov kot domačih. Spodbudno je, da je bilo po podatkih SURS v letu 2021 zabeleženih 19.251 vseh nočitev (in kar za 69 % več kot leto poprej, od tega je kar 62 % nočitev tujih gostov). Zopet so torej v porastu nočitve tujih gostov, glede na predhodno leto so višje kar za 83 % oz. celo za malenkost presegajo nočitve iz leta 2019.  
Pri razlagi teh podatkov je treba upoštevati, da je bil skozi leta precejšnji delež v nočitvah na račun sezonskih delavcev iz tujine, predvsem iz bivših jugoslovanskih republik. Poleg tega je treba nujno upoštevati vpliv obsežnejših remontov NEK, kar znatno povečuje prihode in nočitve v tistem letu (tudi v letu 2018), upoštevati pa je treba še dejstvo, da je v letu 2018  prišlo do spremembe metodologije zajemanja podatkov s strani SURS. 
Stanovanjsko gospodarstvo 
MOKK izvaja stanovanjsko politiko v sodelovanju z gospodarsko družbo Rudar Senovo, d. o. o., v kateri ima občina prevladujoči delež. Družba Rudar Senovo, d. o. o., razpolaga s 550 neprofitnimi in osmimi profitnimi stanovanji, MOKK s 65 stanovanjskimi enotami, od tega je 40 neprofitnih, 11 službenih in 14 oskrbovanih stanovanj. Poleg tega MOKK razpolaga s 140 poslovnimi prostori. MOKK na področju stanovanjskega gospodarstva skupaj z družbo Rudar Senovo, d. o. o., zasleduje cilj pridobivanja dodatnih stanovanjskih enot, in sicer 15 dodatnih stanovanj v obdobju od leta 2020 do 2025 za potrebe reševanja stanovanjskega vprašanja občanov MOKK. Za zmanjšanje porabe energije ter za olepšanje zunanje podobe občine družba Rudar Senovo, d. o. o., izvaja  obnove v večstanovanjskih zgradbah. Poleg energetskih obnov večstanovanjskih stavb se izvajajo tudi obnove skupnih kotlovnic in skupnih toplovodnih sistemov, ki bodo omogočali menjavo tehnologije priprave tople vode. Družba sledi energetski učinkovitosti in s tem zagotavljanju ciljev energetske politike, predvsem s projekti kogeneracije in rekonstrukcijami kotlovnic na lesno biomaso. S takšnim načinom vodenja stanovanjske politike se povečuje donos in vrednost družbi, zagotavlja razvoj mestni občini, občanom pa se izboljšuje pogoje bivanja in uresničuje pravice do primernega stanovanja.
4.2 OKOLJSKO PODROČJE
MOKK je v letu 2015 sprejela občinski prostorski načrt (v nadaljevanju: OPN) za območje celotne občine, ki je nov temeljni strateški in izvedbeni akt.
V letu 2017 je pristopila k pripravi sprememb in dopolnitev OPN. Razlogi za pripravo sprememb in dopolnitev (SD) OPN so sledenje usmeritvam ministrstva, upoštevanje razvojnih pobud pravnih in fizičnih oseb, uskladitev ter odprava neskladij, različnih razumevanj in tolmačenj tekstualnega in grafičnega dela OPN. Območje SD OPN 1 obsega celotno območje občine.
V osnutek sprememb in dopolnitev so vključene razvojne potrebe občine ter izražene razvojne potrebe drugih oseb, do katerih se je občina skupaj z izdelovalcem SD OPN opredelila pozitivno. Občina je pristopila k analizi vinogradniških območij in zanje zagotovila izdelavo strokovne podlage. Na pretežno podeželskih delih občine je značilna razpršena razporeditev poselitve, ki je pomemben gradnik identitete občinskega prostora, pri čemer zelo veliko obstoječih pozidanih površin nima določenih stavbnih zemljišč. 
Razvoj poselitve se prednostno usmerja na proste, degradirane in nezadostno izkoriščene površine znotraj naselij, pri čemer je cilj tudi omogočanje širitev v mestu Krško z Leskovcem pri Krškem in zlasti v lokalnih središčih. Z revitalizacijo naselij je treba izboljšati kakovost bivalnih razmer. Zagotavlja se sanacija razpršene gradnje ali drugače neustrezno izrabljene površine. Za ohranitev poseljenosti in kulturne krajine se poselitev racionalno širi na komunalno že urejena ter prometno dostopna območja.
V MOKK se ohranja kmetijska dejavnost z namenom pridelave kakovostne hrane in lokalne (lastne) oskrbe s hrano ter z namenom optimalnega izkoriščanja in zagotavljanja kakovostnega življenjskega prostora. Spodbuja se izvedba agrarnih operacij na območju celotne občine in namakalni sistemi za izboljšanje kakovosti in količine pridelane hrane. 

4.2.1 Območja naravne dediščine in zavarovana območja

MOKK ohranja ugodno stanje biotske raznovrstnosti s poudarkom na kvalifikacijskih vrstah in habitatnih tipih na zavarovanih območjih. Ohranja naravne vrednote in preprečuje zmanjševanje biotske raznovrstnosti ter ohranja naravno ravnovesje na ekološko pomembnih območjih. Ekološko pomembna območja v občini predstavljajo območje Bohor–Vetrnik, Tisovec–Orlica–Kunšperška gora, Brestanica, reka Sava, Ajdovska jama, Krakovski gozd, Šentjernejsko polje, reka Krka in Gorjanci. Prav tako velik del občine prekrivajo območja Natura 2000, in sicer Krka s pritoki, Ajdovska jama, Brestanica, Bohor, Orlica, Vrbina in Ajdovska jama, ki predstavljajo 21,2 % območja občine.

4.2.2 Območja kulturne dediščine

Kulturna dediščina se vključuje v urejanje prostora z ukrepi, ki zagotavljajo ohranitev dediščine in njeno vzdrževanje kot del prostora občine. Cilji so zagotavljati varstvo arheoloških ostalin, celostno varstvo kulturne dediščine, zaustavljanje negativnih trendov upadanja števila enot kulturne dediščine in njihovega propadanja, zaustavljanje trendov nekakovostne urbanizacije podeželja in s tem degradacije naselbinske dediščine, kulturne krajine in vplivnih območij enot kulturne dediščine ter povezovanje razvojne dejavnosti z aktivno revitalizacijo objektov dediščine.

4.2.3 Namenska raba zemljišč

MOKK prekriva 46,07 % kmetijskih površin, kar znaša ca. 13.194,08 hektarja zemljišč. Nekoliko nižji odstotek predstavljajo gozdna zemljišča, in sicer 42,87 %, kar znaša ca. 12.276,77 hektarja zemljišč. Za razvoj poselitve, centralnih in proizvodnih dejavnosti, obrti in servisnih dejavnosti je na razpolago 2.507,50 hektarja zemljišč, kar predstavlja 8,76 % zemljišč v MOKK. Občina prav tako razpolaga s kar nekaj vodnimi površinami, in sicer s ca. 485,77 hektarja oziroma 1,70 % zemljišč. Razliko predstavljajo še ostala nekategorizirana zemljišča (0,59 %).

4.2.4 Degradirana območja 
MOKK se sooča z degradiranimi urbanimi območji, ki so nastala predvsem zaradi opuščene industrijske dejavnosti. 
V letu 2022 je občina pripravila nabor najbolj perečih območij, ki so nastala ob izkoriščanju mineralnih surovin, opuščanju industrijskih območij in propadanju večjih objektov. Takšnih območij je 18 in so razpršena po celotnem območju MOKK.
1. Opuščena gramoznica Drnovo
2. Kamnolom Gunte
3. Kamnolom Brestanica
4. Območje Vipap
5. Območje Laboda
6. Pogorela Simičeva vila
7. Peskokop Ravno
8. Kamnolom Gradec–Gorjanci
9. Kamnolom Šutna
10. Kamnolom Sremič
11. Rudniško območje Reštanj
12. Kamnolom Beli pesek–Bohor
13. Kamnolom Dobrova
14. Območje kmetijske apoteke
15. Območje bivše Kovinarske
16. Zapuščena separacija na Senovem
17. Grad Šrajbarski turn
18. Območje pri križišču Krško–Brežice–PC Vrbina (Stara vas)
19. Rudnik Senovo separacija
20. Rudnik Senovo jalovišče
21. Udorno območje Zakov
22. Pretakališče kerozina Stara vas
23. Rezervoarji kerozina Leskovec
24. PC Drnovo zahod
25. Bivša raketna baza Gorica
26. Območje delavnic v starem mestnem jedru
27. Rezervoarji kerozina Kostak
Za območja je predvidena sanacija, skladna z namensko rabo. Na urbanih območjih je predvideno umeščanje mestotvornih funkcij v odprto krajino, kjer so ostale rane od črpanja mineralnih surovin pa je predvsem mišljena naravna revitalizacija kor pomoč naravi pri sukcesivnem zaraščanju, na območju peskokopa Ravno pa je območje namenjeno razvoju turizma oz. poslovnim dejavnostim.
4.2.5 Romska naselja
V MOKK uradno prebiva okoli 400 Romov. Največ Romov prebiva v Kerinovem Grmu, kjer poteka legalizacija naselja. Naselje je oskrbljeno s pitno vodo, delno z elektriko in v celoti s cestno infrastrukturo. V zadnjih letih je bilo v tem naselju zgrajenih deset malih komunalnih čistilnih naprav. MOKK v prihodnje v tem naselju načrtuje gradnjo približno štirih malih komunalnih čistilnih naprav na leto. Poteka tudi proces odkupa zemljišča s strani Romov in legalizacije črnih gradenj (romske hiše), ki poteka počasi in težavno. Romsko naselje Drnovo je del obstoječega naselja, ki leži na zemljišču v lasti Romov ali občine. Tudi tu legalizacija poteka počasi. 
Posamezne romske družine so se uspešno integrirale v obstoječa naselja, obstajajo primeri v mestu Krško, na Raki, v Podbočju, na Senušah, v Spodnjem Starem Gradu idr.
MOKK se trudi svojim prebivalcem Romom zagotoviti čim boljše pogoje za življenje. 
4.2.6 Promet
MOKK ima pomembno strateško lego v prostoru, saj se nahaja na stiku ravninskega sveta Krškega polja in hribovitih Gorjancev ter Posavskega hribovja. Njena obmejna lega ter dolinski svet ob reki Savi predstavljata pomembno razvojno os in prometno žilo, ki povezuje vzhodno in jugovzhodno Slovenijo z ostalimi deli države in tujino. Zaradi velike površine in goste poseljenosti ima MOKK dobro razvito notranjo prometno infrastrukturo. Osrednji element celostnega prometnega načrtovanja je Celostna prometna strategija (v nadaljevanju: CPS), sprejeta v letu 2017. V njej  je občina zarisala zaporedje ukrepov na področju prometa, katerih uresničevanje bo pomagalo doseči celostne spremembe in višjo kakovost bivanja. 

Celostno načrtovanje prometa ne zavrača, temveč nadgrajuje sedanje načrtovalske prakse ter ima dolgoročno in strateško vizijo zagotavljanja infrastrukture trajnostne mobilnosti.

Usmerjena je v privlačen javni potniški promet, razvejano mrežo varnih kolesarskih stez in dobre razmere za hojo. Osrednja pozornost je namenjena urejenemu, privlačnemu, dostopnemu in varnemu mestnemu prostoru.
MOKK bo s pomočjo novelirane CPS sledila evropskim smernicam načrtovanja in izgradnje prometne infrastrukture.

4.2.7 Kolesarske steze in večnamenske poti 
MOKK ima izdelano študijo kolesarskih povezav, ki je osnova za njihovo projektiranje in gradnjo. V zadnjih letih je bilo urejenih več kolesarskih povezav na območju MOKK (12 stez v skupni dolžini 13.335 metrov). S pomočjo evropskih sredstev se je v letu 2021 začela gradnja kolesarske povezave Krško–Kostanjevica na Krki. 

4.2.8 Javni potniški in železniški promet 

V Krškem je od leta 2007 vzpostavljen mestni javni potniški promet, ki deluje na območju naselij Krško in Leskovec pri Krškem. Mestni potniški promet, ki je subvencioniran, se navezuje na avtobusno in železniško postajo ter tako omogoča enostavno prestopanje med različnimi načini potovanja.

Želimo si, da bi občani za potrebe mestne vožnje izbirali mestni avtobus, zato smo v dopoldanskem času ponudili dodatne možnosti. Pojavljajo se novi predlogi za dodatne linije, razširitev prog kot uvedbo medmestnih povezav.

Skozi MOKK poteka glavna železniška proga Ljubljana–Dobova, ki je del slovenskega železniškega omrežja. Proga je dvotirna, elektrificirana, z mednarodno oznako E70. Na odseku skozi občino so tri postaje, in sicer Brestanica, Krško in Libna. Vlak pomembno prispeva k trajnostni mobilnosti, še posebej v kombinaciji z ostalim javnim potniškim prometom ali z vzpostavitvijo sistemov P + R (park + ride). 

4.2.9 Vodni viri 

Glavni vir pitne vode v MOKK predstavlja plitvi peščeno-prodnati aluvialni vodonosnik Krško polje, ki se nahaja med reko Savo in Krko. Zaloge podtalnice Krškega polja na omenjenem območju so količinsko zadostne, a jih ogrožajo številni onesnaževalci, kot so industrija, stara bremena vseh vrst odpadkov, zlasti pa intenzivno kmetijstvo. Glede na vlogo vodnega vira je velikega pomena sanacija oz. ukrepi za sanacijo vodnega vira Drnovo (»Beli breg«). Trenutno se voda ne uporablja za oskrbo s pitno vodo zaradi občasno preseženih mejnih vrednosti nitratov. Zaradi zagotavljanja varne oskrbe občanov s pitno vodo so izrednega pomena investicije v daljinski nadzor tako nad vodnimi viri kot vodovodnim omrežjem (spremljanje nivojev podtalne vode, zaznavanje puščanj vodovodnih cevi, spremljanje tlakov, porabe vode ipd.), čimprejšnje odprave okvar z namenom zmanjševanja vodnih izgub na sistemih ter posodobitev razvejanega omrežja. Za potrebe namakanja je nujnost izgradnje namakalnega sistema Krško polje iz reke Save ključna.
Za zaščito vodnih virov so z občinskimi odloki določeni varstveni pasovi in območja z različnimi stopnjami varovanja pred onesnaženjem. Določen je vodovarstveni režim v obliki prepovedi in omejitev. V sklopu državne zakonodaje se pričakuje novelacija teh območij in določitev ustreznih režimov z namenom varovanja virov pitne vode. Vodni viri so v zadnjih letih na dolgi rok ustrezni, občasno se pojavljajo kratkoročne težave, kot so mikrobiološka oporečnost vode,  občasna kalnost, težave povzroča tudi trdota vode in povišane koncentracije enitratov na območju vodnega vira Drnovo. Vodni viri za oskrbo s pitno vodo na območju MOKK so Drnovo, Brege, Dol v Podbočju, Štegina (Arto), Rore, Dobrova, rudnik Senovo, Toplica (Koprivnica), Lašče (Raka),  Črna mlaka (Dolenja vas), Ardro pri Raki in Premagovce. 
Iz javnega vodovodnega omrežja se oskrbuje 23.490 prebivalcev, to je ca. 90 % občanov, več kot 2.300 občanov pa se oskrbuje z vodo iz zasebnih vodovodov. Od tega je še 15 zasebnih vodovodnih sistemov z več kot 50 uporabniki, ki morajo imeti upravljavca vodovoda in odgovorno osebo, skladno z zakonodajo. 
Sistem javnega vodovoda zajema skoraj 742 kilometrov vodovodnega omrežja, od tega je še 3,2 kilometra salonitnih cevi in 97 objektov, kot so zajetja, črpališča, vodohrani in prečrpališča ter drugi objekti. Zanesljivost oskrbe s pitno vodo je v veliki meri odvisna tudi od vodnih izgub, ki lahko v primeru količinsko omejenega vodnega vira povzroči, da je treba porabo vode omejevati. Trenutno višina vodnih izgub znaša 25 %. Vodne izgube so v glavnem posledica dotrajanega omrežja. Kritične so predvsem salonitne cevi, pa tudi cevi iz drugih materialov, katerih starost je med 40 in 50 let, kolikor je tudi njihova življenjska doba.

4.2.10 Krožno gospodarstvo in ravnanje z odpadki
	Količina odpadkov (podatek za leto 2020)
	10.893 ton (418 kg na prebivalca)

	Od tega odlaganje
	653 ton (6 kg na prebivalca)

	Energetska predelava
	2.580 t



V MOKK je bil že pred 19 leti vzpostavljen sistem ločenega zbiranja odpadkov na izvoru s ciljem zmanjševanja količine odpadkov ter čim večje snovne izrabe v smislu reciklaže. Izvor in problem je embalaža, v katero se dandanes vse pakira.
Cilje, zastavljene v preteklosti smo že dosegli ali celo presegli, npr. gostoto zbiralnic, izgradnjo zbirnega centra, vzpostavitev sistema zbiranja organskih kuhinjskih odpadkov, sortirnico odpadkov, kompostarno, obdelavo ločenih frakcij in njihovo oddajo končnim odjemalcem, predelavo RDF (gorivo, pridobljeno iz odpadkov). Vse to se odraža na zmanjševanju količin odloženih odpadkov. Glavno vodilo je nižja cena ravnanja z odpadki za prebivalce.  
V MOKK izvajamo ločeno zbiranje odpadkov s sistemom individualnih posod za zbiranje ostalih odpadkov, biološko razgradljivih odpadkov, embalaže in posod na ekoloških otokih za ločeno zbiranje mešane embalaže, papirja, stekla, odpadne elektronske električne opreme in delno bioloških odpadkov. 
V MOKK smo v letu 2021 zbrali 11.363 ton odpadkov, kar znaša 436 kg/prebivalca. V letu 2020 smo zbrali manjšo količino odpadkov (418 kg/prebivalca). Delež ločeno zbranih je bil 70 %, kar je več kot leto poprej (67 %). Od skupne količine zbranih komunalnih odpadkov je bilo v letu 2021 odloženih 6 kg/prebivalca (1,3 %), v letu 2020 so bile količine skoraj enake. Ostali odpadki, ki se niso reciklirali ali odložili na odlagališču, so bili namenjeni energetski predelavi (sosežig). Količina odpadkov, ki so bili energetsko obdelani, znaša ca. 2.580 ton.
4.2.11 Ogljični odtis Mestne občine Krško 

Občinski svet MOKK je leta 2021 sprejel Lokalni energetski koncept (v nadaljevanju: LEK), ki pomeni dolgoročno načrtovan razvoj občine na energetskem področju in z energijo povezanim okoljskim razvojem. Pomeni osnovo za postavitev in izvajanje ustrezne okoljske in energetske politike. 
V LEK sta krovna cilja: 
· zmanjšanje izpustov toplogrednih plinov, povezanih z rabo energije, za vsaj 40 % do leta 2030 glede na raven iz leta 1990 in 
· zmanjšanje izpustov toplogrednih plinov, povezanih z rabo energije, za vsaj 80 % do leta 2050 glede na raven iz leta 1990.

V juniju leta 2020 je bila izražena podpora s strani MOKK k izdelavi novega Akcijskega načrta za trajnostno energijo in podnebne spremembe, ki zajema ukrepe za zmanjšanje emisij CO2 v okviru Konvencije županov za podnebne spremembe in energijo in je bil izdelan v 2021. 

Analize kažejo, da so doseženi rezultati pri javnih zgradbah in javni razsvetljavi, za kar so zaslužni izvedeni ukrepi učinkovite rabe energije v občini. Pozitivni učinki se bodo v prvi fazi pokazali v izboljšanju ogljičnega odtisa na območju občine oziroma na področju zmanjševanja negativnih vplivov na okolje. V drugi fazi se bodo pokazale še dodatne pridobitve v obliki izboljšanja kakovosti življenjskega okolja ter večje učinkovitosti MOKK na tem področju.
4.3. DRUŽBENO PODROČJE
4.3.1 Vzgoja in izobraževanje ter vseživljenjsko učenje
V MOKK deluje sedem javnih vrtcev, od teh je Vrtec Krško samostojni vrtec, ostalih šest pa je priključenih k osnovnim šolam (OŠ Koprivnica, OŠ XIV. divizije Senovo, OŠ Adama Bohoriča Brestanica, OŠ Raka, OŠ Podbočje in OŠ Leskovec pri Krškem). Osnovno šolstvo izvaja osem javnih zavodov, katerih ustanoviteljica je MOKK: Osnovna šola Adama Bohoriča Brestanica, Osnovna šola Koprivnica, Osnovna šola Jurija Dalmatina Krško, Osnovna šola Leskovec pri Krškem s podružnično šolo Veliki Podlog, Osnovna šola Podbočje, Osnovna šola Raka, Osnovna šola XIV. divizije Senovo in Osnovna šola dr. Mihajla Rostoharja Krško. 
Na območju občine deluje Srednja šola Krško, ki deluje v okviru Šolskega centra Krško–Sevnica. Srednja šola Krško dijake izobražuje za poklice s področja strojništva, elektrotehnike in računalništva. Poleg tega v okviru srednje šole poteka še program tehniške gimnazije, kjer dijaki pridobijo široko splošno znanje, dobro osnovo za nadaljnje šolanje in spoznajo izbrano tehniško področje – strojništvo, elektrotehniko ali računalništvo. V okviru Univerze v Mariboru delujeta Fakulteta za logistiko in Fakulteta za energetiko, katerih ustanovitev in začetek delovanja je v preteklosti financirala tudi občina. Trenutno študente vpisuje le še Fakulteta za energetiko, kjer študenti pridobivajo poglobljena znanja s širokega področja energetike, tako s področja učinkovite rabe energije, pretvarjanja različnih oblik energije v električno energijo, prenosa, distribucije in transformacije energije ter drugih povezanih področij. Z individualnim pristopom ter vrhunsko opremljenimi laboratoriji ustvarjajo primerne pogoje za kakovosten študij in pripravljenost diplomantov na izzive, ki jih prinaša prihodnost na področju energetike.
Za izobraževanje odraslih v občini skrbi Ljudska univerza Krško. Dolgoročni cilj izobraževanja odraslih je izvajanje programov, ki so zanimivi za vse prebivalce MOKK.  
4.3.2 Šport

V MOKK imamo 69 objektov javne športne infrastrukture, za vrhunske športe jih kriterije izpolnjuje šest, 25 športnih objektov je v okviru šol, ostali so rekreativne narave in razpršeni po celotni občini. 
Športni objekti se po pomenu delijo na športne objekte:
· mednarodnega pomena: speedway steza na Stadionu Matije Gubca, 
· državnega pomena: nogometno igrišče na Stadionu Matije Gubca, Tenis center Krško, Športna dvorana Šolskega centra Krško–Sevnica, Športna dvorana Osnovne šole Leskovec pri Krškem in Športno-skakalni center Spodnje Dule,   
· lokalnega pomena: ostali športni objekti, ki zagotavljajo minimalni standard za uresničevanje javnega interesa v športu. 

Slovensko povprečje:
· dvorane 					0,292 m2/osebo
· zunanja športna infrastruktura 		2,688 m2/osebo 

MOKK:
· dvorane 					 0,288 m2/osebo 
· zunanja športna infrastruktura 		 3,159  m2/osebo  
 

Aktivno članstvo v športnih društvih in klubih ima 4.340 ali 16 % občanov. Delujejo v več kot 60 društvih.
Javni interes občine na področju športa obsega zagotavljanje pogojev za dostopnost športa vsem občanom, zlasti pa otrokom in mladini, zagotavljanje pogojev za razvoj in delovanje vrhunskega športa in promocijo občine s pomočjo športa. Skrbi pa tudi za razvoj športne infrastrukture v vseh krajevnih skupnostih. 
4.3.3. Kultura
Nosilka javnega interesa na območju občine je MOKK, ki je za trajno in nemoteno zagotavljanje javnih kulturnih dobrin (so)ustanovila javne zavode na področju kulture. Poleg javnih zavodov, ki jih je na področju kulture (so)ustanovila občina (Valvasorjeva knjižnica Krško, Kulturni dom Krško, Galerija Božidar Jakac Kostanjevica na Krki, Posavski muzej Brežice, Glasbena šola Krško), na območju MOKK javno službo na področju kulture izvajajo tudi nacionalni javni zavodi (Muzej novejše zgodovine Slovenije, Enota Brestanica, Zavod za varstvo kulturne dediščine Slovenije) in Javni sklad Republike Slovenije za kulturne dejavnosti.
V javnem interesu na področju kulture delujejo tudi nevladne organizacije in samozaposleni na področju kulture, katerih programi so sofinancirani v okviru javnih razpisov oz. javnih pozivov.
Pod področje kulture sodi tudi skrb za bogato kulturno dediščino občine, nepremično, premično in nesnovno. V registru nepremične kulturne dediščine je trenutno registriranih 371 enot kulturne dediščine z območja občine. Od tega ima 56 enot status kulturnega spomenika. Občina skrbno obnavlja objekte kulturne dediščine, ki so v njeni lasti, obenem pa sofinancira     ohranjanje nesnovne dediščine, podpira nevladne organizacije pri izvedbi tradicionalnih prireditev, prikazov tradicionalnih veščin in obrti idr., se vključuje v turistično ponudbo občine, obeležitve spominskih let idr.

4.3.4 Nevladni sektor 
Uradna baza podatkov JSKD z začetka leta 2021 kaže, da je v MOKK registriranih 60 društev s kulturno-umetniškega področja. Aktivno kulturno dejavnost izvaja polovica omenjenih društev, ki se vključujejo v programe Javnega sklada RS za kulturne dejavnosti, OI Krško. Večja društva so praviloma večsekcijska oz. znotraj društev delujejo različne skupine. Manjši delež je tako imenovanih monokulturnih s samo eno sekcijo/skupino. Vsa društva skupaj združujejo okoli 1.600 članov. Poseben status delovanja v javnem interesu na področju kulture je konec leta 2021 imelo devet društev.
Na področju socialnega in zdravstvenega varstva MOKK s pomočjo sofinanciranja nevladnih organizacij podpira vrsto različnih dejavnosti in s tem omogoča dostopnost programov in storitev našim občanom. Sofinancirajo se programi humanitarnih društev in organizacij, ki delujejo v javnem interesu. Med drugim so to programi društev upokojencev, programi za aktivno preživljanje prostega časa invalidnih otrok, programi za pospeševanje socialne vključenosti posameznih družbenih skupin, programi za svetovanje, pomoč in rehabilitacijo ter programi zagovorništva za osebe z dolgotrajnimi težavami v duševnem zdravju, programi pomoči urejanja in reševanja socialnih stisk, povezanih z uživanjem alkohola in prepovedanih drog ter drugih oblik zasvojenosti.
Na področju zdravstvenega varstva pa so to programi za zdravstveno rehabilitacijo invalidnih otrok,  programi za promocijo zdravja v občini, programi svetovanja, pomoči in rehabilitacije različnim kroničnim bolnikom in uporabnikom posameznih zdravstvenih storitev.
MOKK vsako leto pripravi dva razpisa za društva, ki delujejo na območju, in sicer Razpis za sofinanciranje programov za otroke in mladino ter Javni razpis za sofinanciranje mladinskih projektov. 
4.3.5 Zdravstveno varstvo
Mrežo javne zdravstvene dejavnosti na primarni ravni oblikuje in uresničuje občina. Mestna občina financira izgradnjo javnih zdravstvenih domov. Osnovno zdravstveno dejavnost izvaja zdravstveni dom z zaposlenimi zdravstvenimi delavci in koncesionarji. Na območju občine deluje več izvajalcev zdravstvenega varstva. Večja zdravstvena centra sta javni zavod Zdravstveni dom Krško in zasebni zdravstveni center Aristotel, ki delujeta predvsem na primarni ravni. 

Dobro je v občini razvito področje dentalne medicine, ki jo poleg javnega zavoda Zdravstveni dom Krško izvaja zasebni izvajalec Dentalni center Tatalović ter zasebne zobne ambulante Boris Fekonja, Zobozdravstvo Drganc Štorman in Dentalcare. Lekarniško dejavnost opravljata javni zavod Lekarna Krško in Lekarna na Vidmu.
4.3.6 Oskrba starejših
V MOKK je ob začetku leta 2020 živelo 4.993 starejših oseb nad 65 let, kar je predstavljalo 19,05 % prebivalcev. Opažen je trend staranja prebivalstva, ki se bo v naslednjih letih še nadaljeval. Za starejšo populacijo je v MOKK zelo dobro preskrbljeno. Občina prek Centra za socialno delo Posavje – enota Krško zagotavlja pomoč na domu od leta 1991, v letu 2021 skupaj za več kot 250 upravičencev. 
Število uporabnikov vseskozi narašča in je od leta 2011 do 2020 naraslo s 149 na 229. Na območju občine deluje tudi Dom starejših občanov Krško, kjer imajo prostora za 204 starejše občane. V želji, da bi zagotovili kakovostno življenje zrelejše populacije, je občina vključena tudi v projekt MOST, v okviru katerega se zagotavlja integrirana zdravstvena in socialna oskrba posameznikom na domu. 
4.3.7 Romska skupnost

V MOKK uradno prebiva okoli 400 Romov. Največ Romov prebiva v Kerinovem Grmu, kjer poteka legalizacija naselja. Naselje je oskrbljeno s pitno vodo, delno z elektriko in v celoti s cestno infrastrukturo. Posamezne romske družine so se uspešno integrirale v obstoječa naselja, obstajajo primeri v mestu Krško, na Raki, v Podbočju, na Senušah, v Spodnjem Starem Gradu. MOKK se trudi svojim prebivalcem Romom zagotoviti čim boljše pogoje za življenje. Velikokrat je to preveliko breme za lokalno skupnost, saj bi bilo za učinkovite rešitve potrebno večje sodelovanje države in lokalne skupnosti. Večji problemi, povezani z romsko populacijo, se pojavljajo v povezavi z njihovo brezposelnostjo, s tem povezanim vandalizmom in kršenjem javnega reda in miru, občutna je tudi problematika, povezana z izobraževanjem, kajti večina romskih otrok zelo neredno obiskuje osnovnošolsko izobraževanje in ga tudi predčasno zaključi, starši se v minimalni meri poslužujejo zagotovljene predšolske vzgoje za najmlajše, čeprav občina projektno zagotavlja »romski vrtec« v največjem romskem naselju Kerinov Grm. 

6 RAZVOJNI IZZIVI URBANEGA OBMOČJA IN OBMOČJA MESTNE OBČINE KRŠKO
V MOKK je trenutno v veljavi OPN, ki bil sprejet v letu 2015. Zaradi razvojnih potreb je MOKK v letu 2017 pristopila k pripravi sprememb in dopolnitev OPN (v nadaljevanju: SD OPN), ki pa se nanašajo tudi na mnenja ministrstva, pristojnega za prostor, po odpravi neskladij, upoštevanju razvojnih pobud pravnih in fizičnih oseb (pobude, prejete po 20. 11. 2009, vnovična obravnava pobud, podanih v času javne razgrnitve dopolnjenega osnutka osnovnega OPN, razvojne potrebe občine, gospodarstva, nosilcev urejanja prostora idr.), uskladitvah ter upoštevanju različnih razumevanj ter tolmačenj tekstualnega in grafičnega dela OPN. 
Območje SD OPN 1 obsega celotno območje občine. Občina je za pripravo SD OPN 1 proučila ca. 850 pobud; od tega se jih precejšen delež nanaša na željo (potrebo) po spremembi namenske rabe prostora (vključno s pobudami za uskladitev dejanskega stanja), znaten delež pa tudi na željo po spremembi meril in pogojev (prostorskih izvedbenih pogojev) za poseganje v prostor. Občina se je do ca. 80 % pobud opredelila pozitivno. 
Trenutno potekajo usklajevanja z nosilci urejanja prostora za določene posege, izdelano je bilo tudi okoljsko poročilo. Glede na terminski plan želi MOKK SD OPN 1 sprejeti do konca leta 2023.

6.1 DEMOGRAFSKI IZZIVI
Če se  bo v MOKK v prihodnje gradila in umestila v prostor JEK 2, se bo MOKK soočila z velikimi demografskimi izzivi: zagotavljanje kakovostnega stanovanjskega fonda za različne starostne skupine in delovno silo v času gradnje JEK 2, opremljanje stavbnih zemljišč za individualno pozidavo, poslovno dejavnost in centralne dejavnosti, primerno in pravilno prostorsko načrtovanje – predvsem gradenj stanovanjskih objektov, zagotavljanje dodatnih zelenih površin v mestu za rekreacijo in ostale prostočasne aktivnosti, revitalizacija degradiranih območij na območju MOKK (Vipap, Labod, staro mestno jedro Krškega, trg Brestanica, Senovo, Peskokop Ravno, Drnovo Zahod itd.), urejanje javnih površin kot prostorov za druženje in prostočasne aktivnosti.

Evropa je starajoča se družba in glavni izziv Evrope je povezan z demografijo. Stare članice so svojo gospodarsko rast v preteklosti gradile tudi na osnovi delovne sile iz vzhodne Evrope in Balkana, kar je v nekaterih novih članicah povzročilo opustošenje na trgu dela in povzročilo resne demografske probleme. 
Pomembno bo ustvariti ustrezne pogoje za delo in življenje ljudi, ki so potrebni za delovanje gospodarstva in družbe kot celote, pri čemer se je treba zavedati, da ni vsaka priselitev pozitivna. 
Ker MOKK in tudi Slovenija v borbi za pridno, usposobljeno in izobraženo delovno silo kot celota težko tekmujeta z nekaterimi po BDP bistveno uspešnejšimi okolji, bo izziv zagotavljanja delovno aktivnega prebivalstva mogoče rešiti:
· s povečanjem natalitete avtohtonega prebivalstva in v času odraščanja poskrbeti za ustrezno izobrazbo, kasneje pa z ustreznimi ukrepi poskrbeti, da v tem okolju tudi ostanejo (stanovanja, zdravo okolje, šport, kultura, mobilnost idr.),
· s primerno integracijo in usposabljanjem marginalnih skupin, katerih število raste tako iz naslova rodnosti kot priselitev,
· s priseljevanjem ustrezno usposobljenih, izobraženih posameznikov s primerljivim sistemom vrednot, kot ga ima sedaj večinsko prebivalstvo.

6.2 IZZIVI GOSPODARSTVA
V MOKK smo priča dobro razvitemu gospodarstvu. Pomembno vlogo ima energetika, ki je bila in bo strateškega pomena ne samo za občino, ampak za celotno Slovenijo. Poleg energetskega bazena, ki ga sestavljajo Nuklearna elektrarna Krško, Termoelektrarna Brestanica in hidroelektrarne na Spodnji Savi, ima občina dobro razvito kovinskopredelovalno, kemijsko in papirno industrijo.
V prihodnje želimo vzpostaviti pogoje za razvoj visoko produktivnega gospodarstva, ki ustvarja visoko dodano vrednost; ustvariti pogoje za razvoj poslovnih con, inkubatorjev; z različnimi ugodnostmi privabiti domače in tuje investitorje (ugodne cene zemljišč za gradnjo, nižji prispevki, ugodno nadomestilo za uporabo stavbnega zemljišča, možnost ugodnih najemov poslovnih prostorov in proizvodnih hal itd.) in s tem zagotoviti nova delovna mesta. 

Zdravo gospodarstvo je gonilo razvoja družba. Pri zagotavljanju ugodnih pogojev se srečujemo z naslednjimi izzivi: zagotoviti prostor za umeščanje podjetij, ki so prerasla svoj prostor, in novim, razvijajočim se podjetjem, umestiti generatorje za razvoj močnih gospodarskih družb, krepiti podjetniško podporno okolje, zagotoviti zadostno število ustrezno izobraženega in usposobljenega kadra, pospešiti razvoj in raziskave v podjetništvu v sodelovanju z izobraževalnimi institucijami, spodbujati krožno gospodarstvo in trajnostni razvoj, podpirati podjetniški duh med mladimi in izkoristiti potencial bližine letališča Cerklje ob Krki in dobro razvite železniške povezave za potrebe širitve poslovnih con.

6.3 OKOLJSKI IZZIVI 
MOKK skrbi za preudarno ravnanje z naravnimi viri ter preprečuje negativne vplive na okolje. Z izgradnjo kanalizacijskih sistemov in odgovornim ravnanjem s komunalnimi odpadki, ki predstavljajo sekundarne surovine, ter z varovanjem vodnih virov zagotavlja zdravo in kakovostno okolje. S stalnim spremljanjem meritev kakovosti zraka ugotavlja dejavnike v prostoru, ki vplivajo na kakovost življenja. Z ozaveščanjem prebivalstva skrbi za krčenje območij divjih odlagališč, predvsem na območjih Natura 2000, ki predstavljajo 21 % območja občine. V skladu s sprejetim Lokalnim energetskim konceptom skrbi za učinkovito rabo energije v javnih ustanovah kot tudi večstanovanjskih stavbah. 

Na področju podnebnih sprememb je z umeščanjem HE Krško in HE Brežice zagotovila poplavno varnost mesta Krško in krajev ob Savi ter možnost namakanja iz Save za potrebe kmetijske proizvodnje. Vse več se posveča preventivi na področju varnosti pred naravnimi in drugimi nesrečami.
 
V skrbi za čim manjše obremenjevanje okolja podpira revitalizacijo degradiranih območij v mestu in ostalih urbanih naseljih. Ob  širitvi  urbanih središč skrbi za vzpostavljanje dodatnih zelenih površin. Kakovost bivanja in okolja v naseljih sta neposredno povezani s stanjem in količino zelenih površin in drugih odprtih prostorov, ki pomembno prispevajo h kakovosti bivanja, ohranjanju naravnega okolja, zdravju prebivalcev in njihovemu kakovostnemu preživljanju prostega časa. Zagotavljanje dovolj kakovostnih zelenih površin, ki opravljajo različne funkcije, je povezano s celovitim načrtovanjem in urejanjem prostora. Trudi se vpeljevati nove pristope pri načrtovanju zelenih površin, skrbi za njihovo količino in kakovost ter stremi k prilagajanju podnebnim spremembam. V ta namen je mestna občina usmerjena k preoblikovanju določil pri oblikovanju streh javnih in industrijskih objektov v smeri ozelenjevanja streh. V mestu je treba slediti zeleni infrastrukturi in mesta povezati z vodno danostjo Krke in Save, ki obdaja naselja, saj omogoča različne vodne aktivnosti ter vstopne in izstopne točke za plovila.

Za doseganje trajnostnega razvoja bomo sledili naslednjim strateškim izzivom: celovito in zeleno urediti degradirane površine v urbanem območju, prenoviti avtobusne in železniške postaje in ulice z namenom ureditve privlačnega in atraktivnega prostora, se osredotočiti na zeleno infrastrukturo kot orodje za oblikovanje naravnih rešitev z ekološkimi, gospodarskimi in družbenimi koristmi, vsem prebivalcem zagotoviti zanesljivo in zdravstveno ustrezno pitno vodo, učinkovito upravljati z odpadki in zmanjševati obremenjevanje zemljišča z odlaganjem odpadkov, povečati rabo obnovljivih virov energije in uvajati alternative vire energije, urejati trajnostne večmodalne urbane mobilnosti, urbane ureditve ob Savi (pešmost, pasji park, bazen, večnamenske poti, interaktivne inštalacije), suha travišča, kolesarske povezave, večnamenske poti, e-vozila in polnilnice, razviti butični turizem v neokrnjeni, zeleni naravi, vzpostaviti železniško infrastrukturo, ki povezuje mesta, ter zagotoviti varno okolje njenim prebivalcem.


6.4 DRUŽBENI IZZIVI
MOKK bo na področju družbenih dejavnosti morala posebno pozornost nameniti skrbi za starejšo populacijo, kajti postajamo dolgoživa družba, pa tudi področjem, kot so predšolska vzgoja in izobraževanje, mladina, šport, kultura, zdravstvo in sociala ter ranljivim skupinam kot so Romi in priseljenci.
Bistveni izzivi na področju vzgoje in izobraževanja so zagotavljanje optimalnega razvoja posameznika ne glede na spol, socialno in kulturno poreklo, zato si bomo tudi v prihodnje prizadevali vzpostaviti  pogoje in podpirati predloge za izvajanje učinkovitega in kakovostnega izobraževalnega sistema za vse generacije naših občanov. Prizadevali si bomo povečati kapacitete vrtcev, osnovnih šol, srednjih šol, fakultet ter izboljšati šolske programe in učiteljske kadre v smeri, da bodo šolarji pridobivali kakovostno izobrazbo in kompetence, kar bo omogočilo razvoj družbe in gospodarstva. Prizadevali si bomo za povezanost  in sodelovanje med gospodarstvom in izobraževalnem sistemom. S štipendiranjem dijakov in študentov ter njihovim vključevanjem v delovne organizacije bodo mladi pridobili ustrezne kompetence za delo v podjetjih. Za tujce, ki prihajajo, si bomo prizadevali vzpostaviti obvezno učenje slovenščine. Na osnovi bogate tradicije in izkušenj bomo nadaljevali s kakovostnimi izobraževalnimi programi za odrasle ter si prizadevali, da bo glasbeno izobraževanje doseglo višji nivo na sekundarnem nivoju izobraževanja in stalni zasedbi ansamblov.  
V skrbi za lepo tretje življenjsko obdobje bomo poskrbeli za učinkovito oskrbo na domu ter zagotavljali najrazličnejše stanovanjske skupnosti, vse glede na potrebe te populacije. Razvijali bomo mrežo zdravstvenih storitev, ki bo poskrbela za kakovostno zdravstveno oskrbo na primarni ravni. Za kakovostno življenje starejše populacije si kot družba prizadevamo tako, da so v okolju na razpolago raznolike športne aktivnosti, zanimive kulturne prireditve, možnost izobraževanja v tretjem življenjskem obdobju in ustrezen zdravstveni sistem, predvsem na področju preventive. 
Na področju športa se bomo trudili za zagotavljanje pogojev za dostopnost športa vsem občanom, zlasti pa otrokom in mladini, zagotavljali pogoje za razvoj in delovanje vrhunskega športa in promocijo občine s pomočjo športa. Trenutna ureditev sofinanciranja športnih programov omogoča enakovreden razvoj vseh športnih panog v naši občini, s poudarkom na populaciji otrok in mladine, skladno z Nacionalnim programom športa. Zagotavljajo se finančna sredstva za sofinanciranje programov, ki so v javnem interesu občine, spodbuja in zagotavlja se pogoje za opravljanje in razvoj športne dejavnosti ter načrtuje, gradi, posodablja in vzdržuje športne objekte. Za aktivno vključevanje vseh starostnih skupin je treba zagotoviti ustrezno in dostopno športno infrastrukturo, upravljanje športne infrastrukture prenesti pod okrilje javnega zavoda, spodbujati športne prireditve in vrhunske športnike, ki bodo hkrati tudi promotor MO Krško, ter ozaveščati prebivalstvo o pomenu športa za njihovo zdravje.
MOKK ima dobro razvito kulturno dejavnost, razvito mrežo kulturnih ustanov, organizacij in združenj ter številne nevladne organizacije, ki se ukvarjajo s kulturo. Področje kulture obsega delovanje in razvoj knjižničarstva, delovanje Kulturnega doma Krško z enotami, izvedbo lokalne javne službe na področju likovno-galerijske dejavnosti, sofinanciranje kulturnih programov in projektov, ki jih izvajajo drugi kulturni zavodi in društva ter samostojni ustvarjalci na področju kulture, ter vzdrževanje in ohranjanje kulturne dediščine in javne infrastrukture na področju kulture. V želji, da bi občani še naprej obiskovali kulturne prireditve, so pred nami izzivi, kot so obnova infrastrukture za izvajanje kulturne dejavnosti, ohranjanje kulturne dediščine, predvsem večjih prepoznavnih objektov, vključevanje kulturne dediščine v turistično promocijo in s tem povečanje prepoznavnosti občine in regije, ozaveščanje mladih o pomenu kulture za njihovo duhovno rast in vzgajanje zavedanja o pomembnosti obiskovanja kulturnih prireditev ter oživljanje starega mesta s programi in prireditvami izvajalcev kulturne dejavnosti.
Poseben izziv, s katerim se bomo soočali v prihodnosti, bo integracija marginalnih skupin in sobivanje z njimi. Zavzemali se bomo za spremembo zakonodaje, povezane z romsko in priseljensko problematiko, tako da bomo namenili več poudarka javnemu redu in miru (v sodelovanju z represivnimi organi) ter povečali kakovost življenja marginalnih skupin z vlaganjem v izobraževanje, učenje in inovativno družbo. Želimo si boljše seznanitve priseljencev z našo kulturo in s poudarkom na njihovem vključevanju. Stremimo k celostnemu pristopu pri reševanju priseljenske problematike, od pogojev za pridobitev dovoljenja bivanja, izolacije, nevključenosti do brezposelnosti idr., z željo po krepitvi skupnosti, vključevalnosti in občutka varnosti za vse občane.
6.5 IZZIVI RAZVOJA MESTA V POVEZAVI S PODEŽELJEM
Podeželje je vir številnih možnosti, ki predstavljajo izziv in priložnost tudi za mesto in njegovo prebivalstvo. Krško ima velik podeželski potencial, ki daje mestu nove priložnosti in prostorske izzive. Pomembno je, da hkrati z mestom raste tudi podeželje ter da se mesto povezuje s podeželjem z roko v roki. Podeželje zagotavlja mestu lokalno samooskrbo, zato je pomembno, da mesto infrastrukturno povezujemo tudi s podeželjem, saj le tako lahko zagotavljamo razvoj v mestu v povezavi z izzivi na podeželju. Hkrati podeželje ponuja skoraj neomejene možnosti za preživljanje prostega časa v naravi ter dodaten prostor za razvoj turizma in športnih aktivnosti. Podeželje je tako za prebivalce mest tudi prostor aktivnega oddiha v naravi in uživanja v različnih doživetjih (gastronomija, kulturna dediščina ipd.). Treba je urediti dostopnost in parkirne površine ter pri tem upoštevati nosilne kapacitete oz. prometne in okoljske obremenitve podeželskega prostora, zlasti pa je treba spodbujati trajnostne oblike mobilnosti. Obenem so podeželje/kmetije potencial za izvajanje socialnih storitev zlasti za starejše s podeželja, ki ga ne bi radi zapustili in želijo ohraniti podeželsko dediščino, predvsem v povezavi s storitvami, ki bi jih starejši še lahko izvajali (različne drobne rokodelske spretnosti ipd.). Procesu globalizacije in urbanizacije se ne bo mogoče upreti oz. izogniti. Urbanizacija v povezavi z upadanjem števila rojstev bo povzročila, da bodo velika mesta postala samo še večja, manjša mesta pa se bodo zmanjševala. Osnova za razvoj vsake družbe je sožitje med mestom in podeželjem.  Dinamika odnosov med njima je ena od stalnic človeške zgodovine in dober indikator uspešne družbe. Uspešne, zadovoljne in produktivne družbe temeljijo na tesnem sodelovanju med mestom in podeželjem. 
Za slovensko podeželje je značilno zmanjševanje poseljenosti, ki je posledica vedno večjega  razkoraka v kakovosti življenja v urbanem in ruralnem okolju. Na kakovost življenja  bistveno vplivata dostop in kakovost tako gospodarske javne kot tudi socialne infrastrukture. Tehnološki in znanstveni napredek in predvsem razvoj digitalnih tehnologij razkorak samo povečujejo. Primer dolgoletnega načrtnega procesa centralizacije Slovenije s krepitvijo Ljubljane in siromašenjem podeželja je lahko opozorilo tudi za Krško. 
Mesto Krško se mora širiti in tudi krepiti svojo identiteto urbanega okolja. Mesto se bo najbrž v fazi suburbanizacije širilo predvsem v smeri Leskovca in tudi Dolenje vasi, pri čemer se bo popolnjeval sedaj še prazen prostor (npr. Žadovinek, Grič, Gmajna). V Krškem pa se že izvaja tudi reurbanizacija, ko se degradirana področja namenjajo za nove vsebine (delavnice v starem mesten jedru, IC Žadovinek – Kovinarska za storitvene dejavnosti idr.). Velik izziv bo gotovo območje celuloze, ki jo bo najbrž smiselno nameniti za centralne dejavnosti ter predvsem stanovanjsko pozidavo. Morebitna ugasnitev proizvodnje bi lahko bila velika priložnost, da Krško dobi svoj pravi center z vsemi mestotvornimi vsebinami, zato bo bistveno, da se obstoječi objekti ne namenjajo za nadaljevanje okoljsko sporne industrijske dejavnosti. Smiselno bo, da bomo obstoječe poslovne dejavnosti iz mesta preselili v poslovne cone Vrbina, Drnovo in Fenix. Pri tem ne smemo pozabiti na zaledje Krškega. Za skupno dobro bo potreben tudi policentričen razvoj in vsaj v naseljih Raka, Podbočje, Senovo in Brestanica bo smiselno krepiti določene mestotvorne vsebine, predvsem z izgradnjo stanovanjskih kapacitet. Gospodarska in socialna infrastruktura namreč že sedaj omogočata vsaj manjše širitve stanovanjskega fonda.

7 VIZIJA PRIHODNOSTI
7.1 VIZIJA MESTA KRŠKO
MOKK je energetsko srce Slovenije, ki napaja in omogoča prostor za razvoj inoviranja in kreiranja priložnosti za zaposlitev visoko izobraženega kadra. 
Ustvarjamo prijazno bivalno okolje za vse skupine njenih prebivalcev in širše. Razvijamo se s spoštljivim odnosom do naše dediščine, raznolikosti ljudi in naravnega okolja. 

Vodijo nas cilji trajnostnega razvoja občine in celotne regije.

Kakšno mesto želimo? 
V kakšnem mestu želimo živeti je nedvomno odvisno od tega, kakšni ljudje hočemo biti, kakšen odnos imamo do okolja in narave, kakšen življenjski slog si želimo in kakšen razvoj želimo v mestu (povzeto po Harvey, 2008).
Krško naj bo zeleno, privlačno, butično in razvojno naravnano, kar pa se lahko doseže z odgovornostjo vseh deležnikov v prostoru, tako v javnem, nevladnem kot zasebnem sektorju na vseh področjih delovanja. Želimo si, da je Krško mesto, kjer si želimo delati in živeti, le tako bo postalo takšno tudi za ljudi, ki nas obiščejo.
Strategija prostorskega in vsebinskega razvoja Krškega
Večina prebivalcev v MOKK živi v občinskem središču Krško ter pomembnejših lokalnih središčih, kjer so razvite urbane funkcije in kjer se zagotavljajo možnosti prostorskega razvoja. Pretežni del občine pa predstavlja tudi razpršena poselitev. Razvojne potrebe države in regije na območju MOKK so usmerjene v razvoj energetike, gospodarstva in prometne infrastrukture. Težnja mestne občine je spodbuditi gospodarski razvoj in zadržati obstoječe prebivalstvo, zlasti na podeželju, oz. ustvariti pogoje za gospodarski in kulturni razcvet občine. Prednostno se razvijajo upravne in centralne dejavnosti ter visoko šolstvo. Zaradi naravnih kvalitet in reliefnih značilnosti se spodbuja tudi razvoj turizma. Prednostne naloge so predvsem ureditve v mestu v povezavi z urbanimi naselji in tudi podeželjem. Osrednja panoga in impulz razvoja v prihodnosti bo energetika z JEK 2, vzporedno pa se bodo razvijali tudi kovinska, kemijska, papirna in ostala predelovalna industrija, storitveni sektor in sektor naprednih tehnologij, ki bo zagotavljal podporo energetiki, hkrati pa jim bodo zagotovljeni pogoji za samostojen razvoj dejavnosti. Omogočiti bo treba prijazne pogoje za bivanje kadrov, ki bodo prišli v nova podjetja, zagotoviti stanovanja v obliki večstanovanjskih objektov in možnost za gradnjo samostojnih hiš. Vzporedno bo treba graditi potrebno infrastrukturo za izvajanje gospodarskih javnih služb, kot so ceste, vodovodi, kanalizacijski sistemi in drugo, prav tako nove šole, vrtce, zdravstvene domove in ostalo infrastrukturo. Za kakovostno preživljanje prostega časa bo treba vzpostaviti dodatne športne in zelene površine, kolesarske steze in nadgraditi kulturne in druge prostočasne programe.  

Vizija razvoja mesta Krško 
Mesto Krško z Leskovcem pri Krškem se skupaj z Brežicami in Sevnico, s katerima tvori somestje, razvija kot središče nacionalnega pomena regionalnih območij. Pri načrtovanju in urejanju širšega mestnega območja se upošteva racionalno rabo prostora, ranljivost kakovosti okolja, potrebnost obnove stavbne in naselbinske dediščine, možnosti za umeščanje športno-rekreativnih in drugih zelenih površin, obstoječe omrežje prometnic in možnosti navezave na javni potniški promet. Cilj je, da se občinsko središče mesto Krško razvija kot središče nacionalnega pomena v somestju z Brežicami in Sevnico oz. kot središče nacionalnega pomena regionalnih območij. 
Vizija razvoja mesta Krško temelji predvsem na krepitvi gospodarstva, predvsem energetike, ki občini daje poseben pečat. Pred časom je bilo sprejeto energetsko dovoljenje za izgradnjo drugega bloka jedrske elektrarne in prav izgradnja JEK 2 bo krojila nadaljnji razvoj in rast našega mesta, občine in regije Posavje. 
V občini je nenehno prisotna podjetniška klima, ki omogoča razvoj podjetništva v različnih dejavnostih. Gospodarstvo doživlja preobrazbo, saj je iz klasičnega industrijskega prešlo v gospodarstvo, v katerem prevladuje vse več dinamičnih manjših in srednjih podjetij, ki počasi, a vztrajno rastejo in vsako leto zaposlujejo več ljudi. Občina načrtuje oblikovanje in vzpostavitev novih poslovnih in obrtnih con neposredno ob avtocesti, ki je eden pomembnejših dejavnikov gospodarskega razvoja, saj daje možnosti za ustvarjanje novih delovnih mest. Z novimi prostorskimi možnostmi za razvoj poslovnih con in ugodno geografsko lego s prometnimi povezavami (avtocestni koridor, meddržavna železniška proga, bližina schengenske meje) ustvarjamo ugodno okolje za nova vlaganja. 
Poleg močnega gospodarstva ima MOKK tudi bogato zgodovino, ker omogoča nadaljnji razvoj turizma. Na njenem ozemlju so se prepletale usode in življenjske poti številnih zgodovinsko pomembnih osebnosti. Še danes se v občini nahajajo različni objekti, ki s svojo kulturno ali zgodovinsko vsebino pričajo o zanimivostih in lepotah preteklosti. Ti objekti v svojem osrčju skrivajo razne muzeje, galerije in ostale znamenitosti, v večini primerov pa so že sami po sebi kulturnozgodovinski spomeniki oz. kulturna dediščina. MOKK ima bogata arheološka najdišča ter sakralno dediščino s številnimi cerkvami, pa tudi naravne znamenitosti, ki predstavljajo potencial za nadaljnji razvoj turizma v občini. Poseben segment doživetij predstavlja turizem na podeželju, ki živi v sožitju z naravo in kulturo ter vpliva na zdravje in dobro počutje. Med drugimi so nosilci turizma na podeželju tudi turistične kmetije in vinske kleti. Podeželje ponuja možnosti preživljanja aktivnega oddiha in priprav za športnike in športne ekipe. Rekreativno, profesionalno ali zgolj iz radovednosti se lahko turisti vključijo v športne aktivnosti, hkrati pa spoznajo tudi naravo in ljudi, ki bivajo na tem območju. Pomembnejše aktivnosti so pohodništvo, kolesarjenje, lov, ribolov, kopanje in plavanje, speedway, gokart, konjeništvo idr. Najpomembnejše lokacije oziroma območja za razvoj turizma so staro mestno jedro Krško ter jedra v lokalnih središčih, objekti kulturne dediščine, naravne vrednote, reka Sava in Krka, vinogradništvo in vinarstvo ter turizem na kmetijah. Na teh območji je treba razvijati in spodbujati razvoj gostinske ponudbe ter spremljajočih dejavnosti, ki bodo nudile dobro počutje obiskovalcem in jih vabile nazaj.
Poleg gospodarstva in turizma je v občini izredno močno zastopano tudi kmetijstvo, ki je gospodarska panoga z izrazitimi multiplikativnimi učinki. Več kot polovica kmetijskih zemljišč v MOKK leži na območju z omenjenimi dejavniki. Poleg odličnih sadjarskih in vinogradniških leg je seveda živinoreja glavna dejavnost, ki zagotavlja obdelanost teh območij – preprečuje zaraščanje in izgubo kmetijskih zemljišč ter ohranja značilnosti kmetijske krajine. Urejena kmetijska krajina je poleg ljudi, domačinov osnova za razvoj turizma na podeželju. 
Po podatkih SURS je bilo v letu 2010 v občini Krško 1.764 kmetijskih gospodarstev. Po statističnih podatkih in po podatkih o oddanih zbirnih vlogah se število kmetijskih gospodarstev zmanjšuje, in sicer v desetletnem obdobju za približno 10 %, torej na 1.588 kmetijskih gospodarstev, kar je posledica koncentracije proizvodnje na profesionalnih kmetijskih gospodarstvih in na drugi strani opuščanja kmetovanja, zlasti na manjših kmetijah. Ta trend še ni končan, o čemer priča število zdravstvenih zavarovancev iz kmetijstva, ki se zmanjšuje.
Strukturne spremembe se nadaljujejo s povečano intenzivnostjo. V letu 2019 je kmetijsko gospodarstvo obdelovalo v povprečju 7,2 hektarja kmetijskih površin, leta 2006 je bila ta površina 6,1 hektarja. Opazni so trendi koncentracije, specializacije in profesionalizacije pridelave v vseh kmetijskih panogah. Ti trendi zagotovo najbolj veljajo za vrtnarstvo, mlečno prirejo in vinogradništvo. Za celotno kmetijstvo je izjemnega pomena tržna organiziranost proizvajalcev. Na območju MOKK deluje pet kmetijskih zadrug in več podjetij, ki odkupujejo kmetijske pridelke od kmetov. Kmetje so organizirani tudi v strokovna društva, in sicer v 12 panožnih društev, ki skrbijo za strokovni napredek, promocijo dejavnosti in tudi druženje. S spodbujanjem kmetijstva se poleg zaposlitve ohranja videz kulturne krajine, kar pozitivno vpliva tudi na turizem.
Turizem na podeželju je v občini prepoznan kot razvojna priložnost, ki je odvisna od vplivov podnebnih sprememb in zmožnosti destinacije za prilagajanje nanje. Podeželski prostor je bil nekoč skoraj izključno namenjen pridelavi hrane in bivanju kmečkih ljudi. Danes pa obenem postaja vse bolj tudi prostor, namenjen kakovostnemu bivanju, sprostitvi in rekreaciji. Zaradi dobre infrastrukturne opremljenosti je za bivanje zelo zanimiv in dostopen, hkrati pa tudi predmet različnih interesov glede izrabe njegovih naravnih danosti. Zato prihaja do vse bolj različnih pogledov na prihodnjo vlogo in razvoj podeželskega prostora, prav tako pa tudi na način kmetovanja, njegovo vlogo in pomen. 











Trajnostna urbana strategija Mestne občine Krško 2030

7.2. STRATEŠKI CILJI 
Na podlagi vizije mesta Krško in na podlagi izdelane SWOT-analize bo Krško pri svojem razvoju zasledovalo naslednje strateške cilje:



1. Ustvariti nova delovna mesta z višjo dodano vrednostjo in za potrebe gospodarstva
2. Zagotoviti ustrezno podporno okolje za konkurenčnost podjetij
3. Spodbuditi inovacije na različnih področjih, ki izboljšujejo kakovost bivanja in delovanja 
4. Usmeriti aktivnosti v digitalno preobrazbo Krškega




Podjetništvo 
Inovacije
Industrija 
Digitalizacija


PODROČJE
PAMETNO KRŠKO (gospodarsko močno in inovativno)

CILJI





1. Spodbuditi energetsko učinkovitost
2. Zagotoviti zelena, privlačna  in biotsko raznovrstna območja v Krškem
3. Zagotoviti trajnostno rabo in varstvo vodnih virov
4. Zmanjšati količino odpadkov in spodbujati krožno gospodarstvo 
5. Razviti učinkovit javni potniški promet 
6. Zagotoviti mestno kolesarsko in peš infrastrukturo v Krškem





Prilagajanje na podnebne spremembe
Zelena infrastruktura
Energetska učinkovitost
Gospodarjenje z vodnimi viri
Krožno gospodarstvo
Trajnostna mobilnost 


CILJI
ZELENO KRŠKO (čisto, privlačno, trajnostno)

PODROČJE




1. Razviti učinkovit javni železniški in potniški promet v regiji
2. Urediti cestno infrastrukturo in odpraviti ozka grla 
3. Vzpostaviti pretočnost in varnost prometa
4. Zagotoviti regijsko kolesarsko infrastrukturo 




Avtobusni, železniški in mestni promet
Celovito upravljanje prometa v regiji
Medregijske kolesarske povezave

POVEZANO KRŠKO (mobilno)
CILJI

PODROČJE





1. Spodbuditi možnosti za pridobitev ustreznih znanj in kompetenc
2. Izboljšati dostop do zaposlitev za mlade in brezposelne
3. Zagotoviti učinkovit zdravstveni sistem in dolgotrajno oskrbo
4. Zagotavljati pogoje za izvajanje športnih aktivnosti
5. Razvijati trajnostni turizem (zeleni, aktivni in butični)
6. Krepiti vlogo kulture 
7. Zagotavljati dostopnost stanovanj za mlade in starejše






Izobraževanje in zaposlovanje
Zdravstvena oskrba
 Dolgotrajna oskrba 
Socialna vključenost
Šport
Turizem in kultura
Dostopnost stanovanj



DRUŽBENO ODGOVORNO KRŠKO (socialno  vključujoče in privlačno)

CILJI
PODROČJE








1. Spodbuditi koriščenje in razvoj mesta
2. Revitalizirati mesto  s trajnostnimi in  atraktivnimi vsebinami
2. Povezati mesto s podeželjem 
3. Zagotavljati samooskrbnost in uporabo lokalnih produktov
4. Skrbeti za vitalno in poseljeno podeželje


Revitalizacija mestih območij (stanovanjske soseske, rekreacijske površine, kulturna in naravna dediščina) 
Aktivacija podeželja
Lokalna samooskrba

KRŠKO BLIŽE OBČANOM IN PODEŽELJU (trajnostni in celostni razvoj mest ter podeželja)

PODROČJE

CILJI


8 AKTIVNOSTI IN UKREPI ZA DOSEGANJE CILJEV
8.1 PAMETNO KRŠKO
»Pametno mesto je mesto, ki se razvija trajnostno, brez negativnih vplivov na okolje, ki svojim
prebivalcem nudi najvišjo kakovost bivanja ob nizkih obratovalnih stroških in ki za doseganje
teh ciljev uporablja napredne in inovativne tehnološke rešitve.«
Prav tako v osnovi izhaja ideja Krško – pametno mesto iz ustvarjanja in povezovanja
človeškega in družbenega kapitala ter povezovanja informacijsko-komunikacijskih tehnologij s ciljem generiranja večjega in trajnostnega razvoja in višje kakovosti življenja občanov.
Strategija »Krško – pametno mesto« je napisana z namenom umestitve mesta Krško med
»pametna mesta«, kar ga bo naredilo prepoznavnega kot podjetniško, zeleno, aktivno, zdravo in digitalno konkurenčno mesto in posledično občino kot občino z vrhunskimi pogoji za ustvarjanje in inoviranje ter aktiviranje trajnostnega razvoja urbanega okolja in spodbujanja inovativnosti. Pametno Krško se ne nanaša samo na digitalizacijo, ampak tudi na ukrepe, ki zagotavljajo razvoj podjetništva, ki ustvarja nova delovna mesta. 
V občini je čutiti ugodno podjetniško klimo, oblikovanje novih poslovnih in obrtnih con pa je eden najpomembnejših dejavnikov nadaljnjega razvoja in odpiranja novih delovnih mest. Poslovno okolje MOKK predstavlja največji energetski bazen Slovenije, saj se v njem nahajajo številna uspešna energetska podjetja, kot je NEK, GEN energija, Termoelektrarna Brestanica, pa tudi Fakulteta za energetiko. Med največjimi infrastrukturnimi projekti izstopa gradnja obvoznice, po kateri smo prvič zapeljali 7. junija 2013, ko je bila namenu predana tudi Hidroelektrarna Krško. 
UKREP 1: Razvoj prostorskih in vsebinskih možnosti za razvoj podjetništva
Temelj gospodarskega razvoja določa tudi konkurenčna ponudba komunalno opremljenih zemljišč v poslovnih conah, ki se ponašajo z izjemno strateško pozicijo. Ležijo namreč ob glavnem cestnem in železniškem koridorju ter tako omogočajo izjemno ugodne logistične povezave, kar poleg razvite podporne dejavnosti, urejene infrastrukture in nabora kadrov pomeni konkurenčno prednost, ki jo s pridom izkorišča veliko lokalnih, nacionalnih in svetovnih podjetij. Investitorji lahko izbirajo med 85 hektarji še nezasedenih površin, na preostalih 82 hektarjih pa so že umeščene poslovne dejavnosti, ki so v MOKK v zadnjih letih omogočile več kot 700 delovnih mest. Obstaja tudi možnost širitve na območje Ravno, kjer je predvidenih 53 hektarjev površin za gospodarsko dejavnost. Gospodarski razvoj je tako s podjetništvom, trgovino, obrtjo, kmetijstvom in turizmom v vse večjem razmahu.
Podjetništvo je proces in hkrati način življenja, je nenehna rast in iskanje informacij, je iskanje pravih rešitev in preizkušanje novih pristopov in hkrati samo drugo ime za ustvarjalnost. Za uspešen razvoj ni enotnega recepta, podjetje oz. podjetnik ga mora sestaviti sam. 
Pri tem je aktivna podpora države in občin ključna za uspešen preboj in nadaljnjo rast v obliki raznovrstnih aktivnosti podpornih institucij (svetovanja, brezplačno informiranje in usposabljanje točke SPOT ipd.) ter z neposrednimi podporami malim in srednjim podjetjem bistvena za razvoj inovativnih proizvodov, tehnologij in storitev. 



	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Zagotoviti prostorske pogoje za razvoj podjetništva
	Število komunalno opremljenih poslovnih con

	1
	3

	Cilj 1.2: Zagotoviti poslovne priložnosti za privabljanje novih investitorjev
	Število novih investicij
	0
	3

	Cilj 1.3: Zagotoviti poslovne prostore za potrebe »inkubirancev«
	Število podjetij v inkubatorju 
	0
	15

	Cilj 1.4: Ustvariti nova delovna mesta z višjo dodano vrednostjo
	Število novih delovnih mest
	11.176
	12.000

	Cilj 1:5: Povečati podjetniško aktivnost
	Število registriranih podjetnikov
	644
	700

	Cilj 1.6: Povečati izkoriščenost obstoječih nepremičnin 
	Površine v poslovnih conah v ha
	89
	100



Investicije:

· izgradnja  infrastrukture v obstoječih poslovnih conah (PC) Vrbina, Drnovo in na ostalih površinah za razvoj podjetništva;
· vzpostavitev novih industrijskih con na obrobju mesta (Drnovo vzhod II in Drnovo zahod II) in na degradiranih območjih ter širitev PC Vrbina za potrebe izgradnje JEK 2;
· izgradnja podjetniškega/obrtnega inkubatorja (pisarne, proizvodni in skladiščni prostori);
· izgradnja železniških povezav v poslovnih conah in širitev optičnega omrežja;
· vzpostavitev letališča Cerklje ob Krki za civilne potrebe in razvoj gospodarstva;
· vzpostavitev infrastrukture za raziskave in razvoj.

Programi:
· ozaveščati mlade o podjetništvu in inovacijah;
· zagotoviti finančne spodbude zagonskim podjetjem in dejavnostim z visoko dodano vrednostjo;
· omogočati olajšave in spodbude za podjetnike in proizvodnjo ter pridobivanje zemljišč za njihov razvoj;
· zagotavljati ugodne pogoje za razvoj in delovanje malih podjetnikov;
· razvijati pametne rešitve v smislu »pametnega mesta« ali »pametne vasi«; 
· razvijati nove vsebine v degradiranih industrijskih območjih (VIPAP, Labod, Kovinarska) in ostalih krajevnih središčih;
· podpirati »Feniks« (okno v svet) – civilno letališče;
· razvijati programe opremljanja poslovnih con;
· zagotoviti pogoje za obrt in podjetništvo v starem mestnem jedru.

Območje izvajanja:  Ukrep se izvaja na celotnem območju.
Izvajalci: MOKK, Center za podjetništvo in turizem Krško, podjetniki, Ministrstvo RS za infrastrukturo, Ministrstvo RS za obrambo, Slovenske železnice, Ministrstvo RS za gospodarstvo, turizem in šport, Območna obrtna zbornica, Gospodarska zbornica.
UKREP 2: Vzpostaviti podporno okolje za vzdržno/trajnostno gospodarsko rast
V prihodnje želimo vzpostaviti pogoje za razvoj visoko produktivnega gospodarstva, ki ustvarja visoko dodano vrednost; ustvariti pogoje za razvoj poslovnih con, inkubatorjev; z različnimi ugodnostmi privabiti domače in tuje investitorje (ugodne cene zemljišč za gradnjo, nižji prispevki, ugodno nadomestilo za uporabo stavbnega zemljišča, možnost ugodnih najemov poslovnih prostorov in proizvodnih hal itd.) in s tem zagotoviti nova delovna mesta. Spodbujati je treba dejavnost prenosa znanja za zagotovitev dolgoročnega prelivanja raziskovalnih rezultatov v gospodarstvo ter tako združevati gospodarstvo, institucije znanja ter občine tudi s pomočjo strateških inovacijskih partnerstev. Treba je spodbujati inovacije, usmerjene v uvedbo inovativnih pristopov v različnih segmentih poslovanja podjetij, kar narekujejo trendi globalnega okolja (prehod v nizkoogljično krožno družbo, staranje prebivalstva, spodbujanje družbenih inovacij ipd.).

	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Krepiti razvoj znanja in kompetenc zaposlenih
	Število zaposlenih z dodatnimi kompetencami in znanji
	5
	20

	Cilj 1.2: Zagotoviti povezovanje izobraževalnih institucij in gospodarstva
	Število zaposlenih v lokalnih podjetjih
	0
	20

	Cilj 1.3: Zagotoviti pomoč pri ustanovitvi in razvoju podjetja (SPOT)
	Število udeleženih v svetovanju
	450
	550

	Cilj 1.4: Spodbuditi razvoj inovacij na različnih področjih
	Število inovacij, uvedenih v lokalnem okolju
	0
	5



Investicije:
· izgradnja  infrastrukture v obstoječih poslovnih conah (PC) Vrbina, Drnovo in na ostalih površinah za razvoj podjetništva;
· vzpostavitev novih industrijskih con na obrobju mesta (Drnovo vzhod II in Drnovo zahod II) in na degradiranih območjih ter širitev PC Vrbina za potrebe izgradnje JEK 2;
· izgradnja podjetniškega/obrtnega inkubatorja (pisarne, proizvodni in skladiščni prostori).

Programi:
· promovirati tehnične poklice v osnovnih šolah prek izbirnih predmetov oz. zunajšolskih aktivnosti;
· vzpostaviti povezanost med izobraževalnimi institucijami in gospodarstvom;
· zagotoviti finančne spodbude zagonskim podjetjem in dejavnostim z visoko dodano vrednostjo;
· omogočati olajšave in spodbude za podjetnike in proizvodnjo;
· zagotavljati ugodne pogoje za razvoj in delovanje malih podjetnikov;
· razvijati pametne rešitve v smislu »pametnega mesta« (prihranek časa in energije);
· razvijati programe opremljanja poslovnih con;
· zagotoviti pogoje za obrt in podjetništvo v starem mestnem jedru.

Območje izvajanja:  Ukrep se izvaja na celotnem območju.
Izvajalci: MOKK, Center za podjetništvo in turizem Krško, podjetniki, Ministrstvo RS za infrastrukturo, Ministrstvo RS za gospodarstvo, turizem in šport, Območna obrtna zbornica, Gospodarska zbornica

UKREP 3: Krepitev znanj in spretnosti v podporo gospodarstvu in vseživljenjsko učenje
Krepitev znanj in spretnosti naj bo usmerjena tudi v nadaljnjo krepitev in osredotočenje delovanja kompetenčnih centrov za razvoj kadrov. Ukrep je namenjen izpopolnjevanju in razvoju znanj, spretnosti in kompetenc zaposlenih s pomočjo krepitve povezovanja podjetij ter izmenjave znanj, mobilnosti zaposlenih, izmenjave dobrih praks in na podlagi kompetenčnih centrov za razvoj kadrov. Pomembno je, da z vlaganjem v usposabljanje zaposlenih, spodbujanjem razvojnih sprememb v podjetjih ter krepitvijo mreženja in povezovanja podjetij omogočimo dvig in razvoj relevantnih spretnosti in kompetenc posameznih podjetij in izboljšanje položaja zaposlenih na trgu dela. Z izvajanjem ukrepa ter vključitvijo delodajalcev v načrtovanje izobraževanj bomo krepili rast in konkurenčnost podjetij ter zmanjševali neusklajenost ponudbe in povpraševanja znanj in spretnosti.  
Izrednega pomena je tako sodelovanje in krepitev sinergij med izobraževalnimi institucijami in gospodarstvom. Poseben poudarek pa je treba dati izobraževalnemu sistemu, ki zaposluje mlade raziskovalce v gospodarstvu, ki si želijo pridobiti izkušnje za suvereno soočanje z izzivi v gospodarstvu, ter podjetjem, ki si želijo pridobiti kakovostne človeške vire za razvoj lastnih visokotehnoloških izdelkov, tehnologij in storitev. Spodbujati je treba raziskovalne time v podjetjih, več inovacij, raziskovalno-razvojnih projektov, co-working prostorov, virtualnih pisarn, laboratorijev za inovacije. 
Gospodarstvo bo tako podprto z najvišje izobraženimi raziskovalci (mladimi in starejšimi), kar bo pripomoglo k boljšemu in učinkovitejšemu dialogu ter sodelovanju med gospodarstvom in institucijami znanja na trgu. 

	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Vzpostaviti karierni center za prepoznavanje znanj 
	Vzpostavljen karierni center
	0
	1

	Cilj 1.2: Povečati število študentov v MOKK
	Število študentov
	88
	100

	Cilj 1.3: Prilagoditi izobraževalni sistem potrebam gospodarstva
	Novi izobraževalni programi
in število vpisanih v nove programe
	0
	3

	Cilj 1.4: Okrepiti sistem štipendiranja (sistem štipendiranja MOKK)
	Število štipendistov
	5
	10

	Cilj 1.5: Krepiti vseživljenjsko učenje
	Število programov
	67
	110

	Cilj 1.6: Povečati število dijakov na področju lokalno potrebnih poklicev
	Število dijakov, MOKK
	649
	700
1200*

	Cilj 1.7: Zagotoviti zadostno število ustrezno izobraženega in usposobljenega kadra (mladi in starejši raziskovalci)
	Število vključenih raziskovalcev
	0
	5

	Cilj 1.8: Pridobiti raziskovalne time v gospodarstvu
	Število raziskovalnih timov
	7*
	10

	Cilj 1.9: Vključiti mlade v raziskave in razvoj
	Število podeljenih nagrad
	0

	5




*Podatek za šolsko leto 2019/2020.
*Podatek za leto 2023.
*V primeru gradnje NEK 2.
Investicije:
· izgradnja  kariernega centra;
· izgradnja JEK 2;
· ureditev študentskih sob za potrebe študija energetike v Krškem.

Programi:
· promovirati tehnične poklice v osnovnih šolah prek izbirnih predmetov oz. zunajšolskih aktivnosti;
· vzpostaviti povezanost med izobraževalnimi institucijami in gospodarstvom;
· promovirati študij energetike v Krškem;
· promovirati poklice, ki so zaposljivi v lokalnem okolju;
· spodbujati mlade raziskovalce;
· razvijati programe vseživljenjskega učenja v večgeneracijskem centru.
Območje izvajanja:  Ukrep se izvaja na celotnem območju.
Izvajalci: MOKK, Center za podjetništvo in turizem Krško, podjetniki, Ministrstvo RS za gospodarstvo, turizem in šport, Območna obrtna zbornica, Gospodarska zbornica, Ljudska univerza Krško.

UKREP 4: Razvoj turizma in kmetijstva v duhu gospodarstva
Turizem poleg svoje družbeno odgovorne funkcije ter revitalizacije mesta in podeželja s turističnimi vsebinami predstavlja tudi pomemben segment podjetništva. Želi narediti razvojni preboj na področju turizma z razvojem novih, avtentičnih turističnih doživetij in s povečanjem njene prepoznavnosti na turističnem podjetniškem trgu. Turistična ponudba MOKK poleg kulturne dediščine obsega tudi lokalne ponudnike, ki so pomemben deležnik za razvoj trajnostnega turizma v mestni občini. 
Kmetijstvo je v vsej svoji večnamenski vlogi panoga v presečišču, ki že deloma izpolnjuje družbena pričakovanja, povezana s hrano, naravnimi viri in podeželjem. Z namenom okrepiti to družbeno vlogo in obenem narediti kmetijstvo odporno, konkurenčno, ekonomsko zanimivo, okoljsko vzdržno, podeželje pa privlačno za življenje širokega kroga prebivalstva v sožitju, je treba pristopiti k prenovi razvojnega koncepta slovenskega kmetijstva, verig preskrbe s hrano in slovenskega podeželja.

	Cilji
	Kazalniki
	Vrednost 2020
	Ciljna vrednost 2030

	Cilj 1.1: Zagotoviti pogoje za rast nastanitvenih kapacitet v mestni občini
	Število ležišč
	556
	650

	Cilj 1.2: Spodbujanje organizacij k trajnostnemu turizmu
	Število zelenih certifikatov
	2
	5

	Cilj 1.3: Oblikovati turistične produkte v sodelovanju z gospodarstvom
	Število turističnih ponudnikov
	
150
	
180

	Cilj 1.4: Krepitev kmetijskih gospodarstev
	Število registriranih dopolnilnih dejavnosti na kmetijah; 
površina ha/kmetijo;
površine obdelanih kmetijskih zemljišč v ha
	48




7,2

8.591
	53




7,5

8.600

	Cilj 1.5: Komasacija kmetijskih zemljišč
	Komasacija v ha
	1053
	1200

	Cilj 1.6: Spodbujanje mladih prevzemnikov kmetij
	Število mladih prevzemnikov
	40
	70



Investicije:
· vzpostavitev turističnih namestitev v objektih, ki so oz. bodo v lasti MOKK (Grad Rajhenburg, trg Brestanica, staro mestno jedro po sistemu razpršenega hotela);
· ureditev športno-rekreacijskega turističnega centra ob reki Savi in Krki za vodne in obvodne športe;
· vzpostavitev nastanitev v koči na Planini in razširitev ponudbe koče na Bohorju;
· izvedba agrarnih operacij (komasacija kmetijskih zemljišč, agromelioracije) ob soglasju lastnikov zemljišč;
· investicijske naložbe na kmetijskih gospodarstvih v osnovno kmetijsko dejavnost in dopolnilne dejavnosti na podeželju (državni in lokalni javni razpisi).

Programi:
· Strategija razvoja turizma v MOKK;
· Strategija razvoja kmetijstva in podeželja MOKK.

Območje izvajanja:  Ukrep se izvaja na celotnem območju.
Izvajalci: MOKK, Center za podjetništvo in turizem Krško, podjetniki, Regionalna razvojna agencija Posavje, Ministrstvo RS za gospodarstvo, turizem in šport, Območna obrtna zbornica, Gospodarska zbornica, Ljudska univerza Krško, Kmetijsko-gozdarska zbornica Slovenije, zasebna podjetja, kmetovalci, Ministrstvo RS za gospodarski razvoj in tehnologijo, Ministrstvo RS za kmetijstvo, gozdarstvo in prehrano.

UKREP 5: Digitalna preobrazba in pametna skupnost
Digitalna preobrazba je ključnega pomena za prihodnjo rast v Evropi. Z novimi projekti
financiranja bo naslednji dolgoročni proračun EU, evropski večletni finančni okvir, pripomogel
k premostitvi vrzeli pri naložbah v digitalizacijo v EU v obdobju 2021–2027, v okviru katerega
je Evropska komisija oblikovala nov predlog programa za digitalno Evropo s skupnim proračunom v višini 9,2 milijarde EUR v podporo digitalni preobrazbi evropskih družb in gospodarstev.
Program bo spodbudil prelomne naložbe v superračunalništvo, umetno inteligenco,
kibernetsko varnost in napredne digitalne spretnosti (Vir: SRIP Pametna mesta in skupnosti,
Akcijski načrt 3. faza, februar 2020).
Evropska mesta se praviloma visoko uvrščajo na lestvicah pametnih mest, torej tistih, ki so že razvila trajnostne rešitve za težave urbanih predelov. Poznajo že marsikatero pametno rešitev za trajnostno gradnjo, preskrbo z energijo, čistejši promet in logistične poti, učinkovite vodne sisteme in odvoz odpadkov (Kapitanovič, Svet kapitala). Digitalna preobrazba se nanaša na različne sektorje tako gospodarstva, družbe, kot tudi javnega sektorja ter javne uprave. Zaradi pomena digitalne preobrazbe je MOKK pripravila strategijo razvoja pametnega mesta, ki predstavlja platformo za osredotočenje strateških in razvojnih vlaganj za razvoj mesta Krško kot pametnega mesta. Aktivnosti pametnega mesta bodo potekale na področju podjetništva, elektro oskrbe, komunalne oskrbe, infrastrukture, transporta, mobilnosti, turizma, okolja, kmetijstva in zdravstva. Pomembna je tudi digitalizacija storitev in procesov javne uprave za podjetja in državljane z zagotavljanjem najboljše in varne uporabniške izkušnje. V pametnih mestih se digitalne tehnologije uporabijo za izboljšanje javnih storitev za državljane, boljšo uporabo virov in zmanjšanje negativnih vplivov na okolje. Pametno mesto je mesto, kjer tradicionalna omrežja in storitve postanejo učinkovitejše z uporabo digitalnih in sodobnih informacijsko-komunikacijskih tehnologij (IKT) v korist svojih prebivalcev in podjetij (Evropska komisija, 2015). 
Prav tako je treba spodbujati digitalno povezljivost s podeželjem, saj brez širokopasovne povezave danes ni več možno zagotavljati ustreznih pogojev za delo in izobraževanje na daljavo kakor tudi ne ustrezne dostopnosti vseh digitalno dostopnih javnih in zasebnih storitev. Na teh območjih, še posebej na podeželju, sloni v veliki meri tudi naše gospodarstvo, kmetijstvo, turizem, gozdarstvo, ki za svoj razvoj nujno potrebujejo kakovostna in visoko zmogljiva širokopasovna omrežja, saj brez njih ni možno zagotoviti ustreznega in učinkovitega poslovanja, izobraževanja ter na splošno pospešenega in enakovrednega družbenega razvoja. 
Ne samo navzven, do zunanjih deležnikov, ampak tudi znotraj svojih procesov občinska uprava MOKK podpira razvoj novih, naprednih, digitaliziranih e-rešitev in digitalnih storitev. Za zunanje uporabnike oz. svoje stranke podpira razvoj enostavnih, pripravljenih in vnaprej predizpolnjenih obrazcev, povezanih z dokumentarnim sistemom, ki bo omogočal lažje, hitrejše in uporabnikom prijaznejše poslovanje ter povezljivost sistemov. Pri uporabi lastnih orodij se podpira uporaba in prehod na elektronsko podpisovanje in elektronsko vročanje prek ponujenih platform s strani države in drugih ponudnikov. Razvija se načine povezovanja informacijskih sistemov in aplikacij, ki jih uporablja občinska uprava, vse z namenom hitrejših procesov delovanja, zmanjšanja stroškov, zmanjšanja papirnega poslovanja in povezljivosti podatkov.
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Spodbujati uporabo ŠOEK
	Število priključenih na ŠOEK
	2.970
	4.000

	Cilj 1.2: Uporabiti pametne tehnologije za bolj kakovostno življenje meščanov (zdravstvo, sociala, okolje)
	Številko uporabljenih IKT- orodij 
	0
	1

	Cilj 1.3: Ustvariti učinkovitejšo upravljanje (elektro, komunala, voda)
	Številko uporabljenih IKT- orodij
	1
	3

	Cilj 1.4: Zagotoviti programe za digitalno opolnomočenje starejših 
	Št. vključenih starejših občanov v programe digitalnega opolnomočenja
	75
	160

	Cilj 1.5: Zagotoviti digitalne rešitve za starejše občane (e-zdravje, e-varovanje)
	Število digitalnih rešitev
	0
	2

	Cilj 1.6: Digitalizacija javne uprave (e-podpisovanje, e-vloge, e-vročanje, e-arhiviranje)
	% elektronskih dokumentov     
	30
	80



Investicije:
· izgradnja sistema širokopasovnih povezav v vsakem naselju občine;
· vzpostavitev brezžičnega mobilnega omrežja 5. generacije;
· ureditev brezplačnega WI-FI v centru mesta.
Programi:
· nadgraditi dostopnost do storitev občinske uprave preko e-poslovanja;
· izvesti projekt »pametno« mesto, vasi: digitalizacija celotne infrastrukture (mobilnost, okolje in energija, pametne zgradbe, brezplačni internet itd.);
· izvesti programe za digitalno opolnomočenje starejših.

Območje izvajanja:  Ukrep se izvaja na celotnem območju.
Izvajalci: MOKK, Ministrstvo RS za digitalizacijo, Ljudska univerza Krško, Valvasorjeva knjižnica Krško, zasebna podjetja.

8.2 ZELENO KRŠKO
V okviru področja zeleno Krško se naslavljajo predvsem ukrepi, povezani s spodbujanjem energetske učinkovitosti, obnovljivih virov energije, razvoja pametnih energetskih sistemov, prilagajanjem podnebnim spremembam, trajnostnim gospodarjenjem z vodnimi viri, spodbujanjem prehoda na krožno gospodarstvo ter izboljšanjem varstva in ohranjanja narave, biotske raznovrstnosti s poudarkom na zeleni infrastrukturi, tudi v mestnem okolju, ter tudi z večmodalno trajnostno urbano mobilnostjo. Področje zelene infrastrukture in ukrepi povezani z njo so kot orodje za oblikovanje naravnih rešitev z ekološkimi, gospodarskimi in družbenimi koristmi in lahko zagotavlja več funkcij okoljske (npr. ohranjanje biotske raznovrstnosti ali prilagajanje podnebnim spremembam), družbene (npr. zagotavljanje odvodnjavanja ali zelenih površin) in gospodarske narave (npr. zagotavljanje delovnih mest in dvig cen nepremičnin). Torej gre za ureditve, ki naslavljajo ureditev zelenih površin in prispevajo h kulturni in zgodovinski krajini, kar daje prostoru identiteto, pa tudi k podobi urbanih in perifernih urbanih območij, kjer ljudje živijo in delajo. 
MOKK uresničuje zaveze iz konvencije županov ter skrbi za preudarno ravnanje z naravnimi viri ter preprečuje negativne vplive na okolje. Z izgradnjo kanalizacijskih sistemov in odgovornim ravnanjem s komunalnimi odpadki, ki predstavljajo sekundarne surovine, ter z varovanjem vodnih virov zagotavlja zdravo in kakovostno okolje. S stalnim spremljanjem kakovosti zraka ugotavlja dejavnike v prostoru, ki zmanjšujejo kakovost zraka v skladu s sprejetim lokalnim energetskim konceptom skrbi za učinkovito rabo energije v javnih ustanovah kot tudi v večstanovanjskih stavbah. Na področju podnebnih sprememb je z umeščanjem HE Krško in HE Brežice zagotovila poplavno varnost mesta Krško in krajev ob Savi ter možnost namakanja iz Save za potrebe kmetijske proizvodnje. Vse več se posveča preventivi na področju varnosti pred naravnimi in drugimi nesrečami. V skrbi za čim manjše obremenjevanje okolja podpira revitalizacijo degradiranih območij v mestu in ostalih urbanih naseljih in skrbi za vzpostavljanje dodatnih zelenih površin v mestu ter v povezavi s podeželjem.

UKREP 1: Spodbujanje energetske učinkovitosti
MOKK je v Sloveniji in svetu znana po edini slovenski jedrski elektrarni. Poslovno okolje MOKK predstavlja največji energetski bazen Slovenije, saj se v njem nahajajo številna uspešna energetska podjetja, kot je NEK, GEN energija, Termoelektrarna Brestanica, Hidroelektrarna Krško, pa tudi Fakulteta za energetiko. Mestna občina je v letu 2021 pristopila k pripravi energetskega koncepta lokalne skupnosti oz. občine, ki pomeni dolgoročno načrtovan razvoj mestne občine na energetskem področju in z energijo povezanim okoljskim razvojem. Pomeni ne samo odločilnega koraka k pripravi, ampak tudi osnovo za postavitev in izvajanje ustrezne okoljske in energetske politike. Lokalni energetski koncept (LEK) je dokument, ki občino in njene prebivalce usmerja k sistematskemu oblikovanju in vzdrževanju baz podatkov o porabnikih in rabi energije, energetskim rekonstrukcijam, nizkoenergijskim in pasivnim gradnjam, skrbnemu ravnanju z energenti in energijo, uvajanju ukrepov učinkovite rabe energije (URE), poviševanju energijske učinkovitosti in uvajanju obnovljivih virov energije (OVE). Trajnostna energijska politika zahteva celovit pristop, ki povezuje in usklajeno obravnava področje energetike, varstva okolja vključno s podnebjem ter gospodarskega in regionalnega razvoja. Pri tem moramo upoštevati tudi ostale dejavnike, kot so zniževanje energijskih stroškov, emisij toplogrednih plinov, lokalno izboljšanje kakovosti zraka, upravljanje z lokalnimi energijskimi obnovljivimi in neobnovljivimi viri. 
Obnovljivi viri energije (v nadaljevanju: OVE) zajemajo vetrno energijo, sončno energijo in hidroenergijo, geotermalno energijo, biomaso in biogoriva. Vsi našteti viri so alternativa fosilnim gorivom in pomagajo nižati emisije toplogrednih plinov, diverzificirati oskrbo z energijo in zmanjšati odvisnost od nezanesljivih in nestanovitnih trgov s fosilnimi gorivi, zlasti z nafto in plinom. Za obnovljive vire energije sta glavni značilnosti neomejena trajnost in velik potencial. 

Potenciali obnovljivih virov energije v MOKK: MOKK ima površino 28.651 hektarjev, od tega je kar 12.800 hektarjev gozda, kar predstavlja 44,7 % pokritost z gozdom. MOKK je med srednje gozdnatimi slovenskimi občinami. Ocenjena poraba biomase v stanovanjskem sektorju v MOKK je 61.552.800 kWh/leto in v javnih stavbah 1.207.800 kWh/leto, skupaj brez industrije 62.760.600 kWh na leto. Energetski potencial iz lesne biomase je v občini zelo dobro in smotrno izkoriščen. MOKK ima nekoliko več vpadne sončne energije (1.150 kWh–1.250 kWh). Izkoriščeni potencial sončne energije za proizvodnjo električne energije je v MOKK v letu 2021 znašal 5,9 %. 

Hidroenergijo na območju MOKK proizvaja Hidroelektrarna Krško na reki Savi. Ostali potenciali so manjši vodotoki, ki pa jih ni smiselno izkoriščati. Vetrna energija na področju MOKK ima potencial za manjše vetrne elektrarne zahodno od Rake, za večje elektrarne pa severni del območja MOKK. Enostavno in cenovno ugodno je izkoriščanje geotermalne energije, ki jo lahko izkoriščamo z odvzemom toplote iz kamenin s pomočjo toplotnih črpalk. Izraba geotermalne energije v površinskih plasteh je dostopna praktično povsod in ima dejansko neomejeno izdatnost in je trenutno eden od najperspektivnejših OVE. Bioplin nastaja v procesu predelave bakterij pod anaerobnimi pogoji. Poleg gnojevke vse bolj uporabljajo tudi odpadke iz kmetijstva, gostinstva in živilskopredelovalne industrije. V MOKK je razvita živinoreja, zlasti pa je stabilna govedoreja. Iz tega naslova je smiselno izkoriščati potencial bioplina in toploto od hlajenja mleka.

	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Povečati uporabo čiste, dostopne in varne energije
	Število umeščenih energetsko učinkovitih objektov

	4
	7

	Cilj 1.2: Energetska sanacija javnih objektov
	Delež energetsko učinkovitih javnih objektov
	82
	100

	Cilj 1.3: Optimizacija javne rabe energije
	Poraba energije na kWh/m2/leto
	58,42
	45

	Cilj 1.4: Učinkovito spremljanje rabe energije
	Št. javnih zavodov, ki spremljajo rabo energije prek aplikacije
	2
	14

	Cilj 1.5: Gradnja daljinskega sistema ogrevanja
	Število objektov
	0
	1

	Cilj 1.6: Poraba električne energije za javno razsvetljavo
	kWh/prebivalca/leto
	41,09
	40,00

	Cilj 1.7: Spodbuditi uporabo alternativnih goriv v mestih
	Urejena polnilna infrastruktura v javni lasti
	2
	6



Investicije: 
· novogradnja/obnove energetsko učinkovitih javnih objektov;
· izgradnja energetsko učinkovitega ogrevanja;
· izgradnja odlagališča nizko in srednje radioaktivnih odpadkov (NSRAO);
· izgradnja sončnih in drugih elektrarn na degradiranih območjih (Center za ravnanje z odpadki, Senovo - jalovišče, degradirana območja ob HE, peskokop Ravne);
· izgradnja JEK 2;
· posodobitev in nadgradnja elektrodistribucijskega omrežja. 
Program:
· umeščanje JEK 2 v prostor s samostojnim prostorskim aktom;
· zagotoviti pogoje za umeščanje objektov za energetiko v občinskem prostorskem načrtu;
· vključevanje v postopke javnih razprav in razgrnitev.

Izvajalci: Republika Slovenija z ministrstvi, Gen energija, MOKK, zasebna podjetja.

UKREP 2: Prilagajanje na podnebne spremembe
Občina je na področju podnebnih sprememb z umeščanjem HE Krško in HE Brežice zagotovila poplavno varnost mesta Krško in krajev ob Savi. Vse več se posveča preventivi na področju varnosti pred naravnimi in drugimi nesrečami. Investicije, ki se nanašajo na prilagajanje podnebnim spremembam so predvsem naslednje: ureditve ob vodotokih, ki bi preprečevale poplave, vzpostavitev in razširitev sistema odvajanja meteornih odpadnih vod na gosto naseljenih področjih; prilagajanje infrastrukture novim pogojem; ciljno opremljanje in usposabljanje izvajalcev zaščite, reševanja in pomoči; opremljanje prostovoljnih gasilcev z gasilskimi vozili; izgradnja regijskega gasilskega poligona za usposabljanje gasilcev. MOKK je z vidika morebitnih naravnih in drugih nesreč zelo ogrožena. Geografska lega, umeščenost pomembnih infrastrukturnih objektov in gospodarskih ter kmetijskih organizacij zahtevajo visok nivo pripravljenosti na morebitne nesreče. Za vse navedene vire ogroženosti se izdelujejo načrti zaščite in reševanja, občina pa zagotavlja financiranje delovanja sistema zaščite in reševanja tako za opremo kakor tudi za usposabljanje pripadnikov civilne zaščite in društev ter organizacij, ki delujejo na področju zaščite in reševanja.
Zaradi globalnega segrevanja ozračja se tudi kmetijstvo sooča z vse pogostejšimi pojavi ekstremnih vremenskih razmer, kot so neurja s točo, suša, vročinski stres in pozeba. To se odraža na količini in kakovosti pridelkov ter stabilnosti pridelave. Eden izmed ključnih uspehov obvladovanja posledic podnebnih sprememb je tudi prilagajanje. S prilagajanjem kmetijske proizvodnje na podnebne spremembe izboljšamo upravljanje s tveganji ter zmanjšamo ranljivost kmetijstva zaradi podnebnih sprememb. V naših podnebnih razmerah pade relativno veliko dežja, vendar so te padavine skozi leto neenakomerno razporejene. Namakanje je lahko v primeru gojenja poljščin na prostem in različnih sadnih vrst dopolnilni ukrep, ki omogoča količinsko in kakovostno stabilno rastlinsko pridelavo. Pravilno namakanje je tudi okoljski ukrep. 
Vpliv kmetijskih namakalnih sistemov na okolje povzročajo različne vrste namakalnih sistemov, viri vode, bodisi površinska voda ali podtalnica, način shranjevanja, način distribucije vode, pa tudi načini namestitve na terenu in oprema. Ohranitveno kmetijstvo kot celovit trajnostni sistem za izboljšanje gospodarjenja z vodo v tleh in preprečevanje erozije postaja stalnica v našem prostoru in je osnova trajnostnega razvoja. Mestna občina zato podpira načrtovanje, gradnjo in uporabo lokalnega in zasebnih namakalnih sistemov tako z vidika prostorskega umeščanja objektov v prostor kakor tudi kot ukrep za stabilnost pridelave in dohodka na kmetiji ter racionalizacijo porabe vode. Hkrati je poudarek na lokalno pridelani hrani in kratki dobavni prehranski verigi. Zagotovljen vodni vir reke Save je zato ključnega pomena.
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Izgradnja namakalnih sistemov 
	Namakalne površine
	256
	600

	Cilj 1.2: Izkoriščenje vodnega potenciala
	Število uporabnikov namakalnega sistema
	10
	30

	Cilj 1.3: Zagotovitev infrastrukturnih objektov
	Odvzemni objekt: število črpališč

	1
	2

	Cilj 1.4: Vzpostavitev in širitev sistema odvajanja meteornih vod 
	Zgrajeno meteorno kanalizacijsko omrežje (v km);
število rezervoarjev za hranjenje meteorne vode za potrebe gašenja, namakanja parkovnih površin/ureditev 
	31,5



0
	40



1

	Cilj 1.5: Rezervni vodni viri na območjih, kjer v sušnih obdobjih prihaja do pomanjkanja pitne vode
	Število rezervnih vodnih virov
	1
	2


Investicije: 
· ureditve ob vodotokih, ki bi preprečevale poplave;
· vzpostavitev in razširitev sistema odvajanja meteornih odpadnih vod na gosto naseljenih področjih;
· prilagajanje infrastrukture novim pogojem;
· ureditev infrastrukture za namakanje;
· ciljno opremljanje in usposabljanje izvajalcev zaščite, reševanja in pomoči;
· opremljanje prostovoljnih gasilcev z gasilskimi vozili;
· izgradnja regijskega gasilskega poligona za usposabljanje gasilcev;
· gradnja namakalnega sistema.
Programi:
· Načrt zaščite in reševanja ob naravnih nesrečah;
· hidrološko-hidravlične študije;
· strategija zeleno-modre infrastrukture v mestih;
· spodbujanje k preventivnemu ravnanju in ukrepom;
· načrt opremljanja prostovoljnih gasilcev z gasilskimi vozili;
· spodbujanje rabe obnovljivih virov energije; 
· Program varstva okolja MOKK:
· Strategija razvoja kmetijstva in podeželja MOKK;
· Strateški načrt Skupne kmetijske politike 2023–2027 za Slovenijo.

Izvajalci: Agencija Republike Slovenije za okolje, MOKK, Poklicna gasilska enota Krško, Gasilska zveza Krško, Gasilska zveza Slovenije.

UKREP 3: Trajnostna raba in varstvo vodnih virov 
Cilj občine je zagotavljati stalno in kakovostno oskrbo s pitno vodo. Prioritetno se zagotavlja oskrba z vodo prebivalcem na vododeficitarnih območjih. Varuje se obstoječe in potencialne vodne vire, izvaja se gradnja novih ter prenova in posodobitev obstoječih vodooskrbnih sistemov. Spodbuja se varčna in smotrna raba pitne vode. Kot vir tehnološke, požarne oziroma druge vode, ki ni namenjena pitju, se uporabi vire, kot so padavinska voda in prečiščena odpadna voda. Na obstoječih, močno urbaniziranih ali kmetijskih območjih se v primeru ogroženosti vodnih virov uvaja ukrepe aktivne zaščite in umetnega bogatenja podzemne vode. Voda je za človeka in njegovo okolje življenjskega pomena, zato se varovanju okolja, zaščiti podtalnice, pitne vode in površinskih voda posveča vedno več pozornosti. Komunalne odpadne vode predstavljajo večji delež vsega onesnaževanja voda. Vsem prebivalcem bodo zagotovljene kakovostne storitve gospodarskih javnih služb. MOKK si bo prizadevala in tudi v prihodnje skrbela za enakomerno izgradnjo komunalne infrastrukture, ki je pogoj za zagotavljanje kakovostnih storitev javnih služb varovanja okolja in ostalih javnih služb. Prav tako je treba načrtovati namakalne sisteme iz meteorne vode za parkovne zelene površine ter v urbane ureditve vključevati urbano opremo.





	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Optimizacija vodovodnih sistemov 
	Delež priključenih gospodinjstev na vodooskrbni sistem 
	89
	96

	Cilj 1.2: Izboljšati vodovodne sisteme
	Število obnov in dolžina obnovljenih tras vodovodov v odstotkih

	45
	60

	Cilj 1.3: Vaški vodovodi nad 50 PE v upravljanju MOKK
	Dolžina vodovoda v upravljanju v km
	742
	770

	Cilj 1.4: Redne meritve kakovosti voda 
	Kakovost vode (pitne in očiščene)

	0
	100

	Cilj 1.5: Povečanje uporabe meteorne vode
	Št. podprtih investicij 
	0
	100

	Cilj 1.6: Zaščita vodnih virov
	Št. zavarovanih vodnih virov
Kvadratni kilometri zavarovanih območij z različnimi stopnjami varovanja
	10
	15

	Cilj 1.7: Spodbuditi učinkovito rabo pitne vode
	Letna poraba vode iz vodovodnega omrežja
	20/letno
	15/letno

	Cilj 1.8: Povečanje števila priključenih na kanalizacijsko omrežje
	Dolžina zgrajenega kanalizacijskega sistema v km;
odstotek priključenih
	175

84
	185

90



Investicije:
· izgradnja manjkajočih vodovodnih sistemov in naprav za čiščenje odpadne vode v smeri širitve stanovanjske poselitve in poslovnih con;
· zamenjava starih in dotrajanih vodov;
· izgradnja novih izdatnih vrtin za črpanje vode (Krško polje, Raka, Dovško);
· izgradnja ločenih kanalizacijski sistemov s čistilnimi napravami;
· obnova in posodobitev sistema odvajanja komunalnih odpadnih voda;
· pametno upravljanje z vodnimi viri in čiščenje odpadnih voda – digitalizacija sistemov.
Programi:
· Strategije razvoja vodooskrbe v MOKK 2015–2020 do 2050;
· Operativni program ravnanja z odpadnimi vodami v MOKK;
· Uredba o varovanju vodnih virov v MOKK;
· ohranitev subvencioniranja izgradnje malih čistilnih naprav in priključkov na kanalizacijsko omrežje.

Izvajalci: MOKK, koncesionar, Ministrstvo RS za okolje in prostor.


UKREP 4: Zmanjševanje količine odpadkov in spodbujanje krožnega gospodarstva  
Najboljši način za zmanjšanje vpliva odpadkov na okolje je preprečevanje njihovega nastajanja. Naše vodilo mora biti, da predmete, ki bi jih sicer lahko zavrgli, znova uporabimo, ostale pa recikliramo za surovine, kar predstavlja tudi enega izmed bistvenih ciljev mestne občine. Prav tako je pomemben segment zmanjševanja odpadkov uveljavljanje krožnega gospodarstva kot načina organizacije proizvodnje in potrošnje, ki temelji na delitvi, vnovični uporabi, popravilu, prenovi in recikliranju obstoječih materialov in izdelkov, kakor dolgo je to mogoče. S tem se življenjska doba izdelkov podaljšuje, zmanjšuje pa se količina odpadkov. Ko izdelek pride do konca svoje življenjske poti, se materiale, iz katerih je izdelan, v največji možni meri obdrži v gospodarstvu. Tako se jih lahko s pridom vedno znova ponovno uporabi, kar še dodatno ustvarja vrednost. 

	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Zmanjšati količino odpadkov z izvajanjem programa ravnanja z odpadki
	Količina odpadkov na prebivalca (kg)
	436
	450

	Cilj 1.2: Vzpostaviti pameten sistem odvoza odpadkov in optimizirati odvoz odpadkov
	Število vgrajenih senzorjev za spremljanje polnosti posod na ekoloških otokih v odstotkih
	0
	15

	Cilj 1.3: Urediti podzemne ekološke otoke
	Število novih podzemnih ekoloških otokov v urbanih središčih
	9
	20

	Cilj 1.4: Učinkovito upravljanje z odpadki

	Delež ločeno zbranih odpadkov (v odstotkih);
zbrani komunalni odpadki na prebivalca v odstotkih
	72

436


	75

450

	Cilj 1.5: Povečati možnost izrabe snovi in materialov in povečati uporabo sekundarnih surovin
	Manjši delež odloženih odpadkov
	1,3
	1,00

	Cilj 1.6: Zmanjšati število črnih odlagališč
	Število črnih odlagališč
	20
	10

	Cilj 1.7: Uvesti trgovine brez embalaže
	Št. trgovin brez embalaže 
	0
	1



Investicije:

· izgradnja modernega centra za ravnanje z odpadki v Vrbini;
· širitev mreže ekoloških otokov in podzemnih ekootokov v urbanih naseljih;
· sanacija črnih odlagališč;
· nadgradnja obstoječih sistemov ravnanja z odpadki;
· pametno upravljanje sistema ravnanja z odpadki (prevozi, polnost posode);
· izgradnja infrastrukture za energetsko izrabo ostankov odpadkov;
· vzpostavitev centra za predelavo plastike;
· vzpostavitev trgovine brez embalaže. 
Programi
· Operativni program za ravnanje z odpadki;
· socialno podjetništvo in vnovična uporaba;
· dodatno ozaveščanje občanov o pomenu zmanjševanja količin, ločenega zbiranja in načinih ločenega zbiranja odpadkov;
· izvajanje dogodkov brez embalaže.

Izvajalci: MOKK, zasebna podjetja, CPT.

UKREP 5: Urejena zelena območja v mestu in zaledju mesta
Kakovost bivanja in okolja v naseljih je neposredno povezana s stanjem in količino zelenih površin in drugih odprtih prostorov, ki pomembno prispevajo h kakovosti bivanja, ohranjanju naravnega okolja, zdravju prebivalcev in njihovemu kakovostnemu preživljanju prostega časa. Zagotavljanje dovolj kakovostnih zelenih površin, ki opravljajo različne funkcije, je povezano s celovitim načrtovanjem in urejanjem prostora.

Mestna občina z načrtovanjem zelenih sistemov v naseljih celovito in povezano obravnava ter načrtuje zelene površine, predvsem z zagotavljanjem primerne velikosti zelenih površin v mestih, da so te kakovostne, večfunkcionalne in medsebojno povezane ter da se jih dobro upravlja in vzdržuje. Mestna občina se trudi vpeljevati tudi nove pristope pri načrtovanju zelenih površin, stremi k prilagajanju podnebnim spremembam in skrbi za njihovo količino in kakovost. Pomembne aktivnosti, ki se nanašajo na zeleno infrastrukturo, so predvsem parkovne ureditve, ureditev sprehajalnih, tematskih in kolesarskih poti, pasji park, ureditev parka ob stadionu Matije Gubca, ureditev parkirišč za avtodome in kamping, ureditev piknik prostorov, kopališč ob Krki, ureditev parka Neviodunum s spremljajočimi vsebinami, parka ob gradu Rajhenburg ter ureditev zelenih površin ob različnih spominskih obeležjih, ureditev zimske tekaške steze na Planini, v parku ob ribniku na Resi ter vnovična vzpostavitev navezave mesta na reko Savo. 

Reka Sava se z gradnjo hidroelektrarn izkorišča v energetske namene kot obnovljivi vir energije in za potrebe namakanja kmetijskih površin. Ob izgradnji hidroelektrarn na Spodnji Savi nastajajo večje vodne površine v obliki akumulacijskih jezer, ki predstavljajo potencial za razvoj rekreacije in obvodnih dejavnosti na za to predvidenih območjih. Mesto Krško se povezuje z reko Savo z urejeno brežino in dostopi do vode kot del zelenega sistema v mestu. Do reke Krke je iz mesta urejena kolesarska povezava, ki omogoča razširitev športno-rekreacijskih dejavnosti tudi ob reki Krki.


	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Povečati zelene javne površine in izboljšati biotsko raznovrstnost
	Urejene zelene površine v m2
	628.000
	650.000

	Cilj 1.2: Prenova degradiranih območij z zeleno infrastrukturo
	Urejena zelena degradirana območja
	6

	10

	Cilj 1.3: Urediti povezavo do zelenih površin in razširiti zeleno infrastrukturo tudi ob zaledju mesta
	Urejeni tematski parki;
urejene tematske poti
	0
94
	3
200

	Cilj 1.4: Vzpostavitev zelene rekreativne infrastrukture ob reki Savi, Krki 
	Urejen obvodni in zeleni svet
	0
	1


Investicije:

· vzpostavitev zelenih površin na degradiranih območjih;
· opremljanje z enotno urbano opremo;
· ureditev večnamenskih poti (sprehajališče, tekaške proge) ob Savi;
· ureditev športno-rekreacijskega parka ob Krki;
· ureditev parkov v zaledju mesta Krško – Neviodunum, Ajdovska jama, Grajski park ob gradu Rajhenburg  ter ureditev zelenih površin ob različnih spominskih obeležjih;
· ureditev parkovnih zasaditev na pokopališčih.

Programi:
· prostorske zasnove posameznih ureditev;
· revitalizacija mestnega jedra Krško;
· mestni marketing
· katalog urbane opreme.

Nosilci: MOKK, javni zavodi, koncesionar, mestni arhitekt, društva in nevladne organizacije.

UKREP 6: Trajnostna mobilnost 
Vizija javnega potniškega prometa v MOKK je z optimizacijo linij in voznih redov postati konkurenčen osebnemu avtomobilskemu prometu. Prebivalci lahko večino aktivnosti opravijo s (so)uporabo javnega potniškega prometa, prav tako bo do bližnjih regionalnih centrov najbolj privlačno potovati z javnim potniškim prometom. Intermodalnost potovanj bo omogočena z vzpostavitvijo mreže kolesarskih in pešpoti v povezavi z javnim potniškim prometom. Pomembe investicije na področju trajnostne mobilnosti so v mestni občini usmerjene predvsem v nakup električnih in avtonomnih avtobusov, električnih gospodarskih vozil, gradnjo električnih polnilnic, ureditev avtobusnih postajališč, vzpostavitev parkiranja po sistemu P & R na vpadnicah v mesto s povezavo na javni potniški promet. Za potrebe uporabe koles namesto avtomobila pa so pomembne urejene, povezane in varne kolesarske poti, predvsem kakovostne ločene kolesarske površine, vključno s kolesarsko infrastrukturo (varno parkiranje koles, e-polnilnice), širitev mreže za izposojo koles. Izrednega pomena za prehod v nizkoogljično družbo je tudi urejanje pešpoti, izgradnja peš mostu v Zatonu in obnova vojaškega mostu. V mestu se izkazuje tudi potreba po gradnji večnivojskih ali podzemnih parkirišč v gosto poseljenih krajih in ob večjih podjetjih. Treba je izboljšati upravljanje z mestnim drevjem in zelenimi površinami ter spodbuditi vključevanje meščanov pri urejanju in vzdrževanju zelenih površin. 

	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Urediti varne in povezane kolesarske poti (v mestu, povezava mesta Krško z ostalimi krajevnimi skupnostmi in občinami)
	Dolžina kolesarskih poti v kilometrih
	13,335
	18,000

	Cilj 1.2: Širitev mreže izposojevalnic za kolesa, predvsem e-kolesa
	Število izposojevalnic za kolesa
	8
	18

	Cilj 1.3: Povečanje uporabe javnega potniškega prometa (JPP) 
	Število uporabnikov javnega potniškega prometa (JPP)
	18.350
	50.000

	Cilj 1.4: Možnost rezervacije oz. naročila storitve prevoza namesto fiksnih voženj, kjer je majhno povpraševanje
	Število vzpostavljenih sistemov
	0
	1

	Cilj 1.5: Urediti pešmost/obnova obstoječih
	Število obnovljenih mostov
	0
	1

	Cilj 1.6: Urediti poti za pešce 
	Dolžina pločnikov v kilometrih
	80
	90

	Cilj 1.7: Nove električne polnilnice 
	Število novih polnilnic
	9
	30

	Cilj 1.8: Cone brez avtomobila in umirjanje prometa
	Število urejenih garažnih hiš in con brez avtomobila
	1
	2



Investicije:

· vzpostavitev novih kolesarskih poti, pešpoti;
· ureditev izposojevalnic za kolesa, predvsem e-kolesa;
· nakup električnih/avtonomnih avtobusov;
· ureditev avtobusnih postajališč;
· izgradnja pešmostu v Zatonu in obnova vojaškega mostu;
· vzpostavitev površin/con brez avtomobila;
· vzpostavitev parkiranja po sistemu P & R na vpadnicah v mesto (Gunte, Spodnja Libna, Žadovinek) s povezavo na javni potniški promet;
· gradnja električnih polnilnic;
· odpravljanje ovir za gibalno ovirane;
· gradnja večnivojskih ali podzemnih parkirišč v gosto poseljenih krajih in ob večjih podjetjih.

Programi:
· Celostna prometna strategija;
· program izgradnje kolesarskih poti v MOKK;
· optimizacija javnega potniškega prometa;
· sopotniki, prevozi za starejše; 
· subvencioniranje organiziranih prevozov za različne skupine občanov;
· souporaba vozil, prevozi na klic;
· študije prometa v MOKK;
· evropski teden mobilnosti;
· ureditve enotnega sistema mirujočega prometa na območju Posavja;
· aktivnosti za zmanjšanje uporabe osebnih vozil v mestnih središčih.

Izvajalci: MOKK, zasebna podjetja, Direkcija RS za infrastrukturo (DRI).

8.3 POVEZANO KRŠKO
Glavni cilj predmetnega področja povezano Krško je izboljšati regionalne povezave znotraj regije Posavje in tudi Slovenije. Večji poudarek je treba nameniti trajnostnemu prometu, predvsem tistim infrastrukturnim ureditvam, ki bodo pripomogle k zagotavljanju pogojev za večjo uporabo vseh oblik trajnostne mobilnosti in krepitvi razvoja JPP. V sklop tega področja se vključuje projekte na regionalnem železniškem omrežju, ki predstavljajo pomemben segment razvoja prometnega sistema v Sloveniji, predvsem za zagotavljanje nizkoemisijske, varne in odporne dnevne mobilnosti potnikov v regijah. Regionalno železniško omrežje je treba pospešeno nadgrajevati, predvsem z zagotavljanjem ustrezne zmogljivost prog, posodobitvijo postaj in postajališč ter njihove povezanosti z drugimi načini prevoza. Pozornost je treba nameniti tudi regionalni cestni povezavi, predvsem Brežice–Krško ter tudi regionalnim in državnim kolesarskim povezavam.

UKREP 1: Razvoj učinkovitega železniškega regionalnega prometa 
Skozi MOKK poteka glavna železniška proga Ljubljana–Dobova, ki je del jedrnega omrežja TEN –T in sredozemskega koridorja ter predstavlja glavno prometno železniško povezavo Slovenije s Hrvaško. Železniška proga je dotrajana, prepustna zmogljivost proge pa je kritična, zato je njena nadgradnja nujna. Po izvedeni nadgradnji bo na predmetnem odseku odpravljeno ozko grlo z vidika doseganja zahtev TEN-T, omogočeno obratovanje daljših tovornih vlakov, povečana potovalna hitrost vlakov in zmogljivost proge, zagotovljena interoperabilnost ter izpolnjene zahteve tehničnih specifikacij, povečana prometna varnost, zmanjšana obremenjenost s hrupom na poselitvenih območjih, izboljšana dostopnost do posameznih regij in medregijska povezava. Proga je dvotirna, elektrificirana, z mednarodno oznako E70. Na odseku skozi mestno občino so tri postaje, in sicer Brestanica, Krško in Libna. Nadgradnja železniške proge je za MOKK ključnega pomena za dnevne migracije potnikov, za tovorni promet kot tudi za turizem. Železniški promet je najbolj varna oblika prevoza (manjša izpostavljenost nesrečam in stresu), ob tem pa omogoča boljši izkoristek časa (počitek in delo na vlaku). Z elektrifikacijo regionalnih železniških prog se bo še zmanjšala obremenitev okolja, predvsem pa razbremenitev cestnega omrežja, kar bo neposredno pripomoglo k približevanju ogljični nevtralnosti. Uporaba vlaka tako pomembno prispeva k trajnostni mobilnosti, še posebej v kombinaciji z ostalim javnim potniškim prometom, z vzpostavitvijo sistemov P + R (park & ride) ali s kolesarnicami na železniških postajah.  
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Obnoviti železniško postajo Krško ter  postajališči Libna in Brestanica 
	Obnovljene postaja Krško, postajališča Libna in Brestanica
	0
	3

	Cilj 1.2: Nadgraditi železniško progo Dobova–Zidani most (Krško, Libna, Brestanica) 
	Nadgrajena železniška proga
	0
	1

	Cilj 1.3: Ureditev izvennivojskega prehoda –železnica
	Urejen izvennivojski prehod
	0
	1



Investicije:
· obnova železniških postaj Krško, Libna, Brestanica;
· ureditev hitre železnice;
· ureditev izvennivojskega prehoda – železnica 
Programi:
· Celostna prometna strategija;
· optimizacija javnega potniškega prometa.

Izvajalci: MOKK, zasebna podjetja, Direkcija RS za infrastrukturo (DRI).

UKREP 2: Vzpostavitev medobčinske cestne povezave
Na področju MOKK je mreža državnih cest, ki povezujejo MOKK s sosednjimi občinami. Teh cest je na področju občine Krško 79.178 metrov. Vzorec poselitve in oblika reliefa je pogojevala usmeritev prometa na prometnico, ki poteka vzporedno s Savo. MOKK sodeluje pri pripravi državnega prostorskega načrta (v nadaljevanju: DPN) za umestitev nove medmestne povezave Krško–Brežice. Prostorska ureditev je načrtovana na območju obeh občin. Cilj načrtovanih ureditev je zagotoviti izboljšanje prometnih in bivalnih razmer v naseljih ob sedanji regionalni povezavi med Krškim in Brežicami, razbremeniti mestni središči Brežic in Krškega ter obstoječi most čez Savo v Krškem in izboljšati prometno povezavo med mestoma Krško in Brežice, ki sta tudi občinski središči in središči nacionalnega pomena.
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Urediti medobčinsko cestno povezavo Krško–Brežice
	Vzpostavljena obvoznica
	0
	1

	Cilj 1.2: Urediti obvoznico Leskovec
	Vzpostavljena obvoznica
	0
	1



Investicije:
· obnova lokalnih in državnih cest ter izgradnja novih do novih stanovanjskih območij (štiripasovnica AC Krško, obvoznica Leskovec);
· medmestna povezava Krško–Brežice, 3. razvojna os;

Programi:

· programi obnove občinskih cest;
· DPN za medmestno povezavo Krško–Brežice;
· Celostna prometna strategija;
· izdelana posebna prometna signalizacija za evakuacijo v primeru nesreče v NEK.

Izvajalci: MOKK, zasebna podjetja, Direkcija RS za infrastrukturo (DRI).

UKREP 3: Vzpostavitev medobčinske kolesarske povezave
V okviru programa povezano Krško si želimo kontinuiteto investicij tudi v medobčinske kolesarske povezave.
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Vzpostavitev medobčinske kolesarske povezave Sava bike, Krka bike
	Urejana kolesarska pot
	0
	1



Investicije:
· ureditev kolesarskih povezav.  

Programi:
· program kolesarskih poti v MOKK.

Izvajalci: MOKK, Direkcija RS za infrastrukturo (DRI).


8.4 DRUŽBENO ODGOVORNO KRŠKO
Pomembno je, da se zagotovi ustrezne in zadostne kadre za potrebe delodajalcev v Krškem, regiji in Sloveniji. Posebno pozornost in prilagojene aktivnosti je treba nameniti brezposelnim osebam, dolgotrajno brezposelnim, starejšim, tistim z nizko stopnjo izobrazbe, kot tudi iskalcem zaposlitve ter osebam, katerih zaposlitev oziroma samozaposlitev je ogrožena, predvsem z vidika zagotavljanja ustreznih znanj in veščin za lažji prehod na trg delovne sile ter skrajševanje trajanja brezposelnosti. Za potrebe prilagoditve na trg delovne sile je nujna krepitev digitalnih spretnosti in znanj, znanj za energetski prehod, krožno gospodarstvo, blaženje in prilagajanje podnebnim spremembam ter za družbeni razvoj. Mlade kot prioritetno ciljno skupino je treba vključiti v vsa ostala področja lokalnega razvoja (zlasti gospodarstvo – ustvarjanje delovnih mest, zaposlovanje mladih, reševanje stanovanjske problematike) ter jih seznaniti z razvojnimi perspektivami (zeleni poklici – trajnostne dejavnosti, storitve, vezane na demografsko stanje,  ipd.). Pomembno je tudi vseživljenjsko učenje za potrebe prilagajanja digitalizaciji in avtomatizaciji delovnih mest ali za zmanjševanje neskladij v znanju in spretnostih. V MOKK deluje sedem javnih vrtcev, osnovno šolstvo pa izvaja osem javnih zavodov, katerih ustanoviteljica je MOKK. Za  izobraževanje odraslih v  občini skrbi Ljudska univerza Krško. Na območju občine deluje Srednja šola Krško, ki deluje v okviru Šolskega centra Krško-Sevnica. V okviru Univerze v Mariboru delujeta Fakulteta za logistiko in Fakulteta za energetiko. Za kakovostno življenje in zdravje občanov je izrednega pomena zagotavljanje pogojev za dostopnost športa vsem občanom, zlasti pa otrokom in mladini, zagotavljanje pogojev za razvoj in delovanje vrhunskega športa in promocijo občine s pomočjo športa. V okviru programa družbeno odgovorno Krško ne smemo pozabiti na dolgotrajno oskrbo, zdravstveno varnost in socialno vključenost vseh skupin, tudi marginalnih skupin, oseb iz tretjih držav in migrantov, ki živijo v MOKK. Postajamo dolgoživa družba. Za kakovostno življenje starejše populacije si kot družba prizadevamo, da so v okolju na razpolago raznolike športne aktivnosti, zanimive kulturne prireditve, možnost izobraževanja v tretjem življenjskem obdobju  in ustrezen zdravstven sistem, predvsem na področju preventive. Razvijali bomo mrežo zdravstvenih storitev, ki bo poskrbela za kakovostno zdravstveno oskrbo na primarni ravni. Zdravstveni programi in pravice, ki jih po zakonu zagotavljamo s sredstvi državnega in občinskih proračunov, so povezani s funkcijami upravljanja in nadzorovanja sistema zdravstvenega varstva, kot tudi z zagotavljanjem preventivnih zdravstvenih programov in programov krepitve zdravja prebivalcev, z zagotavljanjem in vzdrževanjem javne zdravstvene mreže (investicijska vlaganja in vlaganja v kadre in opremo) ter z zagotavljanjem določenih nacionalnih programov, ki so posebej določeni z zakonskimi predpisi. V MOKK bomo poskrbeli tudi za marginalne skupine, saj sta sobivanje in integracija marginalnih skupin ključna za krepitev skupnosti.
UKREP 1:  Spodbujanje možnosti kakovostnega in dostopnega učenja
Na področju vzgoje in izobraževanja je cilj zagotavljanje optimalnega razvoja posameznika ne glede na spol, socialno in kulturno poreklo, zato si bomo tudi v prihodnje prizadevali vzpostaviti  pogoje in predloge za izvajanje učinkovitega in kakovostnega izobraževalnega sistema za vse generacije naših občanov. 

	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Skrb za zadostne kapacitete za varstvo in razvoj otrok
	Odstotek nesprejetih otrok v vrtcih
Odstotek vključenih otrok v vrtce
	3

86,9
	0

88

	Cilj 1:2: Zagotoviti kakovostne pogoje za izobraževanje otrok
	Izgradnja novih oz. obnova vrtcev, OŠ
	0 
	5

	Cilj 1.3: Zagotoviti bivalne prostore za dijake in študente
	Število javnih bivalnih prostorov (ležišč)
	28
	38

	Cilj 1.4: Podpora gospodarstva izobraževanju
	Število aktivnih štipendistov Regijske štipendijske sheme v posameznem letu
	86
	90

	Cilj 1.5: Novi srednješolski programi
	Število programov
	8
	10



Investicije:
· novogradnje vrtca v Krškem in Leskovcu pri Krškem;
· gradnja OŠ dr. Mihajla Rostoharja (šola s posebnimi potrebami);
· gradnja otroških igrišč v okviru vrtcev in ob večjih športnih kompleksih ter v večjih urbanih središčih;
· ureditev prostorov za izobraževanje otrok in oseb s posebnimi potrebami;
· urediti dijaške/študentske namestitve;
· vzpostavitev novih učnih poti.
Programi:
· zagotoviti pogoje za opravljanje dejavnosti predšolske vzgoje na območju naše občine in ohranjanje javne mreže vrtcev; 
· zagotoviti vključitev čim večjega števila otrok, za katere starši izrazijo željo;
· optimalno zagotavljanje dodatnih vrtčevskih kapacitet;
· spodbujati druge oblike varstva predšolskih otrok – varuh predšolskih otrok;
· zagotavljati sredstva za ostale potrebe na področju predšolske vzgoje, bolnišnični oddelek v Bolnišnici Brežice;
· spodbujati programe v vrtcih, ki bodo v skladu z razvojnimi pričakovanji občine;
· ohranitev subvencioniranja storitve varstva otrok;
· povečati vključenost romske populacije v vrtce. 

Izvajalci: javni zavodi, Ministrstvo za izobraževanje in znanost, MOKK.

UKREP 2: Izboljšanje dostopnosti zaposlitev za mlade in brezposelne
Krepitev ustreznosti izobraževalnega sistema je ključna, prav tako tudi povezanost  in sodelovanje med gospodarstvom in izobraževalnim sistemom, identifikacija potreb delodajalcev ter pridobitev ustreznih znanj in kompetenc. Učenje za potrebe lokalnega okolja je pomembno tudi z vidika vseživljenjskega učenja za potrebe prilagajanja digitalizaciji in avtomatizaciji delovnih mest. S štipendiranjem dijakov in študentov ter njihovim vključevanjem v delovne organizacije bodo mladi pridobili ustrezne kompetence za delo v različnih gospodarskih družbah, pri obrtnikih.
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Zmanjšati brezposelnost 
	Odstotek brezposelnosti
	11,3
	10,0

	Cilj 1.2: Urediti karierni center za mlade
	Urejen karierni center
	0
	1

	Cilj 1.3: Spodbuditi praktično usposabljanje pri delodajalcih 
	Število vključenih v programe
	76
	90

	Cilj 1.4: Spodbujati znanja, ključne kompetence in spretnosti za potrebe boljše zaposljivosti
	Število vključenih v programe
	74
	200



Investicije:
· dograditev prostorov za praktično usposabljanje;
· vzpostavitev kariernega centra;
· dograditev laboratorijev v Vrbini;
· vzpostavitev pogojev za razvoj vajeništva, mojstrstva in povezanosti med izobraževalnimi institucijami in gospodarstvom;
· zagotoviti sodobne prostore za delovanje Ljudske univerze Krško;
· ustanovitev ustanove za varstvo in izobraževanje romskih otrok od 2. leta dalje.

Programi:
· zagotavljanje materialnih in prostorskih pogojev za delovanje javnih zavodov ter sredstev za nadstandardne storitve;
· proučiti smotrnost spremembe šolskih okolišev in doseči racionalizacijo izvajanja osnovnošolske dejavnosti;
· spodbujati zanimanje za tehnične poklice že v osnovni šoli;
· vključitev izbirnih predmetov in programov, ki bodo usmerjali učence k poklicem, ki bodo omogočili zaposlitev v domačem okolju;
· spodbujati dejavnosti, s katerimi bodo otroci/mladi pridobili dodatne kompetence (počitniško delo mladih, učne prakse itd.);
· zagotavljati potrebno infrastrukturo za delovanje glasbene šole in visokošolskega študija;
· ohranitev in posodobitev Regijske štipendijske sheme glede na potrebe gospodarstva;
· povečanje znanja na področju energetike z izvajanjem raziskav in sodelovanja z gospodarskimi družbami in drugimi izobraževalno-raziskovalnimi ustanovami;
· uvajanje novih programov v srednješolsko izobraževanje za potrebe gospodarstva;
· vzpostaviti podporno okolje za raziskave in razvoj (ZELEN, Fab lab);
· podpora programov, ki bodo zanimivi za delodajalce;
· zagotoviti regijsko podporo Ljudski univerzi Krško in spodbujati vseživljenjsko učenje;
· povečati izobrazbeno strukturo Romov;
· ustanoviti srednjo šolo za glasbo.

Izvajalci: osnovne šole in Ministrstvo za izobraževanje, znanost in šport, MOKK, Šolski center Krško-Sevnica, Fakulteta za energetiko, Regionalna razvojna agencija Posavje, Ljudska univerza Krško.
UKREP 3: Spodbujanje aktivnega in zdravega delovnega okolja 
Demografske spremembe narekujejo podaljševanje delovne aktivnosti, manjša delovna produktivnost v starosti 55–64 let pa temelji na celovitem pristopu k prilagajanju delovnih mest za starejše zaposlene, da bodo ti učinkovito dalj časa ostajali produktivni. Na podlagi navedenega je pomembno prilagajanje delavcev, podjetij, podjetnikov, in tudi javnega sektorja na aktivno in zdravo staranje ter prilagajanje delovnega okolja. K podaljševanju obdobja delovne aktivnosti, predvsem pri starejših, bodo prispevali ukrepi za dvig kakovosti delovnega okolja in pogojev za delo ter spodbujanje vseživljenjskega učenja, s poudarkom na prenosu znanja in usposobljenosti med generacijami. Tudi starejše je treba spodbujati k podjetništvu in digitalnim veščinam z namenom, da se zadosti trgu dela. 
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Povečati delovno produktivnost v starosti 
55–64 let* v javnem sektorju
	Število programov
	0
	1


*Starost se lahko poveča v primeru povečane zakonske delovne dobe.
Programi: 
· programi za spodbujanje delovne produktivnosti za starejše;
· izvajanje izobraževanj za starejše, prestrukturiranje delovnih mest (sprememba nalog po sistemizaciji);
· promocija zdravja za starejše in skrb za njihovo zdravje;
· fleksibilnost delovnega časa (prerazporeditve);
· program sodelovanja, vzajemnosti, prenosa znanj: partnerstvo mlajši-starejši.

UKREP 4: Zagotavljanje učinkovite dolgotrajne oskrbe, zdravja in socialne vključenosti
Število prebivalcev nad 65 let se iz leta v leto povečuje. V skrbi za lepo tretje življenjsko obdobje bomo poskrbeli z najrazličnejšimi stanovanjskimi skupnostmi glede na potrebe te populacije. Razvijali bomo mrežo zdravstvenih storitev, ki bo poskrbela za kakovostno zdravstveno oskrbo na primarni ravni. V občini so zagotovljene tudi različne oblike skupnosti za starejše. V prenovljenih prostorih Podmornice na Vidmu deluje dnevni center za starejše za osebe z demenco, v stanovanjski skupnosti na Resi je vzpostavljena stanovanjska skupnost za osem ljudi. V letu 2020 je bilo zgrajenih 25 novih oskrbovanih stanovanj. V prihodnje se predvideva tudi ureditev pametne srebrne vasi, usmerjene predvsem v zagotovitev oskrbe starejših z vidika stanovanjske oskrbe, oskrbe s hrano in izvajanja storitev zdravstvene nege, z vzpostavitvijo ponudbe brezplačnih prevozov za starejše, z ureditvijo prostorov za druženje in z oblikovanjem prostočasnih dejavnosti, z digitalnim in tehnološkim opismenjevanjem in z vzpostavitvijo ustrezne digitalne tehnologije, kot je 
e-oskrba oz. senzorično spremljanje starejših. Zamišljena je kot večgeneracijska skupnost, v katerih je komunalna in socialna infrastruktura obogatena z digitalnimi, telekomunikacijskimi tehnologijami, inovacijami za cenejšo oskrbo z energijo in drugimi inovacijskimi produkti (samooskrba z energijo s pomočjo sončne energije, lokalna hrana s pomočjo lastnih vrtov). Posebej starejši populaciji je namenjen projekt Sopotniki, prevozi za starejše. S projektom smo nagradili izvajanje socialnovarstvene storitve pomoč na domu z namenom pomagati starejšim pri vključevanju v aktivno družbeno življenje. Z medgeneracijskim sodelovanjem želimo preprečiti ali prekiniti izoliranost in osamljenost starejših prebivalcev iz predvsem manjših, odročnejših krajev. Ključnega pomena je zagotovitev učinkovitega socialno-zdravstvenega sistema. Razvijali bomo mrežo zdravstvenih storitev, ki bo poskrbela za kakovostno zdravstveno oskrbo na primarni ravni.
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Krepiti zdravje občanov z aktivnimi programi za starejše 
	Št. vadbenih aktivnosti
Št. izvedenih preventivnih delavnic

	0

0

	1 tedensko

1

	Cilj 1.2: Zagotoviti storitve in programe dolgotrajne oskrbe 
	Število programov in storitev
Del oskrbovalcev v domačem okolju
Št. e-oskrbovalcev
	4


150

0
	6


200

20

	Cilj 1.3: Razvoj medgeneracijske solidarnosti 
	Število prostovoljcev
	25
	27

	Cilj 1.4: Zagotavljanje prevozov za starejše občane
	Število opravljenih prevozov
	743 (leto 2022)*
	1.000

	Cilj 1.5: Povečati namestitve za starejše
	Št. oskrbovanih stanovanj in drugih oblik bivanja 
	50
	60

	Cilj 1.6: Promocija športa pri starejših in aktivnega zdravega načina življenja
	Število programov 
Število vključenih društev
	1
8
	2
12

	Cilj 1.7: Izgradnja objektov zdravstvene dejavnosti
	Število zgrajenih objektov
	1
	2

	Cilj 1.8: Povečati programe na primarni zdravstveni ravni
	Število timov ZD Krško
	47,8
	50

	Cilj 1.9: Urediti bivalne enote za brezdomce
	Urejene bivalne enote

	4
	6


*Opomba: korona 2020.
Investicije:
· izgradnja infrastrukture za različne skupine starostnikov glede na njihove potrebe:
· pametna srebrna vas Senovo,
· oskrbovana stanovanja,
· dnevnovarstveni centri.
· stanovanjske skupnosti,
· izgradnja prizidka ZD Krško.
Programi:
· vzpostavitev sistema dolgotrajne oskrbe z ustanovitvijo javnega zavoda za pomoč na domu in projekta Most;
· nadaljevanje in nadgradnja projekta pomoči na domu s pametnimi aplikacijami (povezava s pametnim mestom);
· programi subvencioniranja storitev;
· Stanovanjski program Občine Krško.
Izvajalci: MOKK, Ministrstvo za delo, družino in socialne zadeve

UKREP 5. Razvoj trajnostnega turizma (zelenega, aktivnega in butičnega)

Pomembna deležnika in partnerja v procesu razvoja turizma v občini sta MOKK ter njena
izvajalska organizacija za področje turizma Center za podjetništvo in turizem Krško. 
MOKK poudarja zavedanje pomena turizma za socialni in družbeni, pa tudi gospodarski razvoj občine. Čeprav turizem v občini, v kateri je koncentriran pomemben del energetskega sistema Slovenije, ne bo postal prevladujoča gospodarska dejavnost, ki bi prinašala visoke neposredne finančne učinke, se zaveda drugih, pomembnih pozitivnih vplivov, ki jih ima turizem na širše družbeno okolje. Turizem namreč pomembno prispeva k ohranjanju kulturne in naravne dediščine, z njihovo vključitvijo v turistično ponudbo jim daje vrednost in ob primerni ponudbi na trgu ustvarja sredstva za njihovo trajnostno vzdrževanje. Z izgradnjo turistične infrastrukture, urejanjem starega mestnega jedra in številnih pohodniških ter kolesarskih poti, ki niso namenjene le turistom, pa prispeva k dvigu kakovosti življenja vseh občanov. Nenazadnje je turizem dejavnost, s katero občina želi prispevati k ohranjanju
poseljenosti v vaseh, vaščanom omogočiti dodaten vir zaslužka, s tem pa prispevati tudi k ohranjanju krajine in ustvarjanju delovnih mest tam, kjer industrija nima mesta. Želi narediti razvojni preboj na področju turizma z razvojem novih, avtentičnih turističnih doživetij in s povečanjem prepoznavnosti MOKK na turističnem trgu.
Cilj je, da se s turistično ponudbo uvrščamo med vrhunske turistične produkte, ki se bodo tržili na globalnem turističnem trgu pod znamko »Recommended by STO«.
Za doseganje tega ambicioznega cilja bo občina izkoristila svojo prvovrstno razlikovalno prednost do vseh drugih turističnih destinacij, ki jo izrazimo s ključno besedo ENERGIJA. Ta bo postala temeljni element komuniciranja turistične ponudbe občine. Naša prednost pa je tudi vrhunska gastronomija, ki se že dokazuje z vrhunsko ponudbo kulinarike. MOKK s tem povezuje turizem z glavno gospodarsko dejavnostjo občine – energetiko, ki ustvarja pomemben del fizične energije, in vanjo vnaša mehki del energije, ki se odraža v pozitivni energiji ljudi in nevidni, a občuteni energiji naravne in kulturne dediščine. To je zagotovo kombinacija, ki je ne more ponuditi nobena druga turistična destinacija, in to je adut, na katerem občina gradi nadaljnji razvoj svojega turizma.
Primarna turistična ponudba MOKK obsega bogato kulturno dediščino, pa tudi naravne
znamenitosti, ki predstavljajo potencial za nadaljnji razvoj turizma v občini. V slikoviti pokrajini med Gorjanci in Bohorjem se sedanjost prepleta in dopolnjuje z dediščino davno minulih stoletij. To je svet v malem, ki je vsem dogodkom navkljub uspel obdržati svojo nekdanjo pristnost. Krško polje je prodnata dolina, prepletena s travniki in polji, prek katerih se na južnem obrobju vije reka Krka. Gričevnato pokrajino na severu, levem bregu reke Save, zaključuje krško hribovje, z gozdovi poraščeno pobočje Bohorja. Celotno Krško polje obdajajo manjši griči, porasli s sadovnjaki in vinogradi. To se na jugu konča ob vznožju Gorjancev, poraščenih z bukovimi gozdovi, v katerih domuje številna divjad. Na zahodu dolino zaokrožuje Krakovski pragozd, ki je zaščiteno področje nekaterih redkih in ogroženih živalskih in rastlinskih vrst.





	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Oblikovati integralne turistične produkte
	Število novih 
ITP-jev
	0
	4

	Cilj 1.2: Zagotoviti pogoje za razvoj novih športno-rekreativnih programov
	Nove površine v OPN, kjer je omogočen razvoj turizma, v ha
	0
	5

	Cilj 1.3: Urediti tematske poti, arheološki park
	Število urejenih poti, parkov
	27
	35

	Cilj 1.4: Urediti postajališča za avtodome
	Število postajališč oz. parkirnih mest za avtodome
	3
	5

	Cilj 1.5: Povečanje javnih vlaganj v programe turizma
	Odstotek proračuna MOKK
	1,35 %
	2 %

	Cilj 1.6: Vključevanje kulturne in naravne dediščine v turistično ponudbo
	Število turističnih programov, ki vključujejo kulturno oz. naravno dediščino
	4
	9

	Cilj 1.7: Povečanje privlačnosti in razpoznavnosti destinacije z dogodki
	Število prireditev v organizaciji MOKK

	4




	7






	Cilj 1.8: Spodbujanje javnih in zasebnih ponudnikov (organizacij) k trajnostnemu turizmu
	Število zelenih certifikatov
	2
	5

	Cilj 1.9: Ustanovitve regijske ustanove na področju turizma
	Število regijskih destinacijskih organizacij
	0
	1



Investicije:
· vzpostavitev turističnih namestitev v objektih, ki so oz. bodo v lasti MOKK (Grad Rajhenburg, trg Brestanica, staro mestno jedro po sistemu razpršenega hotela);
· vzpostavitev in označitev tematskih poti; 
· vzpostavitev razgledišč po konceptu land art; 
· izgradnja postajališč za avtodome in kampov;
· vzpostavitev arheološkega parka s spremljajočo vsebino na Hipodromu Brege;
· ureditev športno-rekreacijskega turističnega centra ob reki Savi in Krki za vodne in obvodne športe;
· obnova koče na Bohorju, vzpostavitev nastanitev na koči na Planini in razširitev ponudbe koče na Bohorju.


Programi:
· Strategija razvoja turizma v MOKK;
· Zelena shema slovenskega turizma – certifikat Slovenia Green;
· spodbude za izgradnjo namestitvenih kapacitet;
· letni program za kulturo;
· investicijski program obnove in gradnje športne infrastrukture;
· razpis za sofinanciranje turističnih društev;
· gradnja identitete občine skozi zgodbo energetike;
· koordinirano spodbujanje in povezovanje prireditev v MOKK skozi vse leto s poudarkom na dogajanju v starem mestnem jedru;
· pospeševati spominkarsko dejavnost za potrebe turistične promocije;
· povezovanje med turistični ponudniki v MOKK in Posavju;
· ustanovitev regijske destinacijske organizacije;
· nadaljevanje razvoja blagovne znamke Okusi Posavja in Visit Krško; 
· nadgradnja povezovanja gradov Posavja.
Izvajalci: MOKK, javni zavodi, CPT, krajevne skupnosti, zasebna podjetja, Regionalna razvojna agencija Posavje.
UKREP 6: Krepitev vloge kulture v povezavi s turizmom
Vizija slovenskega turizma je, da je Slovenija globalna zelena butična destinacija za zahtevnega obiskovalca, ki išče raznolika in aktivna doživetja, mir in osebne koristi. Krško se ponaša z bogato kulturno dediščino in kulinariko Okusi Posavja, ki odražata kakovost in butičnost in s tem zeleni, varni in trajnostni turizem. Nadaljevali bomo z revitalizacijo in obnovo kulturne dediščine za gospodarski in turistični razvoj ter vlagali v obnovo in izgradnjo javne turistične infrastrukture z vključevanjem aktivnosti za spodbujanje kulturnega turizma. Prav tako je pomembno, da ustvarjamo nove turistične produkte, ki zajemajo privlačna doživetja, ki so povezana z naravno in kulturno dediščino ter aktivnostmi v naravi.
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Obnoviti dotrajane objekte kulturne dediščine
	Število obnovljenih objektov kulturne dediščine na leto
	8
	12

	Cilj 1.2: Povečanje obiskov v enotah KDK
	Število obiskov
	38.867
	80.000

	Cilj 1.3: Povečanje obiskov v knjižnici
	Število obiskov
	93.985
	120.000

	Cilj 1.4: Vključiti različna društva v snovanje kulturnih programov
	Število vključenih kulturnih društev 
Število koprodukcijskih programov
	5*

8*

	7

10


	Cilj 1.5: Vzpostaviti tradicionalne dogodke, prireditve
	Število tradicionalnih dogodkov oz. prireditev
Število tematskih dogodkov
Število mednarodnih dogodkov
	4*

3*

1*
	 5

5

2

	Cilj 1.6: Ureditev umetniških rezidenc v mestnem jedru oz. na območju mesta
	Število prostorov
Število rezidentov
	0
0
	1
3

	Cilj 1.7: Zagotoviti prostorske pogoje za ustvarjanje ljubiteljskih kulturnih ustvarjalcev
	Število urejenih prostorov
	10
	12


*Podatki za leto 2022, ker je bilo leto 2020 koronsko leto.
Investicije: 
· obnova večjih kulturnih spomenikov, spodnji grad v Brestanici, Kapucinski samostan v Krškem, ureditev trga Brestanica;
· obnova Kulturnega doma Krško in izgradnja prizidka z garažno hišo;
· obnova  kulturnih obeležij v občini;
· zagotoviti enotno označitev kulturne dediščine v občini in namestiti potrebno prometno signalizacijo;
· ureditev umetniških rezidenc v mestnem jedru Krškega;
· ureditev turističnih inštalacij (land art) v zaledju mesta;
· ureditev turistične infrastrukture:
· Leskovški grad – ureditev širšega območja okoli gradu kot mestni park razširjenega mesta Krško, obnova gradu,
· Grad Rajhenburg in ureditev parka,
· Neviodunum in arheološki park, 
· Ajdovska jama in arheološki park

Programi:
· Lokalni program kulture za obdobje 2020-2025;
· strategija turizma;
· subvencionirani lokali in prodajalne v starem mestnem jedru – za oživitev mestnega jedra;
· programi nastanitve kulturnih delavcev.
UKREP 7: Zagotavljanje pogojev za izvajanje športnih aktivnosti
MOKK se zaveda, da je šport dejavnost, ki krepi kakovost vsakega posameznika in pomembno vpliva na celotno društvo. Šport ima izjemen potencial vključevanja ljudi in dosega vsakogar brez poseganja v starost ali socialni status, spodbuja prostovoljno udejstvovanje v športu, skupaj s socialno vključenostjo, enakimi možnostmi in zavedanjem o pomenu zdravju koristne telesne dejavnosti. Za razvoj športa v krškem je pomembno, da se zagotovi ustrezna in dostopna športna infrastruktura, spodbuja športne prireditve in vrhunske športnike in prebivalstvo ozavešča o pomenu športa za njihovo zdravje.



	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Zagotavljati prostore za izvajanje športnih aktivnosti (bazene, dvorane, igrišča, kolesarske in pešpoti)
	Število m2 na število prebivalcev pokritih in nepokritih površin

	0,35/4,04 
	0,5 /5,1 

	Cilj 1.2: Okrepiti športni turizem
	Število večjih športnih prireditev, ki presegajo regijsko raven
	2
	4

	Cilj 1.3: Povečanje udejstvovanja v športu
	Število aktivnih športnikov
	1.672
	2.000

	Cilj 1.4: Vključenost otrok v programe športa
	Delež osnovnošolskih otrok
	60
	65

	Cilj 1.5: Urediti športno-rekreacijske površine, parke 
	Število urejenih objektov
	2
	4



Investicije:
· vzpostavitev športnega parka Stadiona Matije Gubca (bikepark, tekaške proge);
· izgradnja zaprtega plavalnega bazena Krško;
· vzpostavitev steze za tek na smučeh na Planini ali Bohorju;
· obnova obstoječe infrastrukture, predvsem šolskih igrišč, stadionov;
· izgradnja športnih igrišč v krajevnih skupnostih;
· plezalna stena; zipline; adrenalinski park; ponudba novih športov;
· umestitev športno-rekreacijskega centra ob reki Krki z dodatno turistično ponudbo;
· ureditev kolesarskih poti, tudi gorskih kolesarskih poti, tematskih poti;
· gradnja športnega letališča Žadovinek, določitev lokacij za helikopterje in »drone«;
· razviti rekreacijske dejavnosti ob Savi – raznolika ponudba športov ob in na vodi;
· plezalna stena; zipline; adrenalinski park; ponudba novih športov.

Programi:
· investicijski program obnove in gradnje športne infrastrukture;
· upravljavski program za enotno upravljanje športne infrastrukture, 
· lokalni program športa in izvedba javnih razpisov;
· nadaljevanje spodbujanja in zagotavljanje pogojev za opravljanje in razvoj športnih dejavnosti;
· enakovredno obravnavanje vseh športov v MOKK;
· spodbujanje športne aktivnosti med starejšo populacijo;
· povezovanje športnih prireditev z ostalimi prireditvami v občini s ciljem promovirati zdrav način življenja;
· spodbujati izkoriščenost javne športne infrastrukture;
· zagotavljanje sredstev za izvedbo lokalnega programa športa.

Izvajalci: MOKK, javni zavodi, CPT, Zavod za mladino in šport, športna zveza, krajevne skupnosti.

UKREP 8: Zagotavljanje dostopnosti stanovanj/bivalnih enot 
Skupni javni interes, ki ga zasledujeta MOKK in družba Rudar Senovo, ki je lastnica na področju stanovanjske politike, je zadovoljevanje potreb po neprofitnih najemnih stanovanjih in s tem k uresničevanje ustavnega določila o ustvarjanja možnosti, da si državljani oz. občani lahko pridobijo primerno stanovanje. Občina z zagotavljanjem neprofitnih stanovanj omogoča reševanje stanovanjskega vprašanja osebam, ki se soočajo z veliko stanovanjsko problematiko in si osnovne človekove potrebe ne morejo zadovoljiti sami, to so predvsem socialno ogrožene osebe oz. ranljiva skupina ljudi. Poleg navedenega MOKK razpolaga tudi s kadrovskimi stanovanji in na ta način omogoča pridobitev strokovnjakov s področja javne uprave in gospodarstva. V letu 2020 je bilo zgrajenih tudi 29 novih oskrbovanih stanovanj. V prihodnje se predvideva tudi ureditev pametne srebrne vasi, naravnane predvsem v zagotovitev oskrbe starejših z vidika stanovanjske oskrbe, oskrbe s hrano in izvajanja storitev zdravstvene nege, z vzpostavitvijo ponudbe brezplačnih prevozov za starejše, z ureditvijo prostorov za druženje in z oblikovanjem prostočasnih dejavnosti, z digitalnim in s tehnološkim opismenjevanjem in z vzpostavitvijo ustrezne digitalne tehnologije, kot je 
e-oskrba oz. senzorično spremljanje starejših. Zamišljena je kot večgeneracijska skupnost, v kateri je komunalna in socialna infrastruktura obogatena z digitalnimi, telekomunikacijskimi tehnologijami, inovacijami za cenejšo oskrbo z energijo in drugimi inovacijskimi produkti (samooskrba z energijo s pomočjo sončne energije, lokalna hrana s pomočjo lastnih vrtov).
Ob umeščanju JEK 2 v prostor MOKK je potrebno tudi zavedanje, da se bo prebivalstvo povečalo, tako v obliki delavcev, ki bodo gradili objekt in spremljajočo infrastrukturo, kot v obliki novih preseljencev, ki se bodo v mestu za stalno naselili. V ta namen občina pripravlja vse potrebne strokovne podlage, ki bodo omogočale določanje novih stavbnih zemljišč za potrebe širitve mesta.
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Omogočiti prostorske pogoje za gradnjo oskrbovanih stanovanj, stanovanjskih skupnosti ali srebrnih vasi
	Sprejeti novi prostorski akti
	0
	2

	Cilj 1.2: Izgradnja pametne srebrne vasi
	Urejena srebrna vas
	0
	1

	Cilj 1.3: Zagotoviti dostopna stanovanja za mlade, mlade družine
	Število stanovanj za mlade, mlade družine
	0
	20

	Cilj 1.4: Zagotoviti kadrovska stanovanja
	Število kadrovskih stanovanj
	0
	5



Investicije:
· izgradnja infrastrukture za starejše (oskrbovana stanovanja, dnevni centri, stanovanjske skupnosti, srebne vasi, domovi za starejše);
· izgradnja dostopnih stanovanj za mlade in mlade družine;
· izgradnja bivalnih enot za socialno ogrožene.

Programi:
· Stanovanjski program Občine Krško.
Izvajalci: MOKK, Stanovanjski sklad RS, Rudar Senovo, d. o. o.
UKREP 9: Zagotavljanje programov za osebe s posebnimi potrebami
V okviru MOKK deluje tudi OŠ dr. Mihajla Rostoharja Krško, ki izvaja dolgoletno dejavnost na področju osnovnošolskega izobraževanja otrok s posebnimi potrebami. Zaradi konstantnega in občutnega povečanja števila učencev v zadnjih desetih letih ter posledično tudi povečanja števila zaposlenih je obstoječi objekt šole bistveno poddimenzioniran in prostorsko ne ustreza več standardom za opravljanje tovrstne dejavnosti. Na podlagi navedenega je občina pristopila k pripravi projektne dokumentacije. V okviru šole se izvaja različni prilagojen program osnovne šole z nižjim izobrazbenim standardom in posebni program vzgoje in izobraževanja. Šola izvaja tudi mobilno službo, ki zagotavlja pomoč učencem s posebnimi potrebami na ostalih OŠ MOKK in v vrtcih MOKK. Poleg šole v mestni občini delujejo tudi socialnovarstveni zavodi, ki izvajajo usposabljanje ter institucionalno varstvo otrok in mladostnikov z zmerno, težjo in težko motnjo v duševnem razvoju. 
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Zagotoviti prostorske pogoje za osebe s posebnimi potrebami 
	Urejena šola za otroke s posebnimi potrebami
	0
	1

	Cilj 1.2: Zagotoviti programe, prilagojene osebam s posebnimi potrebami
	Število prilagojenih programov
	2
	2

	Cilj 1.3: Nadgraditi učni načrt z didaktičnimi in drugimi pripomočki za pridobitev spretnosti in znanj
	Nadgrajen učni načrt
	1
	5



Investicije: 
· novogradnja OŠ dr. Mihajla Rostoharja Krško.
Programi:
· programi dela z osebami s posebnimi potrebami;
· povečati kakovost življenja (vlaganje v izobraževanje, učenje, inovativno družbo);
· krepitev skupnosti – sobivanje.

Izvajalci: MOKK, Center za socialno delo Posavje, država in njene institucije.

UKREP 10: Socialno-ekonomsko vključevanje državljanov tretjih držav, migrantov
Poseben izziv, s katerim se bomo soočali v prihodnosti, bo integracija marginalnih skupin in sobivanje z njimi. Želimo si več vključevanja, predvsem boljše seznanitve priseljencev z našo kulturo in načinom življenja. Stremimo k celostnemu pristopu k reševanju priseljenske problematike, od pogojev za pridobitev dovoljenja bivanja, izolacije, nevključenosti, brezposelnosti itd., z željo po krepitvi skupnosti, vključevalnosti in občutka varnosti za vse občane.
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Priseljencem omogočiti učenje slovenskega jezika in spoznavanje kulture
	Število izvedenih programov
Število vključenih, ki so uspešno zaključili program
	31



202
	50



400

	Cilj 1.2: Vključevanje vseh odraslih oseb ženskega spola
	Število izvedenih drugih programov za vključevanje odraslih priseljenk

	13
	25



Programi:
· doseči spremembo zakonodaje, povezane s priseljensko problematiko;
· večji poudarek na javnem redu in miru (v sodelovanju s pristojnimi organi);
· povečati kakovost življenja (vlaganje v izobraževanje, učenje, inovativno družbo);
· seznanitev priseljencev z našo kulturo in poudarek na njihovem vključevanju;
· celostni pristop k reševanju priseljenske problematike (pogoji za pridobitev dovoljenja bivanja, izolacija, nevključenost, brezposelnost itd.);
· varnost (dodaten kader – varnostniki, zdravstvena oskrba, gasilci, policija);
· krepitev skupnosti – sobivanje.
Izvajalci: MOKK, Center za socialno delo Posavje, Ljudska univerza Krško, država in njene institucije.
UKREP 11: Reševanje romske problematike
MOKK se trudi svojim prebivalcem Romom zagotoviti čim boljše pogoje za življenje. V prihodnosti bosta pomembna integracija marginalnih skupin in sobivanje z njimi. Zavzemali se bomo za spremembo zakonodaje, povezane z romsko problematiko, tako da bomo dali večji poudarek na javnem redu in miru (v sodelovanju z represivnimi organi), povečali kakovost življenja marginalnih skupin z vlaganjem v izobraževanje, učenje, inovativno družbo. 
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Urediti romsko naselje in izboljšati bivalne razmere
	Število legalnih objektov
	17
	43

	Cilj 1.2: Spodbuditi skrb za čisto romsko naselje
	Količina odpeljanih odpadkov v t

	30 
	0

	Cilj 1.3: Povečati vključenost otrok v predšolsko in šolsko vzgojo
	Število otrok, vključenih v romski vrtec
Število otrok z zaključeno OŠ
	19


1
	30


5

	Cilj 1.4: Znižati brezposelnost med Romi
	Število zaposlenih Romov prek javnih del
Število izobraževalnih programov za Rome 
	1

12


	5

30



Investicije:
· ustanovitev ustanove za varstvo in izobraževanje romskih otrok od 2. leta dalje.

Programi:
· doseči spremembo zakonodaje, povezane z romsko problematiko;
· večji poudarek na javnem redu in miru (v sodelovanju s pristojnimi organi);
· povečati kakovost življenja (vlaganje v izobraževanje, učenje, inovativno družbo);
· celostni pristop k reševanju romske problematike (vandalizem, brezposelnost, izobraževanje itd.);
· varnost (dodaten kader – varnostniki, zdravstvena oskrba, gasilci, policija);
· krepitev skupnosti – sobivanje.
Izvajalci: MOKK, Center za socialno delo Posavje, Ljudska univerza Krško, OŠ Leskovec, CSOD, država in njene institucije.

8.5 KRŠKO BLIŽE OBČANOM IN PODEŽELJU
Vlogi mesta kot gonilne sile gospodarskega in družbenega razvoja ter prostora za nove inovativne razvojne priložnosti in trajnostne načine bivanja se vedno bolj jasno odraža. Mesto je žarišče reševanja družbenih, gospodarskih in okoljskih izzivov ter prostor, ki nudi priložnosti za najbolj trajnostne oblike bivanja, je tudi središče povezav, inovacij, ustvarjalnosti in storitev. Vloga mesta in njegovih urbanih področij je ključna tudi za gospodarski razvoj Krškega, regije in Slovenije. 

Območje za razvoj poselitve in razvoj različnih produktivnih dejavnosti je v MOKK predvideno na območju mesta Krško, ki skupaj z Leskovcem pri Krškem tvori zaokroženo urbanistično celoto ter v ostalih lokalnih središčih Brestanica, Senovo, Podbočje in Raka. Prav tako je predviden razvoj poselitve na območju ostalih naselij, kar je definirano s strokovnimi podlagami – Ureditvena območja naselij. Te že definirajo območja za kakovosten dolgoročni razvoj poselitve in dejavnosti. Osredotočali se bomo na neizkoriščene, zapuščene površine ter ustvarjali pogoje za gradnjo stanovanjskih objektov ter zagotavljali dodatne centralne dejavnosti, ki bodo služile mestotvornim in storitvenim dejavnostim. Poleg novih sosesk za delovno aktivno prebivalstvo se občina vključuje tudi pri reševanju problema oskrbe starostnikov. V ta namen je pristopila tudi k pripravi prostorskega akta za umestitev stanovanjske soseske Srebrna vas na območju naselja Senovo.
Izrednega pomena je povezovanje mesta s podeželjem, saj le njuno skupno delovanje zagotavlja razvoj celotne mestne občine. Mesto se lahko razvija v okviru urbanega območja ali se širi in nadgrajuje na podeželje. Podeželje v vsej svoji večnamenski vlogi predstavlja panoga v presečišču, ki že deloma izpolnjuje družbena pričakovanja, vezana na hrano, naravne vire. Z namenom okrepiti to družbeno vlogo in obenem narediti podeželje odporno, konkurenčno, ekonomsko zanimivo, okoljsko vzdržno, privlačno za življenje širokega kroga prebivalstva v sožitju, je treba pristopiti k prenovi razvojnega koncepta slovenskega kmetijstva, verig preskrbe s hrano in slovenskega podeželja.
 
UKREP 1: Trajnostni razvoj mesta in zaledja 
Prednostna območja za trajnostni razvoj mesta so na območju mesta Krško z Leskovcem pri Krškem v povezavi z ostalimi lokalnimi središči Brestanica, Senovo, Podbočje, Raka ter v naseljih z elementi lokalnega središča: Dolenja vas pri Krškem, Drnovo, Gora, Koprivnica, Rožno, Senuše, Spodnji Stari Grad, Veliki Podlog, Veliki Trn in Zdole. Razvoj poselitve se prednostno usmerja na proste, degradirane in nezadostno izkoriščene površine znotraj naselij, pri čemer je cilj tudi omogočanje širitev v mestu Krško z Leskovcem pri Krškem in zlasti v lokalnih središčih. Predviden je umik industrije iz mesta in njihova nadomestitev s privlačnimi vsebinami, kot so pametne stanovanjske soseske, površine za šport in rekreacijo in trajnostni turizem. S projekti pametnih mest bo občina krepila inovativne in trajnostne oblike bivanja in funkcioniranja mest.
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Revitalizirati mestno središče in ga urediti prijazno prebivalcem in obiskovalcem
	Urejene nove površine v mestnih središčih

	5
	10

	Cilj 1.2: Sanacija industrijskega območja Vipap, Labod 
	Sprejet prostorski akt
	0
	2

	Cilj 1.3: Sanacija drugih degradiranih površin
	Urejena nova površina degradiranih območij
	0
	3

	Cilj 1.4: Urediti parkovne površine, poti za rekreacijo in sprehod 
	Urejeni parki, poti, površine za rekreacijo
	5
	6

	Cilj 1.5: Prestavitev Čistilne naprave Videm Krško
	Ureditev čistilne naprave za mesto Krško
	0
	1

	Cilj 1.6: Zagotoviti stanovanja v mestu/mestnih jedrih
	Število stanovanj 
	0
	10

	Cilj 1.7: Urediti rekreacijsko-sprehajalne poti ob Savi
	Število urejenih poti
	2
	3



Investicije: 
· revitalizacija degradiranih območij (Vipap, Labod in drugih zapuščenih/degradiranih območij),
· prestavitev čistilne naprave Videm Krško,
· urediti stanovanjske soseske,
· energetske prenove dotrajanih objektov.
Programi:
· revitalizacija degradiranih površin.

UKREP 2: Revitalizacija mesta Krško in zaledja s privlačnimi in trajnostnimi vsebinami 
Mesto Krško s svojim zaledjem potrebuje na degradiranih območjih revitalizacijo in obnovo, ki bo privlačna tako za prebivalce kot tudi obiskovalce. Privlačno mesto bomo lahko naredili z različnimi vsebinami, kulturnimi, turističnimi, športnimi ali podjetnimi. Mesto je treba urejati celovito in upoštevati vse vidike razvoja, ki ga potrebuje. Poleg urejenega mesta mora revitalizacija zasledovati tudi zaledje mesta, saj predstavlja zaključeno ureditev mesta Krško. 
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Obnoviti objekte kulturne dediščine/javno turistično infrastrukturo
	Število obnovljenih javnih objektov, namenjenih za izvajanje turistične dejavnosti 
	4
	9

	Cilj 1.2: Urediti športno-rekreacijske površine 
	Urejene površine za šport in rekreacijo
	48 
	60 

	Cilj 1.3: Vzpostaviti pogoje za izvajanje mestnega marketinga 
	Število vključenih ponudnikov v mestni marketing 
	13
	16

	Cilj 1.4: Omogočiti razvoj novih programov in vsebin za oživitev mesta
	Število novih programov in ponudbe (obrtne storitve, rokodelstvo itd.)
	1
	2

	Cilj 1.5: Oživitev mestnega jedra z dogodki
	Število dogodkov v mestnem jedru
	*
	


*Leto 2022, ker je bilo leto 2020 koronsko leto.
Investicije: 
· obnova objektov kulturne dediščine (Kapucinski samostan);
· ureditev turistične infrastrukture:
· Leskovški grad – ureditev širšega območja okoli gradu kot mestni park razširjenega mesta Krško, obnova gradu,
· Grad Rajhenburg in ureditev parka,
· Neviodunum in arheološki park, 
· Ajdovska jama in arheološki park.
· urediti športno-rekreacijske površine (Bazen Krško, kolesarske, pešpoti, večnamenske poti).
Programi:
· energetske sanacije,
· strategija turizma,
· program kulture,
· programi oživljanja mestnega jedra.
Izvajalci: MOKK.



UKREP 3: Zagotavljanje samooskrbnosti, uporabe lokalnih proizvodov in spodbujanje razvoja potenciala na podeželju 
Razvoj kmetijstva temelji na najbolj elementarnih dejavnikih (klima, prostor, zemlja), upoštevajoč tržne specifike  kmetijstva – konkurenčen boj v masovni pridelavi, omejeni dejavniki za kmetijsko pridelavo, opuščanje in zaraščenost kmetijskih površin ter vpliv urbanizacije in prometne infrastrukture. V vsej svoji večnamenski vlogi je panoga v presečišču, ki že deloma izpolnjuje družbena pričakovanja, vezana na hrano, naravne vire in podeželje. Z namenom okrepiti to družbeno vlogo in obenem narediti kmetijstvo odporno, konkurenčno, ekonomsko zanimivo, okoljsko vzdržno, podeželje pa privlačno za življenje širokega kroga prebivalstva v sožitju, je treba pristopiti k prenovi razvojnega koncepta slovenskega kmetijstva, verig preskrbe s hrano in slovenskega podeželja.

Prilagoditi in izboljšati je treba kmetijsko politiko, da bo sposobna odgovarjati na nove izzive in podpirati potrebe družbe, kmetijstva, živilstva in podeželja. 

	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Zagotoviti lokalno trajnostno samooskrbo s kratkimi dobavnimi verigami
	Odstotek lokalne hrane na tržnici v odstotkih
	1
	2

	Cilj 1.2: Zagotavljati zadostno količino lokalne hrane 
	Število gospodinjstev, ki kupujejo lokalno hrano na tržnici ali na kmetijah
Odstotek prodane lokalne hrane 
	100


2
	200


5

	Cilj 1.3: Vzpostaviti nove koncepte trženja lokalne hrane (e-trženje, zadruga, koordinator)
	Število zadrug, število koordinatorjev
	0
	1

	Cilj 1.4: Energetska obnova mestne tržnice
	Urejena fotovoltaična streha
	0
	1

	Cilj 1.5: Izboljšati oskrbo z lokalno hrano v vrtcih in šolah 
	Odstotek lokalne hrane v vrtcih in šolah v odstotkih
	20
	30

	Cilj 1.6: Povečati ekološko pridelavo in predelavo
	Število ekoloških kmetij
	64
	90



Investicije: 
· energetska obnova mestne tržnice.
Programi:
· strategija razvoja kmetijstva v MOKK;
· študija o uporabi geotermalne energije v kmetijstvu za ogrevanje pokritih površin pozimi;
· ohranjanje narave, habitatov, vrst in krajine; 
· vzpostaviti povezanost ponudnikov in jim zagotoviti spodbudno okolje za rast in razvoj (kmetijstvo, proizvodnja, storitev, turizem);
· vzpostavitev tržnega sistema za prodajo domače predelane hrane (e-tržnica);
· vzpostavitev mreže za oskrbovanje z lokalno pridelano hrano v javnih zavodih in večjih organizacijah;
· ozaveščanje potrošnikov o lokalno pridelani hrani.

Izvajalci: MOKK, Kmetijsko-gozdarska zbornica Slovenije, zasebna podjetja, kmetovalci, Ministrstvo za gospodarski razvoj in tehnologijo, Ministrstvo za kmetijstvo, gozdarstvo in prehrano.

UKREP 4: Povezati mesto s podeželjem
Z namenom, da omogočimo uporabo storitev, ki nam jih ponuja mesto, tudi podeželju, je treba urediti dobre povezave, cestne, predvsem pa kolesarske povezave, sprehajalne poti. Ob tem pa je treba zagotoviti tudi javni prevoz ali prevoz po naročilu. 

	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Izboljšati kolesarske povezave/ sprehajalne poti med mestom in podeželjem
	Dolžina v km
	13
	18

	Cilj 1.2: Vzpostaviti car sharing ali prevoze na podeželskem območju občine za vse občane 
	Število uporabnikov
	0
	500



Investicije: 
· urediti kolesarske povezave med različnimi kraji v MOKK,
· urediti sprehajalne poti v mestu
Programi:
· Celostna prometna strategija
Izvajalci: MOKK.

UKREP 5: Spodbuditi razvoj podeželja in ga narediti vitalno ter poseljeno 
V Evropski uniji predstavlja Uresničevanje zelenega dogovora (julij, 2021) trajnostni razvoj, zagon gospodarstva in nova zelena delovna mesta, ki predstavljajo izziv še posebej na podeželju. Da bi lahko ustrezno odgovorili nanje, je treba med drugim uresničevati tudi novo Strategijo »od vil do vilic« (oktober, 2021), ki predstavlja enega od ključnih ukrepov v okviru Evropskega zelenega dogovora. Strategija je tista, ki podaja pravičen, zdrav in okolju prijazen prehranski sistem ter zagotavlja trajnostno proizvodnjo ekoloških surovin in njihovo uporabo. Pomembna je tudi aktivacija podeželja z razvojem turističnih kmetij, stanovanjskih skupnosti za starejše, kar prinaša nova delovna mesta na podeželju. V okviru različnih projektov bo treba izvajati aktivnosti za uporabo ali obnovo zapuščenih kmetij, hiš.
	Cilji
	Kazalniki rezultatov
	Vrednost 2020
	Ciljna vrednost 2030

	Cilj 1.1: Spodbuditi lokalne ponudnike za uporabo lokalnih surovin 
	Število ponudnikov s ponudbo lokalnih surovin/dejavnosti na kmetijah
	203 
	250 

	Cilj 1.2: Spodbuditi razvoj turističnih kmetij/butični turizem/stanovanjske skupnosti
	Število turističnih kmetij/stanovanjskih skupnosti
	53
	100

	Cilj 1.3: Zagotoviti podporno okolje in ustvariti nova zelena delovna mesta na podeželju 
	Število zelenih delovnih mest
	236
	236

	Cilj 1.4: Spodbujanje krajših prodajnih verig
	Delež lokalne hrane v javnih zavodih
	20
	30



Investicije: 
· urediti večnamenske prostore za druženje na podeželju;
· izgradnja namakalnega sistema Krškega polja; 
· izgradnja manjših namakalnih sistemov za zmanjševanje posledic podnebnih sprememb;
· izkoriščenje odvečne tople vode iz sistema ohlajevanja NEK za ogrevanje na pokritih površinah;
· izvedba agrarnih operacij na območju celotne občine.

Programi:
· strateški načrt skupne kmetijske politike;
· strategija razvoja kmetijstva v občini Krško;
· študija o uporabi geotermalne energije v kmetijstvu za ogrevanje pokritih površin pozimi;
· ohranjanje narave, habitatov, vrst in krajine; 
· vzpostaviti povezanost ponudnikov in jim zagotoviti spodbudno okolje za rast in razvoj (kmetijstvo, proizvodnja, storitev, turizem);
· vzpostavitev tržnega sistema za prodajo domače predelane hrane (e-tržnica);
· vzpostavitev mreže za oskrbovanje z lokalno pridelano hrano v javnih zavodih in večjih organizacijah;
· ozaveščanje potrošnikov o lokalno pridelani hrani;
· razvoj blagovne znamke krškopoljskega prašiča.

Izvajalci: MOKK, CPT, Kmetijsko-gozdarska zbornica Slovenije, zasebna podjetja, kmetovalci, Ministrstvo za gospodarski razvoj in tehnologijo, Ministrstvo za kmetijstvo, gozdarstvo in prehrano.




9 SKLADNOST, POVEZANOST IN USKLAJENOST Z OSTALIMI DOKUMENTI
9.1 Program evropske kohezijske politike v obdobju 2021–2027 v Sloveniji
Program evropske kohezijske politike v obdobju 2021–2027 v Sloveniji (v nadaljevanju: Program) se financira in izvaja prek štirih skladov: Kohezijskega sklada, Evropskega sklada za regionalni razvoj, Evropskega socialnega sklada plus in Sklada za pravični prehod. Cilj kohezijske politike je zmanjševanje razvojnih razlik med posameznimi državami članicami Evropske unije in regijami, predvsem pa se osredotoča na krepitev gospodarstva. Zmanjšati je treba razvojne razlike in okrepiti močno, konkurenčno ter v prihodnost naravnano gospodarstvo. To so temelji, na katerih Evropska unija gradi svojo prihodnost. V programskem obdobju 2021–2027 je za ukrepe kohezijske politike na voljo 392 milijard EUR. Sredstva so namenjena petim prednostnim področjem:
1. Pametnejša Evropa (inovativno in pametno gospodarsko preoblikovanje);
2. Zelena, nizkoogljična Evropa (vključno z energetskim prehodom; krožnim  gospodarstvom, prilagajanjem na podnebne spremembe in obvladovanjem tveganj);
3. Povezana Evropa (mobilnost in povezljivost IKT);
4. Socialna Evropa (evropski steber socialnih pravic in podpora za zdravstveno varstvo);
5. Evropa bliže državljanom (trajnostni razvoj mestnih, podeželskih in obalnih območij ter lokalne pobude). 

Program izhaja iz Strategije razvoja Slovenije 2030, krovnega razvojnega dokumenta države, ki poleg osrednjega cilja, kakovostno življenje za vse, in vizije stanja v državi, kakršno si želimo v prihodnosti in je ključna pri oblikovanju smeri dolgoročnega razvoja, določa še 12 specifičnih ciljev. Ti se nanašajo na:
Cilj 1: Zdravo in aktivno življenje.
Cilj 2: Znanje in spretnosti za kakovostno življenje in delo. 
Cilj 3: Dostojno življenje za vse. 
Cilj 4: Kultura in jezik kot temeljna dejavnika nacionalne identitete. 
Cilj 5: Gospodarska stabilnost.
Cilj 6: Konkurenčen in družbeno odgovoren podjetniški in raziskovalni sektor. 
Cilj 7: Vključujoč trg dela in kakovostna delovna mesta. 
Cilj 8: Nizkoogljično krožno gospodarstvo. 
Cilj 9: Trajnostno upravljanje naravnih virov. 
Cilj 10: Zaupanja vreden pravni sistem. 
Cilj 11: Varna in globalno odgovorna Slovenija. 
Cilj 12: Učinkovito upravljanje in kakovostne javne storitve.  
Ključno sta okrevanje po pandemiji covida-19 in strukturna preobrazba v smeri večje odpornosti gospodarstva in družbe za zagotovitev dolgoročnega vzdržnega razvoja. Za to je ključnega pomena oblikovati in izvajati ukrepe za prestrukturiranje in modernizacijo gospodarstva, ki morajo biti čim bolj usmerjeni v izkoriščanje novih priložnosti ter pospešitev prehoda v visoko produktivno, nizkoogljično in krožno gospodarstvo. 
Trajnostna urbana strategija MOKK 2030 sledi in je usklajena s programom evropske kohezijske politike v obdobju 2021–2027, kot tudi s Strategijo razvoja Slovenije 2030, saj se ta nanaša na trajnostni urbani razvoj in zajema urbano območje ter okolico, naselja, ki so z mestnim naseljem funkcionalno povezana ter usmerjena v zasledovanje ciljev navedenih strateških dokumentov.

Skladnost TUS Krško 2030 s programom evropske kohezijske politike v obdobju 2021-2027
	PODROČJA
	UKREPI IN CILJI TUS 2030
	CILJI PROGRAMA 

	





Pametno Krško
	· Razvoj prostorskih in vsebinskih možnosti za razvoj podjetništva,
· vzpostaviti podporno okolje za vzdržno/trajnostno gospodarsko rast,
· krepitev znanj in spretnosti v podporo gospodarstvu in vseživljenjsko učenje,
· digitalna preobrazba. 



	· Razvoj in izboljšanje raziskovalne in inovacijske zmogljivosti ter uvajanje naprednih tehnologij,
· izkoriščanje prednosti digitalizacije za državljane, podjetja, raziskovalne organizacije in javne organe,
· krepitev trajnostne rasti in konkurenčnosti MSP ter ustvarjanje delovnih mest v MSP, med drugim s produktivnimi naložbami,
· razvoj znanj in spretnosti za pametno specializacijo, industrijski prehod in podjetništvo,
· izboljšanje digitalne povezljivosti

	









Zeleno Krško







	· Spodbujanje energetske učinkovitosti,
· prilagajanje na podnebne spremembe,
· trajnostna raba in varstvo vodnih virov,
· zmanjšati količino odpadkov in spodbujati krožno gospodarstvo,
· urejena zelena in privlačna območja v mestu in zaledju mesta,
· trajnostna mobilnost. 


	· Spodbujanje energijske učinkovitosti in zmanjševanje emisij toplogrednih plinov,
· spodbujanje energije iz obnovljivih virov v skladu z Direktivo (EU) 2018/2001 o spodbujanju uporabe energije iz obnovljivih virov, vključno s trajnostnimi merili, določenimi v Direktivi,
· razvoj pametnih energetskih sistemov, omrežij in hrambe zunaj vseevropskega energetskega omrežja (TEN-E),
· spodbujanje prilagajanja podnebnim spremembam in preprečevanja tveganja nesreč ter odpornosti, ob upoštevanju ekosistemskih pristopov,
· spodbujanje dostopa do vode in trajnostnega gospodarjenja z vodnimi viri,
· spodbujanje prehoda na krožno gospodarstvo, gospodarno z viri,
· izboljšanje varstva in ohranjanja narave ter biotske raznovrstnosti in zelene infrastrukture, tudi v mestnem okolju, in zmanjšanje vseh oblik onesnaževanja,
· spodbujanje trajnostne večmodalne mestne mobilnosti v okviru prehoda na gospodarstvo z ničelno stopnjo neto emisij ogljika.

	





Povezano Krško
	· Razvoj učinkovitega železniškega regionalnega prometa,
· vzpostaviti medobčinsko cestno povezavo. 

	
· Razvoj pametnega, varnega, trajnostnega in intermodalnega omrežja TEN-T, odpornega proti podnebnim spremembam,
· razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo.

	


















Družbeno odgovorno Krško
	· Spodbujanje možnosti kakovostnega in dostopnega učenja,
· izboljšanje dostopnosti zaposlitev za mlade in brezposelne,
· spodbujanje aktivnega in zdravega delovnega okolja, 
· zagotavljanje učinkovite dolgotrajne oskrbe, zdravja in socialne vključenosti,
· zagotavljati dostopnost stanovanj/bivalnih enot za mlade in starejše,
· zagotavljanje programov za osebe s posebnimi potrebami,
· socialno-ekonomsko vključevanje državljanov tretjih držav, migrantov,
· reševanje romske tematike,
· zagotavljanje pogojev za izvajanje športnih aktivnosti,
· krepitev vloge kulture in turizma,
· razvoj trajnostnega turizma (zelenega, aktivnega in butičnega)



	· Izboljšanje dostopa do zaposlitve in aktivacijski ukrepi za vse iskalce zaposlitve, tudi samozaposlovanje in socialno gospodarstvo,
· posodabljanje institucij in služb trga dela za oceno in predvidevanje potreb po veščinah ter zagotavljanje pravočasne podpore pri usklajevanju ponudbe in povpraševanja,
· spodbujanje prilagajanja delavcev, podjetij in podjetnikov na spremembe (aktivno in zdravo staranje),
· izboljšanje kakovosti, vključenosti, učinkovitosti in ustreznosti sistemov izobraževanja in usposabljanja za potrebe trga dela (priložnostno učenje, pridobitev kompetenc, veščin, dualni sistem), 
· spodbujanje enakopravnega dostopa do kakovostnega in vključujočega izobraževanja in usposabljanja zlasti za prikrajšane skupine (predšolska vzgoja, splošno izobraževanje, poklicno, terciarna raven, učenje odraslih), 
· spodbujanje vseživljenjskega učenja, zlasti prožnih možnosti za izpopolnjevanje in prekvalifikacijo za vse, ob upoštevanju podjetniških in digitalnih veščin, olajševanje prehodov med delovnimi mesti in spodbujanje poklicne mobilnosti,
· doslednejše zagotavljanje enakega dostopa do vključujočih in kakovostnih storitev na področju izobraževanja, usposabljanja in vseživljenjskega učenja z razvojem dostopne infrastrukture (tudi na daljavo in prek spleta),
· pospeševanje dejavnega vključevanja za spodbujanje enakih možnosti, nediskriminacije in aktivne udeležbe ter povečevanje zaposljivosti, zlasti za prikrajšane skupine,
· krepitev enakopravnega in pravočasnega dostopa do kakovostnih, trajnostnih in cenovno ugodnih storitev (dostop do stanovanj, oskrbe, zdravstvene oskrbe; socialne zaščite; izboljšanje dostopnosti, tudi za invalide, učinkovitosti in odpornosti zdravstvenih sistemov in storitev dolgotrajne oskrbe),
· spodbujanje socialnega vključevanja oseb, izpostavljenih tveganju revščine ali socialni izključenosti, vključno z najbolj ogroženimi osebami in otroki,
· spodbujanje socialno-ekonomskega vključevanja marginaliziranih skupnosti, gospodinjstev z nizkimi dohodki in prikrajšanih skupin, vključno s stanovanjskimi in socialnimi storitvami,
· zagotavljanje enakega dostopa do zdravstvenega varstva in krepitev odpornosti zdravstvenih sistemov, tudi spodbujanje prehoda z institucionalne oskrbe na oskrbo v družini in skupnosti,
· krepitev vloge kulture in trajnostnega turizma pri gospodarskem razvoju, socialni vključenosti in socialnih inovacijah,

	Krško bliže občanom in podeželju  
	· Trajnostni razvoj mesta in zaledja,
· zagotavljati samooskrbnost in uporabo lokalnih proizvodov v mestu ter spodbuditi razvoj potenciala na podeželju, 
· povezati mesto s podeželjem,
· spodbuditi razvoj podeželja in ga narediti vitalno ter poseljeno.
	· Spodbujanje celostnega in vključujočega socialnega, gospodarskega in okoljskega razvoja, kulture, naravne dediščine, trajnostnega turizma in varnosti na mestnih območjih,
· spodbujanje celostnega in vključujočega socialnega, gospodarskega in okoljskega lokalnega razvoja, kulture, naravne dediščine, trajnostnega turizma in varnosti na območjih, ki niso mestna območja.



Skladnost TUS Krško 2030 s Strategijo razvoja Slovenije 2030
	PODROČJA
	UKREPI IN CILJI TUS 2030
	CILJI STRATEGIJE

	



Pametno Krško
	· Razvoj prostorskih in vsebinskih možnosti za razvoj podjetništva,
· vzpostaviti podporno okolje za vzdržno/trajnostno gospodarsko rast,
· krepitev znanj in spretnosti v podporo gospodarstvu in vseživljenjsko učenje,
· digitalna preobrazba, 
	· Znanje in spretnosti za kakovostno življenje in delo,
· gospodarska stabilnost,
· konkurenčen in družbeno odgovoren podjetniški in raziskovalni sektor,
· vključujoč trg dela in kakovostna delovna mesta,
· učinkovito upravljanje in kakovostne javne storitve,

	





Zeleno Krško

	

· Spodbujanje energetske učinkovitosti,
· prilagajanje na podnebne spremembe,
· trajnostna raba in varstvo vodnih virov,
· zmanjšati količino odpadkov in spodbujati krožno gospodarstvo, 
· urejena zelena in privlačna območja v mestu in zaledju mesta,
· trajnostna mobilnost.
	

· zdravo in aktivno življenje,
· nizkoogljično krožno gospodarstvo,
· trajnostno upravljanje naravnih virov,
· varna in globalno odgovorna Slovenija.

	

Povezano Krško
	· Razvoj učinkovitega železniškega regionalnega prometa,
· vzpostaviti medobčinsko cestno povezavo. 
	
· Varna in globalno odgovorna Slovenija

	





Družbeno odgovorno Krško











	· Spodbujanje možnosti kakovostnega in dostopnega učenja,
· izboljšanje dostopnosti zaposlitev za mlade in brezposelne,
· spodbujanje aktivnega in zdravega delovnega okolja, 
· zagotavljanje učinkovite dolgotrajne oskrbe, zdravja in socialne vključenosti,
· zagotavljati dostopnost stanovanj/bivalnih enot za mlade in starejše,
· zagotavljanje programov za osebe s posebnimi potrebami,
· socialno-ekonomsko vključevanje državljanov tretjih držav, migrantov,
· reševanje romske problematike,
· zagotavljanje pogojev za izvajanje športnih aktivnosti,
· krepitev vloge kulture in turizma, 
· razvoj trajnostnega turizma (zelenega, aktivnega in butičnega).
	· Zdravo in aktivno življenje,
· znanje in spretnosti za kakovostno življenje in delo,
· konkurenčen in družbeno odgovoren podjetniški in raziskovalni sektor,
· dostojno življenje za vse,
· kultura in jezik kot temeljna dejavnika nacionalne identitete,
· vključujoč trg dela in kakovostna delovna mesta,
· zaupanja vreden pravni sistem,
· varna in globalno odgovorna Slovenija,
· učinkovito upravljanje in kakovostne javne storitve.

	


Krško bližje občanom in podeželju  
	· Trajnostni razvoj mesta in zaledja
· zagotavljati samooskrbnost in uporabo lokalnih proizvodov v mestu ter spodbuditi razvoj potenciala na podeželju, 
· povezati mesto s podeželjem,
· spodbuditi razvoj podeželja in ga narediti vitalno ter poseljeno.

	· Zdravo in aktivno življenje,
· dostojno življenje za vse.



Skladnost TUS Krško 2030 s Strategijo prostorskega razvoja Slovenije 2050
	PODROČJA
	UKREPI IN CILJI TUS 2030
	CILJI STRATEGIJE

	



Pametno Krško
	· Razvoj prostorskih in vsebinskih možnosti za razvoj podjetništva,
· vzpostaviti podporno okolje za vzdržno/trajnostno gospodarsko rast,
· krepitev znanj in spretnosti v podporo gospodarstvu in vseživljenjsko učenje,
· digitalna preobrazba. 
	· Racionalen in učinkovit prostorski razvoj,
· konkurenčnost in privlačnost slovenskih mest,
· odpornost prostora in prilagodljivost na spremembe.

	





Zeleno Krško

	· Spodbujanje energetske učinkovitosti,
· prilagajanje na podnebne spremembe,
· trajnostna raba in varstvo vodnih virov,
· zmanjšati količino odpadkov in spodbujati krožno gospodarstvo,
· urejena zelena in privlačna območja v mestu in zaledju mesta,
· trajnostna mobilnost. 
	· Racionalen in učinkovit prostorski razvoj, 
· konkurenčnost in privlačnost slovenskih mest,
· kakovostno življenje na urbanih območjih in podeželju,
· krepitev prostorske identitete in večfunkcionalnosti prostora,
· odpornost prostora in prilagodljivost na spremembe.

	
Povezano Krško
	· Razvoj učinkovitega železniškega regionalnega prometa,
· vzpostaviti medobčinsko cestno povezavo. 
	· Konkurenčnost in privlačnost slovenskih mest,
· kakovostno življenje na urbanih območjih in podeželju.

	





Družbeno odgovorno Krško











	· Spodbujanje možnosti kakovostnega in dostopnega učenja,
· izboljšanje dostopnosti zaposlitev za mlade in brezposelne,
· spodbujanje aktivnega in zdravega delovnega okolja, 
· zagotavljanje učinkovite dolgotrajne oskrbe, zdravja in socialne vključenosti,
· zagotavljati dostopnost stanovanj/bivalnih enot za mlade in starejše,
· zagotavljanje programov za osebe s posebnimi potrebami,
· socialno-ekonomsko vključevanje državljanov tretjih držav, migrantov,
· reševanje romske tematike,
· zagotavljanje pogojev za izvajanje športnih aktivnosti,
· krepitev vloge kulture in turizma, 
· razvoj trajnostnega turizma (zelenega, aktivnega in butičnega).
	· Racionalen in učinkovit prostorski razvoj, 
· konkurenčnost in privlačnost slovenskih mest,
· kakovostno življenje na urbanih območjih in podeželju,
· odpornost prostora in prilagodljivost na spremembe.

	


Krško bližje občanom in podeželju  
	· Trajnostni razvoj mesta in zaledja,
· zagotavljati samooskrbnost in uporabo lokalnih produktov v mestu ter spodbuditi razvoj potenciala na podeželju, 
· povezati mesto s podeželjem,
· spodbuditi razvoj podeželja in ga narediti vitalno ter poseljeno.
	· Racionalen in učinkovit prostorski razvoj,
· konkurenčnost in privlačnost slovenskih mest,
· kakovostno življenje na urbanih območjih in podeželju,
· krepitev prostorske identitete in večfunkcionalnosti prostora,
· odpornost prostora in prilagodljivost na spremembe.







Skladnost TUS Krško 2030 z Regionalnim razvojnim programom
	PODROČJA
	UKREPI IN CILJI TUS 2030
	RAZVOJNE PRIORITETE IN CILJI PROGRAMA

	



Pametno Krško
	· Razvoj prostorskih in vsebinskih možnosti za razvoj podjetništva,
· vzpostaviti podporno okolje za vzdržno/trajnostno gospodarsko rast,
· krepitev znanj in spretnosti v podporo gospodarstvu in vseživljenjsko učenje,
· digitalna preobrazba.
	· Zagotavljanje dinamičnega in konkurenčnega gospodarstva Posavja, temelječega na znanju, inovativnosti in podjetnosti, ter ustvarjanje novih delovnih mest in doseganje višje stopnje zaposlenosti.

	





Zeleno Krško

	· Spodbujanje energetske učinkovitosti,
· prilagajanje na podnebne spremembe,
· trajnostna raba in varstvo vodnih virov,
· zmanjšati količino odpadkov in spodbujati krožno gospodarstvo, 
· urejena zelena in privlačna območja v mestu in zaledju mesta,
· trajnostna mobilnost. 
	· Zagotavljati visoko kakovost prostora in bivanja z ohranjanjem in izboljšanjem naravnih virov, biotske pestrosti, ekosistemski storitev ter spodbuditi prehod na nizkoogljično družbo in se prilagajati na podnebne spremembe,
· izboljšati povezanost regije znotraj in navzven ter razvijati bolj trajnostne oblike mobilnosti.

	
Povezano Krško
	· Razvoj učinkovitega železniškega regionalnega prometa
· Vzpostaviti medobčinsko cestno povezavo 
	· izboljšati povezanost regije znotraj in navzven ter razvijati bolj trajnostne oblike mobilnosti

	





Družbeno odgovorno Krško











	· Spodbujanje možnosti kakovostnega in dostopnega učenja,
· izboljšanje dostopnosti zaposlitev za mlade in brezposelne,
· spodbujanje aktivnega in zdravega delovnega okolja, 
· zagotavljanje učinkovite dolgotrajne oskrbe, zdravja in socialne vključenosti,
· zagotavljati dostopnost stanovanj/bivalnih enot za mlade in starejše,
· zagotavljanje programov za osebe s posebnimi potrebami,
· socialno-ekonomsko vključevanje državljanov tretjih držav, migrantov,
· reševanje romske tematike,
· zagotavljanje pogojev za izvajanje športnih aktivnosti,
· krepitev vloge kulture in turizma, 
· razvoj trajnostnega turizma (zelenega, aktivnega in butičnega).
	· Zagotavljati visoko socialno kohezijo in ustvarjati regijo, ki omogoča dostojno, kakovostno in privlačno bivanje vsem skupinam prebivalcev s povečanjem dostopnosti, raznovrstnosti in kakovosti storitev.

	


Krško bližje občanom in podeželju  
	· Trajnostni razvoj mesta in zaledja,
· zagotavljati samooskrbnost in uporabo lokalnih proizvodov v mestu ter spodbuditi razvoj potenciala na podeželju, 
· povezati mesto s podeželjem,
· spodbuditi razvoj podeželja in ga narediti vitalno ter poseljeno.
	· Zagotavljati racionalen in učinkovit prostorski razvoj, povečevati kakovost življenja in povezanosti urbanih in podeželskih območij ter krepiti prostorsko identiteto regije.



Skladnost TUS Krško 2030 z drugimi razvojnimi dokumenti MOKK
TUS je skladna z vsemi strateškimi dokumenti MOKK, ki se nanašajo na različna področja delovanja mestne občine. Skladnost strategije se nanaša predvsem na Strategijo 2040+, ki opredeljuje vsa področja delovanja mestne občine, SWOT-analizo, izzive do leta 2040+, prednostne osi, cilje, ukrepe in ciljne vrednosti.
Poleg krovne Strategije 2040+, ki je bila sprejeta na občinskem svetu 14. novembra 2022, je TUS skladen tudi z Lokalnim energetskim konceptom, ki se nanaša na izbiro in določitev ciljev energetskega načrtovanja in energetske politike v občini, in sicer zajema:
· stanje na področju rabe in oskrbe z energijo; 
· ukrepe za učinkovito izboljšanje energetskega stanja in s tem tudi stanja okolja; 
· oblikovanje in primerjavo različnih alternativ in scenarijev možnega energetskega in s tem povezanega gospodarskega razvoja; 
· kreiranje kratkoročne in dolgoročne energetske politike; 
· spremljanje, ugotavljanje in dokumentiranje porabe energije in sprememb energetskega in okoljskega stanja.
TUS je skladna s Celostno prometno strategijo Občine Krško, ki je osnova za nadaljnje projekte na področju prometa in za uspešno kandidaturo na različnih razpisih s področja urejanja prometa. Tako kot TUS zajema cilje trajnostne mobilnosti, takšen je tudi osnovni cilj CPS, kajti prednostna naloga je obravnavati povečanje prostora, namenjenega pešcem in kolesarjem, ter optimizirati in integrirati javni potniški promet. Z ukrepi s področja prometnega sistema se bo uravnotežila prometna ponudba, vzpostavila visoka raven prometne varnosti in vzpostavilo okolje, privlačno za življenje, delo, gospodarstvo in turizem. 
TUS zajema cilje Stanovanjskega programa občine Krško 2020–2025, bodisi prek družbe Rudar Senovo, d. o. o., ki zagotavlja neprofitna stanovanja, bodisi samostojno kot investitor. Občina namreč zagotavlja tudi kadrovska stanovanja in poslovne prostore, kot tudi neprofitna stanovanja za mlade in mlade družine ali socialno šibkejše. 
Občinski prostorski načrt občine Krško (v nadaljevanju: OPN) je strateški dokument in podlaga ter osnova za vse strateške dokumente, ki vključujejo prostor. Je enovit dokument, ki celovito obravnava prostorsko načrtovanje MOKK, in je hkrati strateški in izvedbeni prostorski akt ter podlaga za pripravo občinskih podrobnih prostorskih načrtov (OPPN) in projektov za pridobitev gradbenega dovoljenja. OPN je tako podlaga tudi za pripravo TUS.
Za potrebe nadaljnjega razvoja mesta Krško, ki vključuje inovativne tehnološke rešitve, smo pri pripravi TUS upoštevali Strategijo »Krško – pametno mesto«, ki opredeljuje pametno mesto kot mesto, ki se razvija trajnostno, brez negativnih vplivov na okolje, ki svojim prebivalcem nudi najvišjo kakovost bivanja ob nizkih obratovalnih stroških in ki za doseganje teh ciljev uporablja napredne in inovativne tehnološke rešitve. Prav tako ideja Krško – pametno mesto v osnovi izhaja iz ustvarjanja in povezovanja človeškega in družbenega kapitala ter povezovanja informacijsko-komunikacijskih tehnologij s ciljem generiranja večjega in trajnostnega razvoja in višje kakovosti življenja občanov. Krško naj bo zeleno, aktivno, zdravo in digitalno konkurenčno mesto, posledično občina z vrhunskimi pogoji za ustvarjanje in inoviranje ter aktiviranje trajnostnega razvoja urbanega okolja in spodbujanja inovativnosti. Strategija razvoja pametnega mesta predstavlja platformo za osredotočenje strateških in razvojnih vlaganj za razvoj mesta Krško kot pametnega mesta. Aktivnosti pametnega mesta bodo potekale na področju elektro oskrbe, komunalne oskrbe, infrastrukture, transporta, mobilnosti, turizma, okolja, podjetništva in kmetijstva, kar smo upoštevali tudi v TUS.
TUS zajema tudi predloge posodobitve in širitve sistema izvajanja javne službe odvajanja in čiščenja komunalne odpadne vode v MOKK in zato zasleduje Program izvajanja javne službe za vse obvezne komunalne storitve v Mestni občini Krško za obdobje 2021-2024 ter je v skladu z Načrtom razsvetljave 2020. Ta opredeljuje letno porabo elektrike vseh svetilk, ki so na območju posamezne občine vgrajene v razsvetljavo cest in razsvetljavo javnih površin, ki jih občina upravlja. Izračunana na prebivalca s stalnim ali začasnim prebivališčem v tej občini ne sme presegati ciljne vrednosti 44,5 kWh. Za leto 2020 je poraba elektrike za javno razsvetljavo v MOKK znašala 1.159.428 kWh, kar pri 28.159 prebivalcih znaša 41,17 kWh na prebivalca.
TUS povzema tudi Letni program športa v Mestni občini Krško, ki opredeljuje:
· izvajanje nacionalnega programa športa v lokalni skupnosti; 
· določa programe športa, ki se sofinancirajo iz javnih sredstev, obseg in vrsto dejavnosti, potrebnih za njegovo uresničevanje, in obseg sredstev;
· za uresničevanje javnega interesa v športu, opredeljenega z LPŠ, se zagotovijo javna sredstva za financiranje ali sofinanciranje naslednjih vsebin: 
· prostočasna športna vzgoja otrok in mladine, 
· športna vzgoja otrok in mladine s posebnimi potrebami, 
· obštudijska športna dejavnost, 
· športna vzgoja otrok in mladine, usmerjenih v kakovostni in vrhunski šport, 
· kakovostni šport, 
· vrhunski šport, 
· šport invalidov, 
· športna rekreacija, 
· šport starejših, 
· športni objekti in površine za šport. 
· razvojne dejavnosti v športu,
· organiziranost v športu,
· delovanje zvez športnih društev, ki jih ustanovijo športna društva s sedežem v 
MOKK, 
· športne prireditve.
TUS je prav tako skladna s Strategijo turizma 2018–2022, ki v naslednjem strateškem obdobju opredeljuje razvojni preboj na področju turizma z razvojem novih, avtentičnih turističnih doživetij in s povečanjem njene prepoznavnosti na turističnem trgu. Za doseganje ambicioznih ciljev bo občina izkoristila svojo prvovrstno razlikovalno prednost pred vsemi drugimi turističnimi destinacijami, ki jo izrazimo s ključno besedo ENERGIJA. Ta postaja temeljni element komuniciranja turistične ponudbe občine. MOKK s tem povezuje turizem z glavno gospodarsko dejavnostjo občine – energetiko, ki ustvarja pomemben del fizične energije, in vanjo vnaša mehki del energije, ki se odraža v pozitivni energiji ljudi in nevidni, a občuteni energiji naravne in kulturne dediščine. To je zagotovo kombinacija, ki je ne more ponuditi nobena druga turistična destinacija, in je adut, na katerem občina gradi svoj nadaljnji razvoj turizma.
Tako kot povzema TUS, področje turizma vključuje tudi Lokalni program za kulturo občine Krško 2021-2025, ki se uresničuje z zagotavljanjem pogojev za kulturno ustvarjalnost, dostopnost kulturnih dobrin, kulturno raznolikost in slovensko kulturno identiteto. Občina Krško zagotavlja ustanavljanje in sofinanciranje javnih zavodov, katerih delovanje presega občinske meje, ob tem pa zagotavlja sredstva za varstvo in ohranjanje kulturne dediščine, vzpostavlja in skrbi za javno infrastrukturo na področju kulture, ostalim izvajalcem kulturnih programov in projektov (nevladnim organizacijam, kot so kulturna društva in zveze kulturnih društev ter zasebni zavodi), samozaposlenim na področju kulture ter lastnikom kulturnih spomenikov in kulturne dediščine pa sofinancira izvajanje programov prek javnih razpisov. Skrb za kulturo, zlasti kulturno dediščino, je občina tudi s pomočjo na javnih razpisih pridobljenih evropskih sredstev še povečala in tako hkrati z obnovo kulturnih spomenikov vzpostavila infrastrukturo za izvajalce različnih kulturnih dejavnosti. Skozi kulturo in turizem kot povezovalna člena se omogoča razvoj gospodarskih dejavnosti v občini in regiji.
TUS na področju mladih zasleduje Letni program za mladino v Občini Krško za obdobje 2020–2023, saj se opredeljuje na prilagoditev potrebam mladih, da se omogoči kakovostno bivanje in razvoj mladih na območju občine, njihovo aktivno vključevanje v procese odločanja in družbeno življenje v lokalni skupnosti, ob tem pa podpre njihovo specifično vlogo pri razvoju lokalne skupnosti.

Število prebivalcev v obdobju 2011-2021

2011	2012	2013	2014	2015	2016	2017	2018	2019	2020	2021	25867	25886	26050	25893	25835	25884	25853	25833	25996	26224	25904	


Prebivalstvena struktura po izbranih starostnih skupinah in spolu za leto 2020

Moški	0-14 let	15-18 let	18 + let	19-26 let	15-49 let	15-59 let	15-64 let	65 + let	80 + let	2153	496	10833	1096	6013	7962	8921	2272	485	Ženske	0-14 let	15-18 let	18 + let	19-26 let	15-49 let	15-59 let	15-64 let	65 + let	80 + let	2088	471	10289	793	5017	6849	7806	2838	928	



Prihodi in nočitve – Slovenija v obdobju 2008–2021 
Prihodi  - domači	2010	2011	2012	2013	2014	2015	2016	2017	2018	2019	2020	2021	1250556	1299637	1259036	1244424	1226492	1351860	1437198	1512602	1508128	1527695	1848971	2171236	Prihodi - tuji	2010	2011	2012	2013	2014	2015	2016	2017	2018	2019	2020	2021	2048981	2236157	2376651	2501682	2675071	3022018	3396873	3990682	4425139	4701878	1216114	1832446	Prenočitve - domači	2010	2011	2012	2013	2014	2015	2016	2017	2018	2019	2020	2021	4352702	4363347	4163266	4036607	3905727	4172107	4307898	4523216	4518695	4404565	5850018	6456686	Prenočitve - tuji	2010	2011	2012	2013	2014	2015	2016	2017	2018	2019	2020	2021	5531218	6049665	6441086	6671802	6833040	7481657	8339978	9685329	11176010	11370766	3354356	4794472	

Stopnja delovne aktivnosti (%)

Delez posameznih dejavnostih v skupnih prihodkih gospodarskih druzb v obin

Prihodi in noéitve v mestni obéini Kriko v obdobju 2010 - 2021

